
ooo: 


Suwál 1. Puráne Ahd-náme men kitní ki- 
táben hain ? k 

Juwáb. Untálís. 

S. 2. In kitábon ko kað aur kis ne jamg 
karke al-at-tartíb rakhá ? 

J. Azrá ne, Masih se garíb chár sau pachás 
baras peshtar. Músá kí pánch kitáben Ahd- 
náme ke Sandúq men rakhí thín, (Istisná 31: 
24—26 ;) aur Yashúa ne apní kitáb ko “ Khudá 
kí sharíat kí kitáb men likh rakhá." Yashúa 
24: 26. 

S. 3. Baibal ke kai mashhúr tarjume húe 
hain ? 

J. Chár; pahlá, Yúnání jise Septúejint 
kahte hain, dúsrá, Látíní jise Valget, kahte 


ss) 


x 


hain; fésrá, Douay, aur chauthá, Angrezí 
tarjuma jo James bádsháh ke Baibal ke nám se 
mashhúr hai. 

S. 4. Septúcjint lafz ke kvá mane hain ? 

J. Islafz ke mane sattar hain, aur is tarjume 
ká yih nám is jihat se pará ki sattar ádmíon 
ne milke yih tarjuma kiyá thá, go flhaqíqat 
bahattar ádmí is men mashgúl the, chunáuchi 
chha ádmí har har firge se is kám ke liye 
makhsús kie gae the. 

S. 5, Yih tarjuma kab húá aur kis jagah 
búá ? 

J. Mulk í Misr ke Sikandaríya shahr men 
Masíh se qaríb do sau baras peshtar. Yih tar- 
juma Tbrání se kiyá gayá, aur is men sirf 
Puráne Ahd-náme kí kitáben mutarajjam hain. 

S. 6. Masih ke zamáne men Yahúdíon ká 
is tarjume kí nisbat kyá gumán thá? 

J. Wuh us kí barí tazím karte the. Ha- 
máre Munjí aur us ke Hawáríon ne apne 


mubáhison men isí tarjume se sanaden pesh 
kín hain. 
8. 7. Valget tarjuma kgá hai? 

J. Yih Látíní tarjama hai, jo Septúejint se 
kiyá gayá, aur is ká nám Valget is báis se pará 
ki Rúmí kalísyá men yihí tarjuma ráij hai, 
aur wuh is hí tarjume ko mutabar samajhtí hai. 

8. S, Yih tarjuma kab húá aur kis ne yih 
tarjuma kiyá? 

J. Ek buzurg Qasís, Jerom náme ne san 
Tswí chár sau ke qaríb qarib yih tarjuma kiyá, 
Yih tarjama bahut jaldí meu kiyá gayá aur 
bahut sí tabdílon ke báis se bigar gayá. 

S. 9. Douay Baibal kí kyá kaifíyat hai ? 

J. Yih Valget ká Angrezí tarjuma hai 
mag sharh o háshíya, aur Rúmí kalísyá men 
yihí tarjuma mustamil hai. 

S. 10. Is ká nám Douay Baibal kyúnkar 
pará? 5 

J, Is ká yih nám is tarah par pará ki Fráns 
mulk kí'ek basti men jis ká nám Douay thá 
yib tarjuma kiyá gayá. 

S. 11. Yih tarjuma kab chhapá ? 

J. San Táwí ek hazár chha sau das men. 

S. 18. Is tarjume se aur Angrezi Baibal se 


farq kyúnkar húá ? 


——” 

J. Is báis se ki yih tarjuma asl Ibrání se 
nahin húá lekin Valget se, aur Valget Septúe- 
Jint se kiyá gayá thá, aur sahíh tarjuma na thá. 
Yih kyúnkar mumkin thá ki yih tarjuma Ibrání 
se asl tarjume ke barábar sahíh ho. 

S. 13. Angrezí ká tarjuma James bádsháh 
ká Baibal kyún kahlátá hai? 

J. Is liye ki yib tarjuma Ingland ke bád. 
sháh James auwal ke ahd i saltanat men kiyá 
gayá thá. 

S. 14. Yih tarjuma kab shurú húá aur kab 
khátime ko pahunchá ? 

J. Yih tarjuma san ek hazár chha sau sát Ys- 
wí men shurú húá, aur tín baras ke arse men 
khatm húá, aur san ek hazár chha sau gyárah 
Tswí men chhapá, 

S. 15. Yih tarjuma kis ne kiyá ? 

J. Ingland kí saltanat men se chauwan fázil 


is kám ke liye muqarrar kiye gae the. In men 


se sát mustaíí húe, chunánchi saintálís ádmí is 
kám hen sharík the. 

S. 16. Yih tarjuma itne ádmíon men kis 
tarah par taqsím kiyá gayá ? 

J. Wuh chhajamáat men taqsím kie gae, aur 
ek ek jamáat ko Baibal ká ek ek hissa Jbrání aur 
Yúnání zubán se tarjuma karne ko diyá gayá. 

S. 17. Aur tarjumon kí nisbat Angrerí 
Baibal ká tarjuma kaisá hai ? 

J. Jo log ki nihávat munsif mizáj hain, un 
ká yih qaul hai, ki yih aur sab tarjumon se 
bihtar hai. 

S. 18. Kyá Bábon aur Æyaton kí tagsím 
Baibal kí aslí taqsím hai? 

J. Nahín. 

S. 19. Baibal kí qadímtarín tagsím kyá hai? 

J. Wuh jo Azrá ne kivá. Puráne Ahd-ná- 
me kí kitáben tín bisson men munqasim thín, 
yane, “Tauret,” “ Ambiyá ke Sahife,” aur 
“ Zabúr.” Hamáre Munjí ne Lúgá 24: 44 
men is tagsím ká yún ishára kiyá hai, “ Zarúr 
hai, ki sab kuchh jo Músá kí tauret, aur nabí- 
on ke nawishton aur sabúron men mere haqq 
men likhá hai, púrá ho.” w 

S. 20. In hisson men kaun kaun kitáben 
mushtamal thín ? 

J. “ Tauret” men pahlí pánch kitáben thín ; 

“ Zabúr men mazámír, Amsál, Wáiz, aur 
Gagl-ul-Gazalát kí kitáben, aur Nabíon men 
bágí aur Sahífe mushtamal the. 

S. 21. Kab aur kis ne Baibal ko bábon men 
taqsím kiyá ? 

J. Log is kám ko Kárdínal Heugo se nis- 
bat dete hain, aur kahte hain ki us ne san ek 
hazár do sau chálís Fswí men Baibal ko bábon 
men taqsím kiyá, hálánki tísrí sadí kí nisf ke 
qaríb qaríb Injíl ke pahle chár sahífe bábon men 
mungasim ho chuke the. 

S. 22. Bábon ko áyaton men kis ne taqsím 
kiyá, aur kab ? 

J. Robert Stephens ne san ek harár pánch 
sau ikkáwan Tswí men. Kahte hain ki Páris se 
Lyons shahr ko játe húe ghore kí píth par sawár 
us ne is diqqat talab kám ko anjám diyá. 

S. 28. Baibal, yá Kutub i Rabbání kí pahlí 
kitáb ká kyá nám hai ? 

J. Paidáish, is jihat se ki us ke shurú men 
khilgat kí paidáish ká ahwál darj hai. 

S. 24. Is kitáb men kitne arse ká hál mar- 
qúm hai? 

J. Do hazár tín sau unhattar baras ká. 

S. 25. Is kitáb men kin kin báton ká taz- 
kira hai? 

J. Khilqat kí paidáish, aur insán kí bar- 
gashtagí o túfán aur us ahd ká jo Núh ke sáth 
bándhá gayá thá. Insán kí zubánon men ikh- 
tiláf parná, aur un ká paráganda honá, aur 
Abirahám aur Izháq aur Yagúb buzurgon ká 
ahwál mundarj hai. 

S. 86. Kutub i Rabbání kí dúsrí kitáb ká 
kyá nám hai ? 

J. Khurúj. 

S. 27. Lafz í Khurúj ke kyá mane hain ? 

J. Is lafz ke mane nikalne ke hain. 

S. 28. Is kitáb ká nám Khurúj kyúnkar 
rakhá gayá ? 

J. Is liye ki us men Isráelíon ke Misr kí 
gulámí se nikalne ká ahwál mundarj hai. 

S. 29. Is kitáb men kitne arse ká hál miltá 


hai ? 

J. Ek sau paintálís baras ke zamáne ká. 

S. 30, Dunyá kí paidáish ke kis sál tak ká 
hál is men darj hai ? 

J. Do hazár pánch sau chaudah barag bad 
tak ká. 

S. 81 Iskitáb men kis kis bát ká bayán hai? 

J. Baní Isráel ke Misr men gulám rahne ká. 
Músá kí paidáish, us kí hifázat aur us kí tar- 
bíyat, us ká apne mulk se jaláwatan rahná, 
aur us kí risálat; Isráelíon ká Firaún ke háth 
se muajize ke sáth riháí páná; un ke bayábán 
ke safar ká ahwál; Sharíat ká Koh i Síná par 
diyá jáná ; Rasmí sharíat ká tazkira, aur khai- 
ma kí tamír ká hál. 

S. 32. Misr ke bádsháh kis nám se mulaq- 
gab the? 

J. Wuh. Firaún kahláte the, jis tarah: ki 
Rúm ke sháh-an-sháh Qaisar kahláte the. Yú- 
sífas muarrikh ke bayán ke bamújib lafz Fira- 
ún ke mane Bádsháhk hain. Kutub í Rabbání 
men yih lagab áth shakhson kí nisbat musta- 
mil húá hai. 


S. 33. Tísrí kitáb ká kyá nám hai ? 

J. Ahbár. 

S. 34. Iská nám Ahbár kyúnkar rakhá gayá? 
J, Is báis se ki is ke aksar ahkám aur báten 

Tbráníon ke Ahbár, yane muallimon se taalluq 
rakhtí hain. 

S. 35. Is kitáb men kin kin báton ká taz- 
kira húá hai ? 

J. Qurbání ke gawáid; Lewíána kahánat 
kí taqarrurí; halál o harám jánwaron kí taf- 
ríq ; safáí ke gánún, aur aksar intizám banisbat 
rasúmát aur ídon Ke. 

S. 36. Is kitáb men kitne zamáne ká hál 
mundarj hai ? 

J. Ek mahíne, yane, Isráil ke khurúj ke bad 
dúsre mahíne ká, April kí 2lwín táríkh se lekar 
May kí 2lwíņ tak, Masíh se peshtar 2514 
baras ká. 

S. 87. Kyá Lewí ká kull firga kahánat ká 
kám kartá thá? ` 

J. Nahín ; sirf Hárún kí aulád kahánat ká 
kám kartí thí, agarcbi kull firqa mazhabí 
khidmat ke liye makhsús thá. Káhin qur- 
báníán charháte the aur shám o subh kí ibádat 
karáte the. Lewí Káhinon kí madad karte 
the; aur wuh safar men khaima ke mutafar- 
rig hisson ko aur pák zurúfon ko le chalte the. 

. 38. Chauthí kitáb ká kyá nám hai ? 

. Gintí. 

. 39, Yih kitáb Gintí kí kyún kahlátí hai? 
J. Is liye ki us men baní Isráel ke do shu- 

máron ká tazkira húá hai; ekjo Koh i Síná 

par húá, aur dúsrá Moab ke maidán men, 


auðn 


pahlí mardum-shumárí se untálís baras bad. 

8. 40. Is kitáb men kis bát ká bayán húá 
hai ? 

J. Firqon ke shumár aur un kí tartíb ká; 
baní Isráel ká kurkuráná aur un kí sarkashí ; 
aur bayábán men chálís baras ke safar ká. 

S; 41. Kutub i Rabbání kí pánchwín kitáb 
ká kyá nám hai? 

J. Istisná. 

S. 42. Lafz í Istisná ke kyá mane hain ? 

J. Dúsrí sharíat; is kitáb ká yih nám is live 


pará ki wuh das hukm jo Khurúj kí kitáb men 
darj hain is kitáb men do bára likhe gaye hain. 
8. 48. Is kitáb men kitne zamáne ká hál 
darj hai? 
J. Baní Tsráíl kí safar ke chálíswen baras ke 
dúsre- mahíne ká, 

S. 44. Is kitáb men koí kháss bát hai? 

J. Hán: us men Músá kí akhír báten mar- 
qúm hain, aur us kí risálat kí tamámí ká ahwál 
darj hai. 

S, 45, Is kitáb kí nisbat Músá ne kyá 
bukm diyá thá? 

J. Yih ki har sátwen baras wuh sab logon 
ke sámhne parhí jáe. Ist. 31: 9—13. 

8. 46. Kyá Músá ne is kitáb ko likhá ? 

J. Hán; ákhirí báb ko chhorke: us ne 
kull kitáb likhí. 

S. 47. Is akhír báb ke likhe jáne kí nisbat 
logon ká kyá gumán hai ? 

J. Aglab hai ki Músá ne use nahín hkhá, is 
sabab se ki us men us kí maut ká bayán húá 
hai. Par yih gumán hai ki Yashúa kí kitáb 


ke ráqim ne us ko likhá. 

S. 48. Lafz Músá ke kyá mane hain ? 

J. Pání senikálá húá, aur is men us ke bach- 
pan men Níl daryá se nikále jáne ká ishára 
hai. 

S. 49, Músá ko kyún fauq-ul-ádí insán sa- 
majhte hain ? 

J. Isliyekius ne Khudá kí qudrat aur us 
ke jalál ke zuhúr ká musháhida kiyá; aur us 
ko yih įzzat bakhshí gaí thí ki wuh sharíat ke 
dene men Khudá aur baní Isráel-ke darmiyán 
takallum ká wasíla ho; aláwa is ke wuh pahlá 
aur sab se bará nabí thá ; wuh pahlá muarrikh 
bhí thá, aur us hí ne khilqat kí paidáish kí ta- 
wáríkh likhí hai; siwá in báton ke wuh sáre 
ádmíon se barhkar mutahammil thá. 

S. 50. Istisná kí kitáb kosiwá Músá ne aur 
kaun kaun kitáben likhí hain ? 

J. Paidáish, Khurúj, Ahbár o Gintí kí ki- 
táben aur Nauwewin zabúr. 

S. ól. Yih pánch kitáben kyá kahlátí 
hain ? 

J. Tauret, aur Angrezí men use Pentáteuk 
kahte hain. 

S. 52. Kutub i Rabbání kí chhatbí kitáb 
ká kyá nám hai? 

J. Yashúg kí Kitáb. Lafzi Yashúa, Isá nám 
se mushábih hai, aur is lafz ke mane yih hai, 
“jis kí naját Khudáwand hai,” 

S. 53, Yashúa kaun thá ? 

J. Músá ká gáim-mugám; aur wuhí baní 
Isráel ko wade kí zamín men le gayá. 

S. 54. Is kitáb men kitne zamáne ká hál 
mundarj hai ? 

J. Chabbís baras ká hál. 

8. 55. Is kitáb men kin kin báton ká bayán 
hai ? 

J. Is kitáb men Khudá ke un wadon kí 
takmíl mazkúr hai, jo us ne apne logon ke sáth 
kiye, aur wuh adálaten jo us ne Kanaán kí but- 
parast qaumon par názil kín. 
„ 5. 56. Yashúa kí zindagí men kaun kaun 


mashhúr májare wugú men áe hain ? 

J. Wuh aur Kálib do hí shakhs the jin ko 
yih nimat milí, ki wade kí zamín men dákhil 
húe, hálánki Misr se lákhon chale the; wuh 
laráí men kámyábí hásil karne ke báis se bhí 
mashhúr húe ; aur unhon ne yib lásání mujiza 
kiyá ki áftáb o máhtáb ko din bhar khará kar 
rakhá. 

S. 57. Is kitáb ko kis ne likhá ? 

J. Gumán hai ki pichhlí pánch áyaton ke 
siwá bági kull Yashúa ne likhí, 

S. 58. Kutub i Rabbánt kí sátwin Kitáb ká 
kyá nám hai? 

J. Qázíon kí Kitáb. 

S. 59. Is kitáb ká yih nám kyúnkar pará ? 

J. Is báis se ki us men baní Isráel kí tawá- 
ríkh Qázíon ke mátaht mundarj hai. 

S. 60. Is kitáb men kis zamáne tak ká hál 
darj hai? 

J. Chársau pachás baras tak ká, yane Yashúa 
kí maut se lekar Sáúl bádsháh kí saltanat ke 
shurú tak. Aamál 13: 80. 

S. 61. Kitne Qází húe hain ? 

J. Pandrah. 

S. 62. Is kitáb ko kis ne likhá? 

J. Aglab hai ki Samúel ne ise likhá. 

S. 63. Kutub i Rabbáni kí áthwín kitáb 
ká kyá nám hai? 

J. Rúth kí Kitáb. 

S. 64, Yih kitáb Rúth kí kyún kahlátí hai? 

J. Is liye ki us men Rúth ká ahwál mun- 
darj hai. 

S. 65. Rúth kaun thí ? 

J. Wuh Moabí aurat thí, jo apní sás Náomí 

ke hamráh Yahúdiya men áí aur Boaz se byá- 
hí gai. 

S. 66. Rúth kí. kháss tazím ká kyá báis 
hai? 

J. Wuh Dáúd kí pardádí thí, aur is tarah 
par wyh Masíh ke khándán men dar áí. 

S. 67. Is kitáb ke magásid kyá hain ? 

J. Is kitáb kí yih garz hai, ki Masíh ke 
nasabnáme men shámil hone ke báis se Rúth 
kí taugír ho, aur ki is Moabí aurat ke Masih 
ke khándán men sharík hone ke báis se yih 
bát wázih ho, ki gair-qaumen Masíh kí bád- 
sháhat men shámil kí jáengí; phir, ki yih bát 
záhir ho, ki Khudá par bharosá rakhná ain sa- 
lámatí hai, aur ki wafádárí i pisráná musbit 
ho. Is kitáb kí khúbí mashhúr hai, 

8. 68. Is kitáb ko kis ne likhá? 

J. Aglab bai ki Samúel ne is kitáb ko 
likhá ? 

S. 69. Yih kis zamáne men tarqím húí ? 

J. Gumán hai ki yih Dáúd ke zamáne men 
ragm húí táki us kí tawáríkh .ke ek umda 
májre kí yádgár rahe. Is kí pichhlí áyat se 

sábit hai ki yih kitáb Dáúd ke zamáne se 
peshtar na likhí gaí hogí. 

S. 70. Is kitáb ke marúf námon ke kyá 
matlab hain ? 

J. Rúth ke mane hain—Zanána dost. 

Boaz ke mane hain—Cháláki. 

Elimalik— Kbudá merá bádsháh. 

Naomí— Merí khushnumáí. 

Mahlon— Mars. 

Chilion—Kurhná. 

Orfá—Hiran ká bachcha. 

Obed—Khádim (yane Khudá ká Khá- 
dim) ` 

S. 71. Samúel kaun thá ? 

J. Wuh pichhlá Qází thá; wuh qázíon aur 
bádsháhon ke silsile men halqa 1 tawassul thá, 
is sabab se ki wuh Khudá kí taraf se mugar- 
rar kiyá gayá thá, ki Sáúl ko jo pahlá bádsháh 
thá, aur Dáúd ko jo dúsrá thá, bádsháhat ke 
mansab ke liye makhsús kare. Wuh nabí 
bhí thá. 

S. 72. Samúel nám ke kyá mane hain ? 

J. Khudá ká shunúda (yane suná húá). 

S. 73. Us kí auwal aur kháss nimat kvá 
thí ? 

J. Jab ki wuh mahz bachchá thá, us waqt 
Khudá ne sardár káhin aur us ke beton kí 
nisbat apní marzí ko us par záhir kiyá. 

S. 74. Wuh nabíon se kyá munásibat rakh- 
tá thá? | 

J. Wuh un nabíon ke silsile men auwal 
thá, jin ká daur Malákhí nabí tak barábar 
qáim rahá. 

S. 75. Pák Nawishton ke akhír hisson men 
Samúel kí nisbat kyá mazkúr húá hai ? 

J. Yaramiyáh Nabi ká lówán báb pahlí, 
áyat aur 99wín Zabúr kí 6thí áyat dekho. 
Wuh shafáat ke igtidár kí nisbat Músá ke 
sáth mushábih kiyá gayá hai. 

S. 76. Jerome ne Samúel kí lásh kí nisbat 
kyá mazkúr kiyá hai ? 

J. Wuh yih kahtá ha, ki Arkedias Sháh- 
an-sháh i Rúm chauthí sadí men Samúel kí 
lásh ko barí shán ke sáth Thrace men láyá. 

S. 77. Samúel kis zamáne men maujúd 


thá? 
B 

J. Masih se qaríb ek hazár ek sau ikhattar 
baras peshtar. 

S. 78. Kutub i Rabbání kí nawin kitáb ká 
kyá nám hai? 

J. Pahlí Samúel. 

S. 79. Is kitáb ko kis ne likhá? 

J. Gumán hai ki Samúel ne pahle 24 báb 
likhe, aur báqíon ko Náthan aur Gád ne likhá. 

S. 80. Is kitáb men kitne zamáne ká hál 
mundarj hai? 

J. Qaríb ek sau baras ká. 

S. 8]. Is kitáb men kaun kaun báten maz- 
kúr hain ? 

J. Is men Alí aur Samúel do pichhle Qází 
aur Sáúl aur Dáúd do pahle bádsháhon ká 
ahwál mundarj hai. 

S. 82. Kutub i Rabbání kí daswín kitáb 
ká kyá nám hai? 

J. Dúsrí Sámúel kí kitáb. 

S. 83. Is kitáb ko kis ne likhá ? 

J. Náthan aur Gád nabíon ne. 

S. 84. Kyá Samúel kí in donon kitábon ke 
qadím zamáne men yihí nám the ? 

J. Nahín; Yahúdi in donon kitábon ko ek 
samajhte the. In kitábon kí yih taqsím Sep- 
túejint aur Vulget tarjumon se akhaz kí gaí 
hai, aur in donon tarjumon men yih Salátín kí 
pablí aur dúsrí kitáb ke nám se námzad thín. 
Origen ne tísri sadi men Samúel kí kitáb ke 
nám se is ká mazkúr kiyá hai. 

S. 85. Samúel kí dúsrí kitáb men kitne 
zamáne ká hál mundarj hai? 

J. Qaríb chálís baras ká; yane khilgat kí 
paidáish ke do hazár nau sau unchás se leke 
do hazár nau sau nawásí tak. 

S. 86, Is kitáb men kin kin báton ká bayán 
hai? 

J. Is kitáb men Dáúd kí saltanat kí tawá- 
ríkh, aur us kí fatúhát, aur U'ríáh ke muqadda- 
me men us ke gunáh aur us kí sazá aur muáfí 
ká hál mazkúr hai; aláwa is ke Sulaimán kí 
paidáish aur Abisalúm kí bagáwat, aur us kí 
mardum-shumárí ká gunáh, aur us kí sazá o 
muáfí aur shukrguzárí ká ahwál bhí is kitáb 
meg mundarj hai. 


S, 87, Gád kaun thá? 

J. Ek nabí, aur Dáúd ká qadím o rafíq dost 
(dekho 1 Sam. 22: 5;) aur aglab hai ki Samús 
él ká shágird thá. Wuh “ Dáúd ká nazír" 
bhí kahlátá hai, dekho 1 Sam: 9; 9; 2 Sam. 
24:11; 1 Tawá, 21: 9; aur 2 Tawá. 29:25. 

S. 88. Náthan kaun thá? 

J, Wuh ek mashhúr nabí aur Dáúd ká dost 
thá. Náthan hí ne haikal banáne kí pahlí 
saláh Dáúd ko dí, paris báis se ki yih kám 
us ne apní hí tabíab se kiyá thá, us ne 
dúsre roz us saláh ko bátil kar diyá, (dekho 2 
Sam. 7: 5; aur 1 Tawáríkh 17: 4,) hukm 
i Tláhí se us ne Dáúd ko U'ríáh kí nisbat gu- 
náh ke muqaddame men malámat kí, aur un 
áfaton kí khabar dí jo us par ánewálí thín; 
us ne Bintsaba ke dúsre bete ká nám Jedí- 
diáh rakhá, jis ká nám bad-azán Sulaimán 
húá, aksaron ká yih gumán hai ki Sulaimán ne 
Náthan së talím páí. Us ke donon bete Sulai- 
mán ke darbár men álí mansab rakhte the, 
dekho 1 Salátin 4: '5, 

S. 89. Dáúd ko haikal kí tamír kí ijázat 
kyún nahín milí ? 

J. Is liye ki wuh sáhib i jang thá, (dekho 
1 Tawáríkh 22 : 8.) 

S. 90. Kutub i Rabbání kí gyárahwín kitáb 
ká kyá nám hai ? 

J. Salátín kí pahlí kitáb. 

S. 91. Is kitáb ká ráqim kaun thá? 

J. Gumán hai, ki Azrá ne use likhá; par 
aksar log use Yaramiyáh se nisbat dete hain. 

S. 92. Is kitáb men kitne zamáne ká hál 
marqúm hai? 

J. Ek sau chhabbís baras ke arse ká ahwál, 
dunyá kí paidáish ke do hazár nau sau nawásí 
baras se lekar tín hazár ek sau pandrah tak. 

S. 93. Is kitáb men kaun kaun báten 
mazkúr hain ? 

J. Sulaimán kí bádsháhat ; haikal kí tamír 
aur us ke makhsús hone ; das firgon kí sarka- 
shí, aur Eliyáh nabi kí khidmatguzárí ká 
ahwál is kitáb men mazkúr hal. 

S. 94. Sulaimán ká qáim-muqóm kaun thá ? 

J. Rihábiám, 

S. 95. Sulaimán kí ahd í saltanat men kaun 
sá májara wuqú men áyá? 

J. Us kí bidat ke báis se das firqe bági ho 
gae, aur unhon ne Yarúbiám ko apná bádsháh 
makhsús kiyá. 

S. 96. Us zamáne se baní Isráel ke donon 
hisson ke kyá kvá nám pare? 

J. Yih firge Yahúdáh aur Isráel ke nám se 
mashhúr húe ; Yahúdáh ke firge men Yahúdáh 
aur Binyamín ke firqe mashmúl hain, aur dús- 
re men bági dason firge sharík the. 

S. 97. In donon saltanaton kí dár-ul-hukú- 
maten kyá thín ? 

J. Yahúdáh kí bádsháhat ká dár-us-salta- 
nat Aurshalím thá; aur Sámariya Isráel kí 
dár-ul-hukúmat thí. 

S. 98. Kutub í Rabbání kí bárahwín kitáb 
ká kvá nám hai ? 

J. Salátín kí dúsrí kitáb. Yih donon ki- 
táben asl men ekhí thín, lekin yih tagsím 
Septúejint aur Vulget, tarjumon kí hai, 

S. 99. Is kitáb ko kis ne likhá ? 


J. Yá to Azrá yá Yaramiváh ne. 
8. 100. Is kitáb men kitne zamáne ká ah- 
wál mushtamal hai ? 

J. Tín sau áth baras ká, yane khilqat kí 
paidáish ke tín hazár ek sau áthwen baras se 
lekar tín hazár chár sau solah tak. 

S. 101. Is kitáb men kaun kaun sí báten 
marqúm hain ? 

J. Is kitáb men Isráel aur Yahúdáh kí 
tawáríkh asírí ke zamáne tak mashmúl hai. 
Aláwa is ke.ns men Eliyáh ke naql i makán 


karne, aur Elisha kí khidmatguzárí, aur Aur- 
shalím kí halákat ká ahwál mundarj hai. 

S. 102. Yahúdáh aur [sráel ke bádsháhon 
ká mufassal bayán karo ? 


YAHÚDAH : ISRÁET, 
KK BÁD- KE Rán- 
SHÁH. | skán. 
— |= 
Rihábiám 975 |Yarúbiám| Malka 
Athaliá 884 | Yehú 
Abigáh Yahoásh |87 
Asá 855 Yahúahaz 
Yahoásh 


Amaziáh 


Yarúbiám 
Zimrí, II. 
Omri |Uzzíyáh 
917 |Akhiyab 
Yahúshafat 914 | 


ariyáh 
| Shalum 
j | Mena 

YAHÚDÁH S sl ISRÁFL | YAHÚDÁH | ISRÁFI 
KE BÁp- |S`S| KEBÁD- Å KE BÁD- |£ Si KE BÁD- 
SHÁH. `Ð 8| sHÁH. sHÁH. |A L| sHÁH 
897 | Ahazíáh |760 |Píkáhiyáh 
896 | Yahorám 758 |Pikah 
889 Tútám | 
885 | Akhaz 


Hizqíyáh |726 | 
1721 !Sámariya 
í t 


| | ká gd 
| hond. 
| Manassí 696 
| Amún 64l 
| Yúsiyáh |639 
| Yahoahaz |609 
Yuháikím |6U9 | 
598 
598 


Aur: | 
ká liyá jánd! | 
| aur“ haikal 

| ká gárat ho. | 
ná. 1588 | 


S. 103; Isráel kab asírí men láe gae? 

J. Masíh se sát sau ikkís baras peshtar. 
Shálmanazar sháh i Asúr ne Sámariya ko le 
liyá aur das firgon ko apne mulk men asír kar 
le gayá. 

S. 104. Sámariya dobárah kis tarah se 
ábád húá ? 

J. Sháh i Asúr ne apne mulk se wahán ád- 
mí bheje, aur un ke un Ísráelíon ke sáth jo 
wahán rah gae the, mil jáne se ek ámez gaum 
ban gaí. Jab ki Aurshalím kí haikal kí tamír 
men Yahúdíon ne Sámaríon se madad lene ká 
inkár kiyá, to unhon ne ek Lewí ko apná ká- 
hin baná liyá, aur apne liye Girizím ke pahár 
par ek haikal tamír kí. Unhon ne sachehe 
Khudá kí jbádat ke sáth butparastí ko shámil 
kiyá. Sámrí áj ke din tak aláhida hain, (de- 
kho 2 Salátín 17: 24—41. 

S. 105. Yahúdáh kí kai asíríán mazkúr húí 
hain ? $ 

J. Salátín kí kitáb men do ká sikr hai; 
Yaramiyáh nabí kí kitáb men tín ká bayán 
hai; aur chauthí asírí ká jo in se áge wági ho 
chukí thí, Dáníel nabí ne zikr kiyá hai. 

S. 106. Jis asírí ká tagkira Salátín kí kitáb 
men húá hai, wuh kis zamáne meg wáqi 
húí ? 


J, Masih se chha sau: chha baras peshtar. 
Nabúkhudnazar ek hazár áth sau ádmíon ko 
Bábul men asír kar le gayá, yih pahlí asírí hai 

jis ká zikr Yaramiyáh kí kitáb men húá hai, 
(dekho 2 Sal. 24: 10—71.) 

S. 107. Dúsrí asírí kab wáqi húí ? 

J. Masih se pánch sau athásí baras peshtar ; 
jab Sidgiyáh ne bagáwat kí, to Nabúkhudnazar 
Aurshalim ke shahr aur us kí haikal ko gá- 
rat karke bágí logon ko Bábul men asír karke 
le gayá. $ 

S. 108. Wuh Aurshalím men kab laute ? 

J. Masih se pánch sau athtís baras peshtar, 
Khusro ne Bábul ko maftúh kiyá, aur 1s se do 
baras bad (yane Masih se pánch sau ehhattís 
baras peshtar us ke farmán ke bamújib chálís 
hazár se ziyáda ziyáda Yahúdí laut áe. 

S. 109. Kutub i Rabbáni kí terahwín aur 
chandahwín kitábon ke kyá nám hain ? 

J. Tawáríkh kí kitáben. 

S. 110, In kitáboh men kitne zamáne ká 
ahwál mundarj hai ? 

J. Qaríb chár sau satsath baras, yane Dáúd 
ke zamáne se leke asírí tak ká. 

8. 111. In kitábon ko kis ne likhá ? 

J. Gumán gálib hai ki Azrá ne unben likhá, 

S. 112. Tn kitábon ká kyá khulása 
hai ? 

J. Pahle nau báb men nasabnáme mundarj 
hain; bad azán un men Dáúd aur Sulaimán ká 
ahwál mundarj hai, chunánchi un men bahut 
sí báten miltí hain, jo Samúel kí kitábon 
men darj hain ; aur aláwa is ke in men Yahú- 
dáh aur Isráel kí mukhtasar twáríkh bhí 
mashmúl hal. 

S. 118. Kaun chha-kitáben ápas men ba- 
hut munásibat rakhtí hain ? 

J. Samúel aur Salátín o Tawáríkh kí kitáb- 


en, 


S. 114. Kutub í Rabbání kí pandrahwín 
kitáb ká kyá nám hai? 

J. Azrá kí kitáb. 

S. 115. Is kitáb men kitne zamáne ká hál 
likhá hai ? 

J. Qarib unásí baras ke arse ká, aur is 
men Khusro kí saltanat ká ek hissa, aur Kam- 


baisís, aur Megas o Dárá aur Zarksís, aur 
Ardsher kí saltanat ke ek hisse ká bayán húá 
hai. Yih Ardsher yane Artakzarksís na sirf 

'Frán ká balki Mádía kí saltanat ká bhí bádsháh 
thá. 

8. 116. Is kitáb men kin kin báton ká 
tazkira húá hai? 

J. Yahúdíon ke Aurshalím men phir áne, 
aur us shabr aur us kí haikal kí tamír ká is ki- 
táb men mazkúr hai. 

8, 117. Azrá ká kyá hál malúm hai ? 

J. Wuh Hárún ke bete Finíhás kí aulád 
men se, aur ek Yahúdí kátib aur káhin thá. 
Yúsífas ne likhá hai ki wuh un Yahúdíon ká 
sardár káhin thá jo Bábul men rah gae the. 
Wuh Masíh se chár sau sattáwan baras áge 
Trán ke bádsháh kí taraf se bhejá gayá thá ki 
haikal ko sarinau árásta kare aur khális jbá- 
dat ko phir bahál kare; us ne Pák Nawishte ki 
kitábon ko jama karke unhen murattab kiyá. 
Riwáyat kí rú se aisá malúm hotá hai, ki us ne 
aur bhí kaí bare bare kám kie, lekin yih kám 
páya í sabút ko nahín pahunchte. Yahúdí bad 
Músá ke Azrá hí ko qábil í tazím samajhte the. 
Dijla nadí par ek qabr hai jis ko log Azrá kí 
qabr qarár dete haig. 

S. 115, Yih dúsrí haikal kab aur kahán tamír 
húí ? 

J. Masih se pánch sau chattís baras peshtar 
Sháh i Khusro ke hasb i farmán Yahúdí Aursha- 
lím ko laut áe aur unhon ne Fuíníkí kárígaron 
ko apní madad ke liye muqarrar kiyá. Unhon 
ne is dúsrí haikal ko pahlí haikal ke mugám 
par aur aglab hai ki pahle hí ke tarz par baná- 
yá. Wuh Masíh se pánch sau pandrah baras 
peshtar khatm húí, 

S. 119. Yih dúsrí haikal pahle ke mugábil 
men kaisí thí ? 

J. Wuh pahle ke mugábil men aisí behaqí- 
qat thí, ki búrbe ádmíon ne is haikal ko dekh- 
kar agle ko yád karke ro diyá. 

S. 120. Kutubi Rabbání kí solahwín ki- 
táb ká kyá nám hai? 

J. Nahamiyáh nabí kí kitáb. 

S. 121. Is kitáb men kitne zamáne ká hál 
darj hai? 

J. Qaríb bárah baras ke arse ká, M 

S. 122 Is kitáb men kyá mazkúr hai ? 

J. Is kitáb men Yahúdíon ke ahwál ká tas- 

kira hús hai, Azrá kí kitáb ke khatm hone ke 
bárah baras bad se; aur is men un taklífát ká 
bayán húá hai, jo Aurshalím kí díwár ke phir 
tamír hone aur jbádat kí khulúsíyat aur logon 
men intizám ke bahál karne men Nahamiyáh 
nabí ne utháe. Yih Puráne Ahd-náme ke ta- 
wáríkhí kitáb ke silsile men pichhlí kitáb 
hai. 

S. 123. Nahamiyáh kaun thá ? 

J. Wuh Yahúdí aur Trán ke bádsbáh ká 
pyálá-bardár thá. Wuh bará díndár aur sar- 
garm hákim aur tashíh karnewálá thá, aur 
asírí ke aiyám men paidá húá thá. Nahami- 
yáh hákim aur Azrá káhin ne Yahúdion kí 
ibádat aur un ke darmiyán intizám ko phir ba- 
hál kiyá aur Pák kalám ko mujtama kiyá. 

S 124. Kutubi Rabbání kí satrahwíu kitáb 
ká kyá nám hai? 

J. Esther kí kitáb. 

S. 125. Yih kitáð Esther kí kyún kahlátí 


bai? 
J Is liye ki us men Malika i Esther yane 
Hadássa ká ahwál mundarj hai, 

S 126, Is kitáb men kitne zamáne ká hál 
darj hai ? 

J Garíb gyárah baras ká, par yih zamána 
sahíh malúm nahín hai. : 

S. 127. Is kitáb men kin kin báton ká 
bayán húá hai ? 

J. Esther ká Trán kí malika ká martaba 
páná; Háman ká fakhr aur us ká hasad; us kí 
kínakash sázish Yahúdíon kí halákat kí nisbat, 
aur us kí bandishon ká usí par ulat kar parná. 

S. 128, Is kitáb ko kis ne likhá? 

J. Is ká musannif malúm nahín hai. 

S. 129. Ahásheuras Trán ke kis bádsháh 
se mushábih kiyá gayá hai? 

J. Is sawál ke muqaddame men barí mush- 
kil darpesh hai. Bazon ká yih gumán hai ki 
yá to Dárá yá Zarksís yá Ardsher in tínon 
men se ek koí Ahásheuras thá. Yúsífas aur 
Septúajint donon ke qaul se Arðsher ke dawe 
kí pushtí hotí hai. 

S, 130. Is kitáb men kaun sí khusúsíyat hai? 

J. Khudá ká nám is men mazkúr nahín 
hài. 

S. 181, Márdikaí ne kaun sí íd muqarrar 
kí ? 

J. Púrím kí íd, yih íd Háman kí sázish se 
Yahúdíon kí riháí kí yádgár thí. Is íd ko 
Yahúdi ab tak mánte hain, chunánchi yih bát 
Kalám i Iláhí kí sachcháí kí shahádat hai. 

8. 138. Kutub i Rabbáni kí athárahwín ki- 
táb ká kyá nám hai? 

J. Aiyúb kí kitáb. 

S. 138. Aiyúb kí nisbat kyún logon ká gu~ 
mán hai ki wuh koí khyálí shakhs thá ? 

J. Is báis se ki us kí tawáríkh majází mg- 
lúm hotí hai. Shaitán ká Khudá se mulágí 
honá, Aiyúb ka asbáb aur us ke larkon kí takh- 
sís; us ke doston ká taur, aur is kitáb ká tarz 
tawáríkhí nahín, balki tamsílí malúm hotá 
hai, 

S. 134. Kyúnkar sábit kar sakte ho ki Ai- 
yúb khyálí shakhs nahín thá? 

J. Is kitáb ke díbaja aur us ke khátime ke 
qata nazar us ke bágí mazmún se sáf záhir hai 
ki Aiyúb náme koí shakhs filhaqíqat maujúd 
thá, Phir is kitáb men jo nám aur aur májre 

mazkúr húe hain, un kí sárat tawáríkhí malúm 
hotí hai. Pák Nawishte ke aur hisson ke 
musannifon ne us kí asálat ká tazkira kiyá hai, 
Hizq. 14: 14 men Aiyúb ká zikr Núh aur 
Dáníel kí sharákat men húá hai, aur is bát se 
yih natíja nikaltá hai, ki yih tínon shakhs 
filhaqíqat maujúd the, aur Yagúb Hawárí ne 
use sabr ká namúna thahráyá hai. Yih bát 
kisi tarah sesábit nahín ho saktí, ki wuh dar asl 
maujúd na thá. 

S. 135. Is kitáb ká rágim kaun thá ? 

J. Is muqaddame men bará ikhtiláf hai, 
lekin ámm ráe yih hai ki Aiyúb ne khud use 
likhá. 

S. 156. Lafz Aiyúb ke kyá mane hain ? 

J. Is lafz ke mane hamla kiye gae ke 


hain. 

S. 187. Yih kitáb kab likhí gaí? 

J. Yih bát sahíh malúm nahín bai, Wuh 
Yasaiyáh nabí ke zamáne se peshtar likhí gaí 
hogí ; kyúnki us men us ká ishára páyá játá 
hai. Bazon ká yih gumán hai ki wuh Músá ke 
zamáne ke peshtar likhí gaí hogí, aur base 

c 

gumán karte hain ki Músá hí ke zamáne men 
likhí gaí, aur bazon ká yih khiyál hai ki wuh 
Músá ke zamáne ke bad likhí gaí. 

S. 138. Kis dalíl se sábit karte hain, ki yih 
kitáb Músá ke zamáne se peshtar marqúm húí ? 

J. Pahlí dalíl:—Aiyúb ká mazhab aisá thá 
jaisá hi Abirahám ke zamáne men murauwij 
thá. Aiyúb ne khud qurbání guzrání, jis se yih 
ishára páyá játá hai, ki us ke zamáne men 
káhin na the. 

Dúsrí dalíl :—Is kitáb men Yahúdíon ke ra- 
súmát aur sharíat i Músawí ká mutlaq zikr 
nahín húá. 

Tísrí dalíl:—Is kitáb men baní Isráel ke 
Misr men mngím rahne aur un ke khurúj karne 
ká ishára tak nahín miltá. 

Chauthí dalíl :—Is kitáb men bahut se aise 
alfáz mustamil hain jo bahut qadím the, aur 
akhír zamáne ke tasnífon men ráij nahín. 

S. 139. In dalílon kí nisbat un logon ká 
kyá khiyál hai jin kí yih ráe hai ki yih kitáb 
Músá ke zamáne ke bad likhí gaí? 

J. Musannif apne dalíl ke subút men Pák 

kalám ke kháss kháss magámát ko pesh nahín 
látá, aur na Yahúdíon ke rusúmát se ishára 
kartá hai, par ámm mazhabí khiyálát aur ágá. 
hí kí bunyád par apní dalíl ko gáim kartá hai, 
aur isí liház se jin jin jagahon ká zikr is kitáb 
men húá hai so wuh sab zamín i Kanaán kí 
hadd se báhar hain, aur us ká zamána Yahúdi- 
on ke nizám par muqaddam hai, chunánchi 
Khudá ká nám is kitáb men lafz i Yakowáh ke 
nám se mulaqqab nahín húá hai, Is kitáb kí 
jbárat is kitáb ke maqsad se mushábih kí gaí hai. 

S. 140. Kin kin dalílon se yih bát sábit 
karte hain ki yih kitáb Músá ke zamáne ke 
bad likhí gai? 

J. Is dalíl se ki is kí ibárat Amsál aur Za- 
búron kí kitáb ke aksar maqámát se ámm mu- 
shábihat rakhtí hai. Kahte hain ki is kitáb 
men ek sau untálíswín Zabúr ká matan mus- 
tamil húá hai. Músá ke zamáne tak aisí al-at- 
tartíb kitáb ká likhá jáná muhál thá. Tlm ká 
nayá zamána Samúel aur Dáúd se shurú hotá 
hai. Is muqaddame kesabút men donon jánib 
se bará ilm kharch húá hai, 

S. 141. Is kitáb kí garz aur us ká maqsad 
kyá hai? 

J. Wuh Khudá ke intizám ke taur kí nisbat 
sháirána mubáhisa hai. Is men is bát kí tah- 
gígát húí hai, ki insán kí chál ke bamújib is 
dunyá men :use púrí aur wájib sazá yá jazá 
miltí hai yá nahín, Aiyúb ke tínon dost ká 
yih agíða hai ki jo májre insán par wáqi hote 
hain wuh bahar-hál insán kí ehál ke natíje 
hain; ki rástbár sirf barakat hí hásil karte hain, 
aur sharír sirf táðíb hí páte hain, liházá is gái- 
de se donon ká ba-ásání imtiyáz ho saktá hai, 
Aiyúb kí ráe is ke baraks hai, aur us kí tawáríkh 
isí wáste likhí gaí ki us ke dalíl ke tasdíq ho. 

S. 148, Aiyúb kis mulk men rahtá thá? 

J. U'x kí zamín men, 

S. 143. WZ kí sarzamín kahán thí? 

J. Iská hál sahíh malúm nahín hai. Aglab 
hai ki U/z ká mulk Arab ke dasht ke kisi his- 
se men samín i Kanaán aur Furát nadí ke dar- 
miyán wáqi thá. Ąrabí ab.tak ek jagah ko 
Uz kahte hain aur yih hawála dete hain ki 
Aiyúb yahín rahtá thá. 

S. 144. Kutub i Rabbání kí unníswín ki- 
táb ká kyá nám hai? 

J. Zabúron kí kitáb. 

S. 145. Is kitáb kí kyá sifat hai? 

J. Yih sháirána tasuíf ká majmua hai, jin kí 
garz yih thí ki bájon ke hamráh gái jáe. 

S. 146 In Zabúron ko kis ne mujtama karke 
murattah kiyá ? 

J. Aglab hai ki Azrá se yih kám anjám pá- 
yá, Masih ge chár sau pachás baras peshtar. 

8. 147. Yih majmúa Ibrí men kitne hisson 
men mungasim húá hai? 

J. Pánch hisson men. Pahle hisse men 
pahlí iktálís zabúren hain ; dúsre men iktís 
zabúren hain, byálís ge bahattar tak; tísre 
men satrah zabúren hain, tibattar se nawásí 
tak ; chauthe men satrah hain, nauwe se ek sau 
chha tak; pánchwen men báqí sab zabúren 
hain. Yúnáni tarjumewálon ne bhí inhín pánch 
hisson ko gáim rakhá hai, 

S. 148. Kyá zabúron ke sarnámon ko il- 


hámí samajhná cháhiye ? 
J. Is par log muttafiq nahín hain, Yih sar- 

náme bahut qaðím hain, lekin yih malúm na- 
hín ki un ke musannifon ne un ko darj kiyá, 
áyá kisí aur ne. Áglab hai ki bas baz un ke 
musannifon hí ne darj kiye, aur bas bas auron 
ne. 

8. 149. Zabúroņ ke musannif kaun the? 

J. Pahle hisse kí zabúren ķháss Dáúd kí 
likhí hain ; dúsre hisse kí bas bas to Dáúd kí 
hain, par un men se aksar baní Qurah kí li- 
khí hain ; tísre hisse kí zabúren Asaf kí zabúr- 
en hain; aur chauthe aur pánchwen hisse kí 
zabúron par musannifon ke nám darj nahín 
hain. 

S. 150. In tasnífát kí kyá sifat hai? 

J. In kí shájrí bahut umda hai, aur in men 
baz bas zabúren ibádatí hain, aur bas bas ta- 
wáríkhí o baz baz nabawí hain. In nabawí zae 
búron men se bahut sí Masih kí nisbat pesh- 
khabaríán bain.. Zabúr 2, 16, 22, 40, 41, 45, 
69, 72, 89, 109, 110 aur 182, yih sab Masíh 
kí nisbat peshkhabarí detí hain. 

8. 161. Ibrání zubán kí aur is zamáne kí 
shájrí men kyá farq hai? 

J. Farq yih hai, ki Ibrání ashár qáfiya o 
radíf se khálí hain, aur is zamáne kí sháirí 
men yih donon sifaten maujúd hain. 

S. 152. Zabúr kí kitáb ke sarnámon men 
kaun kaun alfáz darj hain, jin ká tarjuma na- 
hín húá, aur un-ke kyá mane hain ? 

J. Wuh kaí ek aise alfáz hain jin ke mane 
sahíh malúm nahín hain, Un men se bas bar 
to bájon ke nám hain, bas baz rágon ke nám 
hain, jin par wuh zabúr gáe játe the; aur bas 
baz alfáz se zabúron kí sifaten malúm hotín, 
aur baz baz gánewálon kí hidáyat ke liye 
hain. Yih alfáz yih hain: 

Aiyalet Sháhár (dekho 22wín zabúr ká sar- 
náma). Is lafz ke máne subh kí harní hai, aur 
aglab hai ki yih kisi rág ká nám thá. 

Alámotk. (Zab. 49.) Is ke mane kúnwárí ke 
hain, aur us ká matlab yih thá, ki yih zabúr 


kunwáríon kí áwáz par gáí jáe. 

Al-tashkheth. (Zabúr 57, 58, 59 aur 75.) 
Is ke mane hain, halák na kar. Is se is zabúr 
ká gáná aise rág par matlúb thá, jo in alfás 
se shurú hotá thá. 

Gittíth. (Zab. 8, 81, 84.) Is lafz ká matlab 
mashkúk hai. Aglab hai ki wuh ek báje ká 
nám thá, jo Gáth shahr se láyá gayá. 

Higgáíon. Is ke mane sach ke hain, 

Fadútún. (Zab. 39, 62, 77.) Bamugábila 
1 Tawáríķh '25 : 1—3, Yih Dáúd ke kháss 
muganníon men se ek ká nám hai. 

Funáth-elim-rakhoktm. (Zab 56.) Is lafz ke 
mane hain, gúngí fákkta darmiyán ajnabíon ke, 
aur yih kisí gazl ká nám hai, yá to us se zabúr 
ke matlab ká ishárá hai, yane Dáúd ká jab 
wuh Gáth men thá, 

Leannotk. (Zab. 88). Is ke mane hain gáne 
ke liye. 

Makláth. (Zab. 3, 88). Yih kisí rág yá 
báje ká nám hai. 

Maskíl. Yih lafz 18 zabúron ke sarnámon 
men miltí hai, aur us ke maní talim dikinda 
hai, 

Miktám, i (Zab. 16, 56, 60). Is lafz ke mane 
sunahlá zabúr hai. 


Múth-labben. (Zab. 9.) Yane larkon ke 
táife se gáe jáne ke liye. 


41 


Nagínotk, (Zab. 4, 6, 54, 56, 60, 61, 76.) 
Is ká matlab hai tár ká bájá. 

Nehíloth. (Zab. 5.) Hawái bájá. 

Siðák. Yih lafa zabúron kí kitáb men 73 
martaba jumlon kí akhír men páyá játá hai. 
Is ke mane thaharne ke hain, aur is se báje ke 
darmiyán thahar jáne ká ishára hai. 

Shamíníth. (Zab. 6, 12.) Ek báje ká nám. 

Stiggáíon. (Zab. 7.) Bamaní gazal yá gít. 

Stúshán. (Zab. 60, 45, 69, 80.) Is lafz ke 
máne mashkúk hain. Logon ká gumán hai 
ki kisi báje ká nám hai, 

S. 153. Dáúd kaun thá? ` 

J. Wuh nabí thá; aur Isráel ká dúsrá bád- 
sháh, 

S. 154. Dáúd kis zamáne men maujúd 
thá? 

J. Wuh Masíh se ek hazár pachásí baras 
peshtar paidá húá, ek hazár pachpan baras 
peshtar sáhib i táj húá, aur ek hazár chaudah 
baras peshtar wafát páí. 

S.- 155. Dáúd lafz ke kyá mane hain ? 

"J. Is lafz ke mane gríz hain. 

S. 156. Us ke nawishton kí nisbat log kyá 
kahte hain ? 

J. Log us ká darja mashhúr o marúf nabíon 
aur muqaddason men gáim karte hain,. San- 
jídagí o nazákat aur mazhabí khiyálát kí ba- 
landi aur khulúsíyat kí nisbat us kí tasnífát 
lásáni hain. 

8. 157. Dáúd kí chál o chalan kí kaisí taríf 
húf hai? 

J. Us kí nisbat likhá hai, ki wuh Khudá- 
wand ká dilķhwáh shaķhs thá, dekho 1 Sam. 
13: 14 aur Aamál 13: 22, 

S. 158. Asaf kaun thá? 

J. Wuh Barakiás ká betá aur Láwí thá 
(dekho, 1 Sal. 6: aur 15:17.) ` Wuh Dáád kí 
taraf se haikal ke gawaiyon ká sarbaráhkár 
muqarrar kiyá gayá thá. Yih uhda usi ke 
gharáne men qáim rahá. “Baní Asaf haikal 
ke muganni the,” (dekho 1 Sal. 25: 1; aur 
Nah. 7:41.) Wuh nabí bhí thá (dekho 2 Sal. 
29: 30,) aur sháir bhí thá; bárah zabúren us 
ge nisbat kí gaí hain. Pák Nawishton men do 
aur Asaf ká mazkúr húá hai, ek jo Hizqiyáh 

bádsháh ke zamáne men maujád thá, aur dúsa 
rá, jo Ardsher bádsháh ke aiyám men thá. 

S. 159, Kutub i Rabbání kí bíswín kitáb 
ká kyá nám hai. 

J. Amsál kí kitáb. 

S. 160. Yih kitáb kab likhí gaí aur kis ne 
likhí ? 

J. Yih kitáb Masíh se ek hazár baras áge 
likhí gaí, aur akhír ke do bábon ke siwá is 
samúchí kitáb ko Sulaimán ne likhá. 

S. 161. Tíswen aur ektíswen bábon ko kis 


` nelikhá? 


J. Tíswen báb ká rágim Agur, jo Massa kí 
malika ká betá thá, Iktíswen báb ká likhne- 
wálá Massa ká bádsháh Lamúel thá, aur aglab 
bai ki yih bádsbáh Agur ká bháíthá. Daswín 
áyat se yih ishára miltá hai, ki yih báb Lamúel 
kí má ne likhá, aur is gazal men yih khúbí 
hai ki as] zabán men har ek jumla hurúf i ta- 
hajjí ke ek ek harf se shurú hotá hai. 

S. 162. Misál kyá shai hai ? 

J. Misál ek taur kí mukhtasar ibárat hai, 
aur us kí yih sifat hai ki ek haqiqat ko ajib 


44 


taur par aur bahut mauzún waza se sábit kar 
detí hai. 

8. 163, Amsál ke siwá is kitáb men aur 
bhí kuchh hai ? 

S. Hán. Is men bahut sí nasíhaten aur 
akhbár kí aisí báten likhí hain jo amal men láí 
já saktí hain. 

S. 164. Kyá jitní misálen Sulaimán ne ka- 
hín sab is kitáb men darj hain ? 

J. Nahín; us ne tín hazár tamsílen, aur 
ek hazár pánch gazalen kahín (dekho 1 Sal. 
4: 32.) 

S. 165 Yih kitáb kyúnkar taqsím húí hai ? 

J. Is kí tagsím pánch hisson men húí hai, 
Pahle hisse men nau báb hain, yihsab aur his- 
son ká dibája hain, sirf un men haqíqí dánish kí 
qadr ká bayán hai, Dúsrá hissa daswen báb se 
shurú hai, aur báíswen báb kí solahwín áyat par 
khatm hotá hai, aur is hisse men sirf tamsílen 
hain. Tísrá hissa báíswen báb kí satrahwin áyat 
se shurú hai aur chaubíswen báb par khatm ho- 
tá hai. Is men dánish kí nisbat aur ziyáda na- 
síhat miltí hai. Chauthe hisse men pánch báb 

haiu, (yane pachís se untís,) anr is men wuh 
tamsílen darj hain jo Hirqiyáh ke logon ne 
muntakhib kiye, Pánchwen hisse men báaí do 
báb hain, 

S. 166, Kutub i Rabbání kí ikkíswín kitáb 
ká kyá nám hai? 

J. Wáis kí kitáb. 

S. 167. Is kitáb ká rágim kaun thá? 

J. Sulaimán, 

S. 168. Is kitáb kí mansha kyá hai ? 

J. Is men khushí ke husúl kí nisbat dánish- 
mandána tazkira hai, aur is se dunyawí chízon 
kí batálat musbit hai. 

S. 169. Khushi kí nisbat Sulaimán ne kyá 
gawáhí dí hai? 

J. Us kí gawáhí yih hai, ki daulat i dunyá 
aur dánish aur iqtidár ke husúl se main ne yih 
tajriba kiyá ki siwá Khudá ke khauf aur us 
ke hukmon par amal karne ke aur kisí bát 
„men hagígí-khushí muyassar nahín ho sakti. 

S. 170. Kutub i Rabbání kí báiswin kitáb 
ká kyá nám hai? 

J. (Gazal-ul-Gazalát, yane Sulaimán kí gaza« 

len ; inhen Gazal-ul.Gazalát is liye kahte hain, 
ki yih Sulaimán kí sab se umda gazalen hain, 
aur us ne ek hazár pánch gazalen likhí thín. 

S. 171. Is kitáb kí kyá haqíqat hai? . 

J. Is men tamsíl ke taur par -Masíh aur 
kalísíyá kí báham muhabbat ká bayán hai. 

S. 172. Sulaimán ne kab yih kitáb likhí? 

J. Gumán gálib hai ki us ne apne sinn i 
shabáb men ise tasníf kiyá; aur Amsál kí 
kitáb us kí bulúgíyat men o Wáiz kí kitáb sinn 
i saífí men likhí gaí. 

S. 178. Sulaimán kaun thá? 

J. Dáúd ká betá aur bádsháh i Isráel. Wuh 
Masíh se ek hazár pandrah baras peshtar 
apne báp ke takht par gaddí nashín húá. 

S. 174. Us kí ziyáda shuhrat kaun se kháss 
májare se húí ? 

J. Us kí baí daulat aur dánish o iqtidár 
ke sabab se, aur is báis se ki us ne pahlí 
haikal tamír kí, jo Sulaimán kí haikal kahlátí 
hai, 

S. 175. Sulaimán kí chál.kaisi thí ? 

J. Wuh apní saltanat kí ibtidá men bará 

Khudá-parast thá, par apní akhír saltanat men 
apní but-parast bíbíon ke wargaláne se wuh 
but-párastí ke gunáh men mubtilá ho gayá. 

S. 176 Khudá ne use kyúnkar is kí sazá dí ? 

J. Is tarah par ki us kí saltanat ká bará 
hissa us ke bete ke háth se nikal gayá, aur us 
mamlukat ke do hisse ho gae, das firqe Isráel 
ke, aur do Yahúdáh ke. 

S. 177. Kutub i Rabbání kí teiswin kitáb 
ká kyá nám hai? 

J. Yasaiyáh nabí kí peshíngoí. 

8, 178. Nabíon ko áyanda májaron kí kha- 
bar kyúnkar miltí thí ? 

J. Musháhida i Tláhí se. Bas baz augát 
yih májare un ke dilon par ek taswír yá rúyat 
ke taur par roshan kie gae; baz baz waqt 
unhon ne ásmán se áwáz suní; aur yih mu- 
sháhide un par kabhí bedárí kí hálat men aur 
kabhí kabhí khwáb yá sone kí hálat men mun- 
kashif húe. 

8. 179. Kis zamáne men nabíon ká uhda 
qarár páyá ? 

J, Agarchi bugurgon ke zamáne men ak- 

sar augát, logon ne peshingoíán kí hain, 
táham nizám i Músawí ke ahd men yih uhda us 
nizám ke sáth Khudá ke hukm se qarár páyá. 
Is uhde kí ibtidá Samúel ke waqt men páí játí 
hai, kyúnki us ne nabíon ke maktab mugarrar 
kie the, 

S. 180, Kis zamáne men nabíon ne apní 
peshkhabríán galamband karná shurú kí? 

J. Masih ke samáne se áth sau baras peshtar. 

S. 181. Yasaiyáh nabí kí peshkhabarí aur 
aur nabíon kí peshkhabaríon men kyá farq hai? 

J. Yasaiyáh nabí ke kalám kí ibárat auron 
ke banisbat ziyádatar khush-bayán aur sanjíða 
hai, aur us ká tarz Injíl ko mansha se ziyáda- 
tar mushábih hai, 

S. 182, Yasaiyáh nabi ko Injilí nabí yá 
pánehwín Injili khushkhabrí denewálá kyún 
kahte hain ? 

J. Is báis se ki us ne Masih kí ámad aur us 
ke yhde o saltanat ká bahut aur wázih bayán 
kiyá hai, Jerome ne kahá hai, ki “ Mujhe aisá 
malúm hotá hai ki Yasaiyáh ne peshkhabarí 
nahín, balki Injíl likhí hai.” 

S. 183. Lafz í Yasaiyáh ke kyá mane hain ? 

J. “ Khudáwand kí naját.” 

S. 184. Yasaiyáh nabí kis samáne men 
maujúd thá ? 

J. Wuh Uzziyáh ke ahd i saltanat men nabí 
ke uhde par mugarrar húá, aur Yahúdáh ke 
bádsháhon Yútám o Áķhaz aur Hizqiyáh ke 
dinon tak nabúwat kartá rahá. Us kí sahíh 
táríkh malúm nahín hai. Us ká daur Masih 
se sát sau unsath baras áge se, sát sau terah 
baras peshtar tak thá. Bas bas ádmí is za- 
máne ko aur túl dete hain, yane Masíh se 
sát sau painsath áge se, chah san atthánauwe 
baras peshtar tak. 

S. 185. Yasaiyáh ke hamasar kaun kaun 
nabí the? 

J. Húsía, Amús, Yúnah, aur Míkáh o 
Yúel. 

S. 186. Yasaiyáh kí maut kí nisbat kyá 
riwáyat hai ? 

J. Wuh Manassí bádsháh ke ahd men áre 
se chírá gayá.— (Dekho Ibr. 11: 87, aur 2 Sal. 


21:16.) Aur yih bhí riwáyat hai, ki us ká 
D 

sinn ek sau bís baras ká thá, aur ki us ká 
wálid Amús, Yahúdáh ke bádsháh Yúás ká 
betá Amasiyáh ká bháí thá. (Dekho 2 Sal. 
A) 

S. 187. Yih kitáb kai hisson men tagsím 
húí hai? 

J. Yih kitáb do hisson par taqsím kí gaí 
hai. Pahle hisse men wuh peshkhabaríán hain 
jo Yahúdí gaum se taallua rakhtí hain, aur is 
men pahle untálís báb hain, aur dúsre hisse men 
wuh peshkhabaríán hain jo baíd májaron së ilága 
rakhtí hain, aur is men kull nizám i Masíhí 
mushtamil hai. 

S, 188. Kutubi Rabbání kí chaubíswín kitáb 
ká kyá nám hai? 

J. Yaramiyáh nabí kí peshkhabarí. 

S. 189. Yaramiyáh kaun thá? 

J. Hilgiyáh ká betá, jo Anatát kí basti ká 
káhin thá. Wuh bahut sagír sinn men (dekho 
Yar. 1: 6;) Yúsiyáh bádsháh kí saltanat ke 
terahwen baras men (yane Masíh se chhah sau 
untís baras áge) aur Yasaiyáh nabí kí wafát 
ke sattar baras bad nabúwat ke uhde par 

makhsús húá. Yaramiyáh lafz ke maní hai, 
“ Khudáwand ká makhsús,” 

S. 190 Yaramiyáh nabí kis ke asar men 
maujúd thá ? 

J. Yúsiyáh aur Yahúyagím o Zidiqiyáh bád- 
sháhon ke asar men, aur jis zamáne men ki 
Gadaliáh hákim thá. Wuh Masih se chhah 
sau attháís se pánch sau chhiyásí baras peshe 
tar tak hín hayát thá. 

S. 191. Kaun kaun nabi Yaramiyáh ke 
hamasar the? 

J. Safaniyáh, Habaqqúq, dur Hizqíel o Dá- 
niel. 

S. 192. Yaramiyáh nabí ke nawishtaját kí 
kyá sifat hai ? 

J. Us ke nawishte dilsozí aur riqqat o udá- 
sí se pur hain, aur un ke bayán men barí 
jángudází aur bará lutf hai. 

S. 193. Us kí peshkhabaríon kí kyá mansha 
hai? 

J. In kí mansha wuh adálaten hain jo us kí 
qaum ke logon par un kí but-parastí o sharárat 
ke báis se názil hone par thín, 

S. 194. Khudá ne kin ko ijásat dí, ki unhen 
maftúh karke asír kar le jáe? 

J. Nabúkhudnazar sháh i Bábul ko. 

8. 195. Kyá Yaramiyáh ne un ke phir bahál 
hone kí.khabar dí tlú? 

S. Hán; us ne kahá thá, ki we sattar 
baras kí asírí ke bad phir áenge. 

8. 196. Kyá yih peshkhabaríán us kí hín 
hayát men púrí húín ? 

J. Un men se bas bas us ke jíte jí púrí húín, 
aur baz baz us kí wafát ke bad. 

S. 197. Us kí wuh peshkhabaríán kyá 
thín, jo baíd zamáne se jlága rakhtí 
thín ? 

J. Bábul kí tabáhí; rasmí sharíat ká uth 
jáná; Yahúdíon kí parágandagí aur un ká 


alag qaum mahfúz rahná; Gair-qaumon ká 
talab kiyá jáná, aur but-parastí ká munhadim 
honá. 
S. 198. Us kí kaun kaun peshkhabaríán ab 
tak púrí nahín húín ? i 
J. Yahúdíon ká Masíh par ímán láná, aur 
apne mulk men bahál honá; aur Masíh kí zer 

saltanat Khudá kí kalísyá ká ákhirí jalál, 
yih sárí peshkhabaríán ab tak púrí nahín 
húín. 

S. 199. Kyá is kitáb kí peshkhabaríán un 
ke diye jáne ke waqt ke silsile men murattib 
hain ? 

J. Nahín ; par yih intizám thahráyá 
gayá hai: jo peshkhabaríán Yúsiyáh bádsháh 
ke ahd men kí gaín wuh pahle bárah bábon 
par mushtamal hai; wuh jo sháhi Yahúyaqím 
ke ahd men kahí gaín, wuh 18, 20, 22; 
23, 35, 36, 45 se 48, aur 49 báb kí 33 
áyaton men mazkúr hain; wuh jo Zidiqiyáh 
ke asar men kahí gain, wuh 21, 24, 27 se 
84, 37, 39 aur 49 báb 34 áyat se 39 tak 
aur 50 o ólwen bábon men mundarj hain ; 
aur wuh jo Gadaláh hákim ke zamáne men 
kahí gaín wuh 40 se 44 bábon tak mazkúr 
hain. 

S. 200 Kutub i Rabbání kí pachíswín 
kitáb ká kyá nám hai? 

J. Yaramiyáh ká Nauhá. 

S. 201 Is kitáb kí kyá sifat hai ? 

J. Wuh ambiyá ke sahífát ká titimma 
bai. Yih kitáb Aurshalím aur us kí haikal 
kí tabáhí kí nisbat, aur logon kí asírí, 
aur gaht se un ke taklíf utháne, aur aur 
áfát kí nisbat jo un ke gunáhon ke báis 
seun par wági húín, nauhá yá mátam hai. 
Is kitáb kí asl ibárat nazmí hai, aur us ke 
pahle chár bábon kí yih sifat hai, ki har 
áyat hurúf i tahajjí ke ek nae harf se sburú 
hotí hai. 

S. 202 Yaramiyáh nabí apní zindagí ke 
akhír men kahán pahuncháyá gayá ? 

J. Misr men. 

S. 203. Us kí nisbat kyá riwáyat karte 
hain ? 

J. Yih ki wuh logon ke baraks peshkha- 
barí detá rahá, is liye logon ne use pathráo 
karke már dálá, aur ki arsa i daráz ke 
bad jab Sikandar Buzurg (jise Zul Qarnain 
bhí kahte hain,) Misr ko gayá us kí had- 
díon ko jo gumnámí men madfún thín, 
nikalwáke unhen Sikandariya men dafn 
kiyá. 

S. 204. Kutub i Rabbání kí chhabbíswín 
kitáb ká kyá nám hai? 

J. Hizqíel nabí kí peshkhabarí. 

S. 205. Us ne kitne arse tak peshkhabarí 
kí ? 

J. Masih ke qabl pánch sau panchánauwe se 
leke pánch sau chauhattar tak. 

S. 206. Is nám ke kyá mane hain? 

J. “ Khudáwand mazbúti bakhshegá.” 

S. 207. Hizqíel kaun thá ? 

J. Wuh Búsí káhin ká farzand, aur khud 
bhí káhin aur nabí thá. 

S. 208. Kyá wuh bhí asír ho gayá thá ? 

J. Nabúkhudnazar use Yahúyagím ke 
hamráh asír kar le gayá thá, aur us ne 
apní asfrí ke pánchwen baras Kasdiya men 
peshkhabarí dená shurú kiyá. 

S. 209. Kaun kaun nabí Hizqíel ke ham- 
asr the? 

J. Yaramiváh, Dáníel, Abadiyáh aur Ha- 
baqqúq. Us ne apná daur Yaramiyáh nabí 
kí wafát ke thore hí baras peshtar shurú 


kiyá. 

S. 210. Yahúdi is kí nisbat kyá riwáyat 
karte hain ? 

J. Yih ki Bábul ke asíron nc use már 
dálá, is báis se ki us ne wafádárí aur dilerí ke 
sáth un kí malámat kí. Pák Kalám men us 
kí maut ká kuchh hál nahín miltá. 

S. 211. Us kí wafát kí nisbat Arabíon men 
kaun sí bát mashhúr hai ? 

J. Yih, ki wuh márá gayá, aur Núh ke bete 
Sim kí qabr men madfún húá. 

S. 212. Hizqíel nabí kí peshkhabarí kí kyá 
manshá hai ? 

J. Aurshalím kí halákat; wuh logon ke 
gunáhon ke sabab se unhen malámat karke, 
tauba karne kí targíb detá hai. Us kí bas bar 
pesbkhabaríán likhí gaí thin, peshtar is se ki 
Nabúkhudnazar ne Aurshalím ko tabáh 
kiyá. Pachíswen báb se leke battíswen tak 
us ne ajnabí qaumon kí nisbat peshkhabaríán 
dí hain. - Tentíswen se untálíswen bábon ke 


mazmún tak men Ísráel kí aur Khudá kí bád- 
sháhat kí akhír fathyábí kí peshkhabaríán 
margúm hain, aur bágí kitáb men wuh ni- 


57 


zám i Injílí ká bayán kanáye men darj 
hal. 

S. 218. Kyá yih peshkhabaríán púrí ho 
chukí hain ? 

J. Bahuterí to púrí ho chukí hain, par baz 
baz ab tak nahín púrí húín. Is kitáb ká akhír 
hissa mashkúk hai. 

S. 214. Us ke tarz kí kyá sifat hai? 

J. Is kitáb kí ibárat asr-pizír aur sanjída hai, 

S. 215. Kutub i Rabbáni kí sattáíswín ki. 
táb ká kyá nám hai ? 

J. Dáníel nabí kí peshkhabarí. 

S. 216. Is kitáb men kyá kyá darj hai? 

J. Is men tawáríkh aur peshkhabarí milí 
húí hai. Pahle chha báb tawáríkhí hain, aur 
pichhle chha nabwí hain. 

S. 217. Lafz i Dáníel ke kyá mane hain ? 

J. “ Khudá merá munsif. 

S. 818, Kyá Dániel nabí thá ? 

J. Agarchi wuh nabí ká uhda na rakhtá 
thá, par us ko nabúwat kí nimat atá thí, Wuh 
Yaramiyáh aur Hizqíel kí mánind káhin na 
thá. 

S, 219. Dániel kí aglí tawáríkh ká kyá hál 
malúm hai ? 

J. Yih, ki wuh álí khándán thá. Wuh Masíh 
se chha sau chha baras peshtar apne tín doston 
Sadrak, Mísak aur Abdnajú ke hamráh kam 
siní men Bábul men asír ho gayá. Wahán us 
ká nám badalkar Belchásar rakhá gayá. Wuh 
bádsháh kí khidmat men sarfaráz húá, aur 
darbáríon kí sí talím páí. Wuh apní kam siní 
hí men apní díndárí aur dánishmandi ke báis 
se mashhúr húá, aur Bábul ke súbe par hákim 
mugarrar húá (báb ? : 48.) Hizqíel ne us kí 
dánish ká tazkira kiyá hai (Hizqíel 28: 3.) 

S. 880. Hizqíel ne sadágat kí nisbat Dáníel 
ko kis se muqábil kiyá hai? 

J. Núh aur Aiyúb se (Hizq. 14: 14; 18: 
20.) 

S. 221. Kaun se májare se ibtidáan Dáníel 
kí darbár men shuhrat húí ? 

J. Us ká Nabúkhudnazar bádsháh ke khwáb 
ko batlákar us kí tabír karne se. 

8. 222. Dáníel kitne din hín hayát rahá ? 

J. Masíh se chha sau chha baras peshtar se 

leke pánch sau chauntís baras, Masih ke qabl 
tak. Wuh tamám asírí bhar maujúd rahá, aur 
us ne apní ummat ko apne mulk men phir ba- 
hál húe dekhá. 

8. 223. Us ke ham-asar kaun kaun nabí the? 

J. Yaramiyáh, Hizqíel, Abadiyáh aur Ha- 
baqqúqg. 

S. 224, Us kí hín hayát men kaun kaun 
bádsháh musallit the ? 

J. Nabúkhudnazar, Belchásar, Niríglísar 
yá Berosas (jo Belchásar ká sálá thá,) aur 
Dárá o Khusro bádsháhán. 

8, 225. Dániel kí wafát ká kuchh hál mą- 


lúm hai? 


J. Wuh apní zaífí ke báis se apní ummat ke 
sáth Bábul se na lautá, aur gumán karte hain 
ki us ne Kasdiá men wafát páí. 

S. 226, Jabríel firishte ne Dáníel kí nisbat 
kyá kahá ? 

J. Yih ki wuh bahut aziz ádmí thá. (Dán. 9: 
ga; 10: 11,19 

S. 227. Dániel kí kitáb ke nabwí hisse 
men kyá mazkúr hai? 

J. Bábul, Mádí, o Fársí, aur Yúnání o Rú- 
mí but-parast qaumon kí taraqqí, aur un ke 
akhír men Khudá kí bádsháhat ke mutí hone, 
aur Masih kí ámad kí nisbat peshkhabaríán 
is kitáb men mundarj hain. 

S. 228. Us ne shahr i Yarúshalam ke phir 
tamír hone, aur Masíh ke phir áne, aur Yarú- 
shalam kí akhír halákat kí nisbat kaisí pesh- 
khabarí dí hai? 

J. Us kí peshkhabaríán barí sihat ke sáth 
dí gaí hain. Us ne un májaron ke wági hone 
kí nisbat barason ke sattar hafte qarár diye 
the, (báb 9: 24--26;) ki sát hafte yane 
uncháswen baras ke arse men yih shahr phir 
tamír kiyá jáegá ; básath hafton, yane chár sau 
chauntís baras ke arse men Masíh áegá; aur 
ek hafte ke arse men, yane apne kám ke shurú 
karne ke waqt se sárhe tín baras ke arse 


men Masíh mungata kiyá jáegá. 
S. 229. Dániel kí peshkhabarí aur Muká- 
shafát kí kitáb kí nisbat kyá kahá gayá hai ? 
J. Yib, ki wuh ek dúsre kí sharh karte 
hain. 

S. 230, In peshkhabaríon se dahríyon ke 
dil par kaisí tásír húí hai ? 

J. Un kí takmíl se yá to unhon ne majbúr 
hokar us ke ilhám ká igrár kiyá hai, yá unhon 
ne koshish kí hai ki sábit karen, ki yih pesh- 
khabaríán un májaron ke wágí hone ke bad 
likhí gaín, 

S. 231, Nabíon ke sahífe kin kin hisson 
men tagsím kie gae hain ? 

J. Nabí í kalán aur nabí í khurd. 

S. 232, Yasaiyáh, Yaramiyáh, Hizqíel aur 
Dáníel nabí i kalán kyún kahláte the ? 

J. Sirf is báis se ki un kí tasníf ká hajam 
ziyáda hai, 

S. 233. Báqí bárah nabí, nabí i khurd kyúr 
kahláte hain ? 

J. Is liye ki un kí tasnífát ká hajam bahut 
ehhotá hai. 

S. 234, Bábul kí asírí ke peshtar kin kin 
nabíon ne peshíngoí kí? 


J. Yúnah, Amús, Húsía, Yúel, Yasaiyáh, 
Míkáh, Nahúm, Zafaniyáh, Yaramiyáh, Ha- 
baqqúq aur Abadíyáh, 

S. 935, Sattar baras kí asírí ke aiyám men 
kin kin nabíon ne peshíngoí kí ? 

J. Yaramiyáh, Hizqíel aur Dániel ne. 

8. 236 Asírí ke bad kin kin nabíon ne pe- 
ghíngoí kí? 

J, Hajjí, Zakariyáh aur Malákí ne. 

S. 287. Kyá nabíon ke sahífe táríkhwár 
básilsile murattib húe hain ? 

J. Nahín. 

S. 238. Kutub i Rabbání kí attháíswín ki- 
táb ká kyá nám hai? 

J, Húsía nabí kí peshkhabarí. 

S. 239. Kaun kaun nabí Húsía nabí ke 
ham-asar the? j 

J. Amús aur Yasaiyáh. 

S. 240. Hústa nabí kis zamáne men mau- 
júd thá ? 

J. Masíh se áth sau das baras peshtar se 
leke, sát sau pachchís baras peshtaf tak. 


S. 241. Húsía nám ke kyá manj hain? 

J. Naját. 

S. 242. Baibal ke aur kin kin námon ke 
mane naját hain ? 

J. Yashúa aur Yasú yane Tsá. 

S. 848. Kin kin bádsháhon ke asar men 
Húsía nabí ne peshíngoí kí ? 

J. Ųzziyáh, Yútám, Æķhaz aur Hizqiyáh 
bádsháhán i Yahúda, aur Yarúbiám sání sháh 
i Isráel ke ahd í tasallut men. 

S. 244. Húsía nabí ká wálid kaun 
thá? 

J. Bairí. 

8. 245. Wuh kabán rahtá thá? 

J. Sámariya men. 

S, 246, Húsía ne kis bádsháhat kí nisbat 
peshkhabarí kí? 


J. Isráel kí bádsháhat kí nisbat, aur us ne 
is bádsháhat ko sirf Isráel hí ke nám se mue 
laqgab na kiyá, par use Sámariya ká bhí laqab 
diyá, is báis se ki yih shahr us saltanat ká 
dár-ul-hukúmat thá. 


S. 247. Húsía nabí ke ibárat ke tarz kí 
kyá khássíyat hai ? 

J. Us kí jbárat berabt aur mukhtasar o 
bemel:hai, táham us men aksar dardangezí 
aur sanjídagí páí játí bai, 

S. 248. Is sahife men kin kháss kháss mája- 
ron kí peshkhabarí dí gaí hai? 

J. Das firgon kí parágandagí; Yahúdáh ká 
Sanheríb ke háth se riháí páná; Yahúdíon kí 
taklífát aur pastí, aur Masíh ke mátaht un ká 
Gair-qaumon ke sáth phir bahál honá ; hamá- 
re Khudáwand ká Misr se buláyá jáná, (báb 
11: l; bamugábale Matí 2: 15;) aur us ká 
tísre din jí uthná; (báb 6: 2; bamuqábale 
1 Kar. 15: 4.) 

S. 249. Kutub i Rabbání kí untíswín kitáb 
ká kyá nám hai? 

J. Yúel nabí kí peshkhabarí. 

S. 250. Us kí peshkhabaríon kí kyá man- 
shá hai ? 

J. Wuh khaufnák adálaten jo us zamín par 
ánewálí thín, yane tiddí aur khushkí kí áfat ; 
wuh jalálí waqt jo Injíl ke nizám ke taht men 
ánewálá thá ; aur wuh rást adálaten jo Khudá 
ke aur us kí kalísyá ke dushmanon par názil 


honewálí thín, 
S. 251. Yúel nabí kí peshkhabarí men kaun 
sí peshíngoí ajíb hai ? 

J. Wuh jo Patras hawárí ne Pantíkost ke din 
mangúlkí. (Aamál 2: 14, 21, aur 28 se 32 áyat 
tak, aur Rúm: 10:12 se 17 áyat tak.) 

8. 252. Yúel nám ke kyá mane hain? 

J. “Jis ká Khudá Khudáwand hai.” 

S. 258. Us ne kis zamáne men peshíngoí 
kí? 

J. Is ká sahíh hál malúm nahín, par aglab 
hai ki Masíh se áth sau das se, sát sau pachchís 
baras peshtar ke andar andar yih sahífa qalam. 
band. húá. Aglab hai ki wuh Amús aur 
Yasaiyáh ká hamasar thá, aur us ne Ųzziyáh 
bádsháh ke ahd i saltanat men Yahúdáh kí 
bádsháhat kí nisbat peshkhabarí dí. 

S. 254. Us ke báp ká kyá nám thá ? 

J. Fatúe], aur wuh Rúbín ke firge men se 
thá, Is ke siwá us ká zátí ahwál bahut kam 
malúm hai. 

S. 255. Us kí tasníf kí jbárat men kyá 
khúbí hai ? 

J. Us kí jbárat bare zor shor kí aur barí 
dardmand hai, aur us kí sháirí bahut umda 
aur sanjíða hai. 


E 

S. 256. Kutub i Rabbání kí tíswin kitáb 
ká kyá nám hai ? 

J. Amús nabí kí peshkhabarí. 

S. 257. Is nám ke kyá mane hain ? 

J. Amús ke maní “ bojh” ke hain, 

S. 258. Us ne kis zamáne men peshkhabarí 
dí? 

J. Masih se áth san baras peshtar se, sát sau 
pachás baras qabl ke andar andar men. Wuh 
Yasaiyáh aur Húsíá nabí ká hamasar thá. Hú- 
síá kí mánind wuh U zziyáh aurYarúbiám sání ke 
ahd i tasallut men das firgon kí nisbat peshkha- 
barí karne ko un ke darmiyán bhejá gayá thá. 

S. 259. Amús nabí kaun thá ? 

J. Wuh Tuqúa ká báshinda thá, aur galla- 
bání kartá aur gúlar ke darakht ká bág rakhtá 
thá. Tuqúa kí basti Yarúsalam kí dakhin simt 
ko wáqi hai, (7 : 14.) 

8. 260. Gúlar ká wuh darakht jo Pák kitáb- 
on men mazkúr húá hai, Angrezí gúlar ke 


darakhton se mushábih hai? 
J. Nahín, use Misrí Anjir ká darakht bhí 
kahte the. 

. 86]. Us ká phal kaisá thá ? 
+ Wuh insán o haiwán donon kí gizá thí. 
. 262. Kyá us kí lakrí bahut mazbút hotí 
thí ? 

J. Hán ; bas bas Misrí tábút tín hazár baras 
bad jyún ke tyún páe gae hain. 

S. 263. Us kí peshkhabarí kí kyá manshá 
hai? 

J. Us ne Arám, aur Filistiya, aur Súr o 
Adúm aur Amún kí nisbat adálaton ke ná- 
sil hone ki khabar dí; aur misl aur nabíon ke 


nun 


us ne Tsráel kí asírí aur un kí paráganda- 
gí; aur un kí parágandagí ke darmiyán un 
ká aláhida ummat rahná ; aur Masih kí bád- 
sháhat kí ámad ; aur Gair-qaumon ká Masíh 
kí taraf phiráyá jáná; aur kalísyá kí ákhirí 
fathyábí kí nisbat peshkhabaríán kahí hain. 

S. 264, Us ke baz baz bayánon kí nisbat 
kyá kahá gayá hai? 

J. Yih ki, kisi dúsre nabí ne na to Khudá 
ká us kí sí shán ke sáth bayán kiyá hai, aur 
nais kí mánind kisi dúsre ne sanjídagí ke 
sáith nafs-paraston ko dántá, aur is ge ziyáda- 

tar sargarmi aur gazab i rahm-ámez ke sáth kisi 
ne beinsáfí aur zulm par ilzám nahín lagáyá. 

S. 265. Amús ko kis ne satáyá, aur Isráel 
kí bádsháhat par adálaton ke názil hone kí 
peshkhabarí ke báis se kis ne use Baitel se 
nikál diyá ? 

J. Butparast káhin Amáziyáh ne, jis ke 
ikhtiyár men ek sone ká bachhrá thá, jise 
Yarúbiám ne wahán nasab kiyá thá. Wuh 
Baitel se Tuqúa ko gayá. 

S. 266. Lafz Baitel ke kyá mane hain ? 

J. “Khána1Khudá,” yá “ Khudá ká ghar.” 

S. 267. Is jagah ká nám Baitel kis ne 
rakhá ? 

J. Yaqúb ne; bad us ke ki us jagah par 
us ne wuh khwáb dekhá, jis ká zikr Paidáish 
kí kitáb men húá hai. 

S. 268. Amús nabí ne is jagah ká kyá nám 
rakhá ? 

J. Baitawan, yane butparastí ká ghar. 

S. 269. Kutub i Rabbání kí iktíswin kitáb 
ká kyá nám hai? 

J. Abadiyáh nabí kí peshkhabarí. 

S. 270. Is kí peshkhabarí kí kyá manshá 
hai? 

J. Us men Adúmíon yane Esau kí anlád kí 
halákat kí peshkhabarí aur is bát ká tazkira 
hai, ki Khudá ke log qataan mungata na 
honge. 

S. 271. Kaun kaun nabí Abadiyáh ke ham- 
asar the ? 

J. Yaramiyáh, Hizqiel, aur Dániel. 

S.. 272. Abadiyáh nabí kí peshkhabaríán kin 
kin nabíon kí peshkhabaríon se miltí hain? 

J. Dekho Amús 1: 11; Yar. 49: 22; 
Hiz. 25: 12—14; aur Zab. 137: 7. 

S. 273. Lafzi Abadiyáh ke kyá mane hain ? 

J. “ Khudáwand ká Khádim,? 

8. 274. Is kitáb ká kyá laqab hai? 

J. Abadiyáh ká Rúya. 

8. 275. Puráne Ahd-náme kí sab se chhotí 
kitáb kaun sí hai? 


J. Abadiyáh nabí kí ; is kitáb men sirf ek hí 
báb hai, aur us men kull ikkís áyaten hain. 

S. 276. Us ne Masíh se kitne baras áge 
peshlchabarí kí thí ? 

J. Masih ke gabl pánch sau ninnánwe se, 
pánch sau tirásí baras tak ke arse men. 

8. 277. Mulk i Idúmíá kahán hai ? 

J. Yih mulk Bahíra i Lút ke dakhan wáqi 
hai, aur us kí wasaat Bahíra i Lút se Khalíj i 
Akába tak hai, Khalíj i Akába jo Lál Samun- 
dar yane Daryá i Qulzum ká mashriqí gosha 
hai. 

S. 278. Is mulk ká nám Adúm yá Idúmí- 
áh kyún kahláyá? 

J. Adúm Esau ká dúsrá nám thá, aur ís 
bájs se ki Esau kí aulád wahán basi, us mulk 
ká nám us ke nám par. Adúm pará, 

S. 279. Is mulk ká ab kyá hál hai? 

J. Wuh ab ujár aur wírán pará hai, aur hál 
ke saiyáhon ke bayán se is peshkhabarí kí 
sadáqat hotí hai. 

S. 280. Kutub i Rabbání kí battíswín ki- 
táb ká kyá nám hai? 

J. Yúnáh nabí kí peshkhabarí. 

S. 281. Is kitáb ká kyá mazmún hai ? 

J. Wuh Nínawah ke bare shahr kí nisbat 
Yúnáh ká paiyám hai, aur wuh paiyám yih 

hai, ki agar wuh apne gunáhon se tauba na 
karen, to tabáh ho jáenge. 

S. 288, Is kitáb men peshkhabarí hí hai, 
yá us men tawáríkh kí bhí sifat páí játi bai? 

J. Us men ziyádatar tawáríkhí báten. mun- 
darj hain, aur sirf ek hí peshkhabarí us men 
miltí hai. k 

S. 283. Wuh kyá peshkhabarí hai ? 

J. Yih ki Chálís din ke bad Nínawah ulat 
diyá jáegá. 

S. 284. Is kitáb ke tawáríkhí hisson ká 
kyá mazmún hai? 

J. Yúnáh kí náfarmání; us ajíb taur ká 
tazkira jis se Khudá ne Yúnáh se tauba kar- 
wáí aur us se farmánbardárí ikhtiyár karwáí ; 
Nínawah ke logon ká táib honá, aur un ká 
áyanda áfat se bachná; Yúnáh kí náummedí 
un kí riháí ke báis se; aur un ká Khudá kí 
taraf se wájibí dhamkí pákar us kí barí rah- 
mat kí nisbat tajriba utháná. 

S. 285. Kis bát men Yúnáh Masih ká ni- 
shán thá? 

J. Is bát men ki jig tarah wuh tín din aur 

tín rát machhlí ke shikam men rahá, usí tarah 
Ibn i Adam tín rát din zamín ke andar thá. 

S. 286. Yúnáh kí risálat i nabawí men kaun 
sí bát ajíb thí? 

J. Wuh Gair-qaum ke liye nabí húá. Chu- 
nánchí wuh aur nabíon kí mánind Isráel yá 
Yahúdáh ke firgon ke pás bhejá na gayá, par 
Nínawah shahr ko, jo us zamáne men bahut 
mashhúr o marúf jagah thí, aur shahr i Bábul 
se bahut barí thí, 

S. 287. Yúnáh nabí ne kis zamáné men 
peshkhabarí kí? 

J. Agarchi us ká sahífa ambiyá i sagír ke 
silsile men pánchwán qarár diyá gayá hai, lekin 
Jitne nabíon ke sahífe barqarár hain, un sab se 
yih sahífa qadímtar hai. Usne Yarúbiám sání 
kezamáne men yane Masih ke qabl áth sau 
chappan se, sát sau chaurási tak men peshkha- 
barí dí. (Dekho 2 Sal. 8 : 12; 10: 32; 14 : 25.) 
Húsíá, Yúel aur Amús us ke hamasar the, 

8. 288. Us kí paidáish kahán kí thí? 

J. Wuh Galíl ke súbe aur Gáthhefer kí 
basti men paid& hús. 

S. 289. Yúnáh ke báp ká kyá mán thá ? 

J. Amittai, 

S. 290. Is sahífe se hamen kin kin báton 
kí talím miltí hai ? 

J. Yih ki Khudá táib gunahgáron ko mu. 
áf karne ke liye taigár hai, jalsá ki Nínawah 
ke logon ke hál se áshkára hai; ki náfarmáni 
barí himágat haj, jaisá ki Yúnáh nabí ke .hál 
se záhir hai; Khudá ká sabr Yúnáh nabí ke 
purgunáh kurkuráne kí nisbat ; aur us ká 
jánwaron par bhí tawajjuh karná; chunánchi 
Nínawah ke bacháne kí ek wajah yih bayán kí 
gaí hai, “ki us men bahut maweshí the.” 

8. 291. Nínawah kis mulk ká dár-us-salta- 
nat thá ? 

J. Asúr ke mulk ká. 

8. 292. Nínawah ká shahr kahán wáqi thá? 

J. Daryá i Dijla ke púrab simt ko Mosal kí 
basti ke mugábil men. 

S. 293. Ís shahr ke túl o arz ká tawáríkh- 
on men kyá bayán húá hai? 


J. Ki yih shahr unnís míl lámbá aur gyá- 
rah míl chaurá, aur sáth míl ke girde men 

thá. Us kí díwáren sau fut únchí aur itní chau- 
rí thín ki us par tín gáríán barábar daur saktí 
thín. Is shahr-panáh men ek hazár pánch 
sau burj the, jin kí balandí do do san fut kí 
thí. 

S. 294. Is shahr ke pate ke kaun se nishán 
bádaí the? 

J. Thore se tíle jin par wíráne ká mutlaq 
nám tak na thá. Wuh shahr zer i zamín ho 
gayá thá. 

S. 295. In tílon men filhál kaun sí chízen 
dastyáb húí hain ? 

J. In tílon ke khodne se Nínawah shabr ká 
kharába tah men páyá gayá hai. Bahut sí 
taswíren aur kanda kíe húe patthar nikál ke 
England aur Amerícá ko bhej díe gae hain. 
Un ke kanda hurúf men Yúnáh nabí ká nám 
bhí páyá gayá hai, 

S. 296. Kutub i Rabbání kí taintíswín ki- 
táb ká kyá nám hai ? 

J. Míkáh nabí kí peshkhabarí. 

S. 297. Yahúdáh ke kin kin bádsháhon ke 
ahd men us ne peshkhabarí kí ? 

J. Yútám, Ækhaz, aur Hizqiyáh bádsháhon 
ke zamáne men. 

S. 298. Kaun kaun nabí Míkáh nabí ke 
hamasar the ? 

J. Yasaiyáh, Húsíá aur Nahúm. 

S. 299. Is peshkhabarí men kitná zamána 
mushtamal hai ? 

J. Qaríb pachás baras ká zamána. 

8. 300, Is kí peshkhabarí kí kyá táríkh 
hai? 

J. Masíh ke qabl sát sau attháwan aur 
chha sau ninnánwe ke andar. 

S. 301. Wuh kahán paidá húá ? 

J. Gáth ke Maurasti men. 

S. 302. Us ne kis kí nisbat peshkhaba- 
rí dí ? 

J. Yahúdáh aur Isráel donon bádsháhaton 
kí nisbat. 

S. 303, Is kitáb ká kyá mazmún hai? 

J. Shalmenezar aur Senharib bádsháhon 
kí yúrishen ; nabúwat ká mauqúf honá; Aur- 


shalím aur Asúr kí halákat, aur Masíh kí 
ámad, Míkáh nabí kí peshíngoíán Masíh kí 

nisbat bahut hí sáf hain; us ne Masíh kí 
Já i tawallud, aur us kí ulúhíyat, aur us kí chál 
o tásir ká bayán kiyá Mai. Chunánchi is ki- 
táb ke chauthe báb kí dúsrí aur sátwín áyaton 
ká Lúká 1: 33 ke sáth; aur pánch báb kí 
pánchwín áyas ká Afs. 2: 14 ke sáth; aur 
sát báb kí athárah aur bís áyaton ká Lúká 1: 
72 aur 78 ke sáth mugábila karne se sáf 
záhir ho jáegá. 

8. 804. Us kí ek peshkhabarí se Yaramis 
yáh nabí ko kyá fáida húá ? 

J. Us se us kí ján bach gaí.—(Dekho 3: 
báb 12 áyat, bamuqábile (Yar, 26: 18—24.) 
Is sabab se ki Yaramiyáh ne haikal kí wírání 
kí khabar dí thí, log us ke yatl par ámáda the, 
aur use beshakk qatl karte, agar wuh is bát 
ko sábit na kartá ki qabl is ke Míkáh nabí ne 
sau baras peshtar isí muqaddame men peshín- 
goí hí thí. 

S. 305. Pák Kalám men us kí maut kí nis- 
bat kyá khabar hai? 

J. Dekho Yaramiyáh 26: 18 aur 19 áyat- 
en. 


77 


S. 306. Kutub i Rabbání kí chauntíswín 
kitáb kyá hai ? 

J. Nahúm nabí kí peshkhabarí. 

S. 307. Us kí peshkhabarí ká kyá kháss 
mazmún hai? 

J. Nínawah ke azím-us-shán shahr kí halá- 
kat. 

S. 308. Yúnáh nabí ke Nínawah ke paigám 
pahuncháne ke kitne din bad Nahúm nabí ne 
us kí halákat kí khabar dí ? 

J. Angaríb sau baras bad. 

S. 309. Kyá yih peshkhabarí púrí húí ? 

J. Hán; wuh beainihí púrí hút. 

S. 310, Nahúm nabí kí peshíngoí karne ke 
kitne din bad yih peshkhabarí púrí húí ? 

J. Sau baras bad. 

S. 311. Kyá us kí halákat kámil húí? 

J. Hán; yahán tak ki saikaron barasus ke 
wíráne tak ká patá na thá. 

8. 312, Nínawah ká shahr kab gárat húá ? 

J. Masih se chha sau pachís baras áge, Síák- 
zarís auwal aur Nabopolásar ne is shahr ko 
gárat kiyá. 

S. 313. Nahúm nabí ne kab peshkhabarí kí ? 

J. Masih se sát sau bís baras peshtar se leke 
chha sau atthánwe tak. 

S. 814. Lafz Nahúm ke kyá mane hain? 

J. “ Tasalli.” 

S. 315. Is ká ahwál kahán tak malúm hai? 

J. Us ká ahwál sirf isí qadr malúm hai, ki 
wuh suba i Galíl ke ek gáon Elkosh ká báshin- 
da thá, aur Yahúdáh men peshíngoí kartá thá. 

S. 816. Kutub i Rabbání kí paintíswín ki- 
táb ká kyá nám hai? 

J. Habaqqúq nabí kí kitáb. 

S. 817. Is kitáb men kin kin báton kí pesh- 
khabarí mundarj hai ? 

J. Yahúdiya ke Kasdíon se maftúh hone, 
Bábul kí saltanat ke tah o bálá hone, aur 
Khudá ke wafádár logon kí ákhirí riháí kí 
peshkhabaríán is kitáb men marqúm hain. 

8. 318. Kaun sí gaum das firgon ko asír 


kar le gaí? 

J. Asúrí, 

S. 319. Asúríon kí tabáhí kí peshkhabarí 
kis nabí ne dí? 

J. Nahúm nabí ne. 

S. 320. Báqí do firgon ko kaun sí gaum 
asír kar le gaí? 

J. Kasdí. 

S. 821. Kasdíon kí tabáhí kí peshkhabarí 
kis nabí ne dí ? 

J. Habaqqúq nabí ne. 

8, 328, Kaun nabí Habaqqúq ká hamasar 
thá ? 

J. Yaramiyáh nabí. 

S. 323. Habagqgúq nabí kí peshkhabarí ká 
kyá zamána thá ? 

J. Masih se chah sau bárah baras peshtar 
se, pánch sau atthánwe sál gab] tak. Us ki 
táríkh sahíh malúm nahín ho sakti. 

8, 824, Us ká ahwál kahán tak malúm 
hai? 

J. Us kí tawáríkh ká hál mutlag hí malúm 
nahín. Us kí nisbat riwáyaten bahut sí hain, 
lekin un men ikhtiláf hai, aur wuh iatibár ke 
gábil nahín. 

S. 325. Us kí ibárat ke tarz kí nisbat kai- 


sá gumán hai? 

J. Us kí ibárat shájrána sifat se pur hai, 
aur baz baz hisse sanjidagí aur dilsozi men 
lásáni hain, 

S. 326. Us-ne apní peshkhabarí ko kis 
taur par khatm kiyá hai? 

J. Duá ke sáth, jo tísre báb men mundarj hai, 
aur aksar athárahwín aur arsathwín Zabúron 
se mushábih kí gaí hai. 

S. 327. Kutub i Rabbání kí chhattíswín ki- 
táb ká kyá nám hai? 

J. Safaniyáh nabí kí pesbkhabarí. 

S. 828. Us kí peshkhabarí kí kyá kháss 
manshá hai? 

J. Yih ki tahdíd kí húí adálaton ke khauf 
se Yahúdí qaum se tauba karáe. 

S 389, Wuh tandíd kí húí adálat kyá 
thí ? 

J. Kasdíon kí charháí. 

S. 830. Kyá us ne aur aur gaum kí adá- 
laton kí nisbat bhí peshkhabarí dí hai? 

J. Hán; un qaumon kí nisbat jinhon ne 


Isráelíon ko musíbat men mubtila kiyá, aur jo 
un kí musíbat par khush húe. 

S. 331. Us ne apní peshkhabarí ko kis tarah 
se khatm kiyá hai? 

J. Injílí zamáne kí nisbat, aur kalísyá kí 
barí iqbálmandi kí nisbat peshkhabaríán dene 
ge. 

S. 332. Wuh kis ke zamáne men maujúd 
thá? 

J. Yúsiyáh ke ahd i saltanat men, 

S. 333. Wuh kis nabí ká hamasar thá? 

J. Yaramiyáh nabí ká; aur us kí nabúwat 
kí ibtidá men maujúd thá. 

S. 834. Kyá Safaniyáh ne apne báp ká nám 


mazkúr kiyá hai? ` 

J. Hán; us ke báp ká nám Kúshí thá, 
aur us ne apne pushtnáme ká chár pusht 
áge tak hawála diyá hai, 

S. 385. Lafz Safaniyáh ke kyá mane hain ? 

J. “ Khudáwand kí hifázat.” 

S. 356. Us ne Masíh se kitne baras áge 
peshíngoí kí ? 

J. Chha sau chálís se, chha sau nau tak. 

S. 337. Kutub i Rabbání kí saintíswín ki. 
táb ká kyá nám hai? 

F 

J. Hajji nabí kí peshíngoí. 

S. 338. Hajjí ne kis zamáne men peshingoí 
kí? 

J. Bad asírí ke; Masíh se pánch sau bís 
baras áge se, pánch sau athárah tak ke arse 
men. 

S. 339 Is kitáb men kaun kaun báten darj 
hain? 

J. Sakht dhamkíán, aur muhabbat-ámez 
nasíhaten dúsrí haikal kí tamír kí nisbat. 

S. 340. Kyá us ne haikal ká banáná mau- 
qúf kar diyá thá ? 

J. Hán; us ká kám chaudah yá pandrah 
baras tak mauqúf rahá, 

S. 541. Is kí wajah kyá thí ? 

J. Dushmanon kí mukhálifat aur sázish. 

8. 342. Hajjí nabí ne kis azím aur mufid 
májare kí peshkhabarí dí hai ? 

J. Masíh kí ámad, aur us kí saltanat kí ta- 


garrurí kí. 

8. 343. Kyá yih bát lighí thí, ki is dúsrí 
haikal ká jalál pahle se barbkar hogá ? 

J. Hán; dúsre báb kí nauwín áyat ko dekho. 

S. 344. Jab un buzurgon ne jinhon ne 
Þahlí haikal ko dekhá thá, is dúsrí ko dekhá, 
to in ke dil par kaisá sadma guzrá ? 

J. Wuh us ko pahlí se hagír samajhke us 
par ro díe. 

S. 345. Kis amr ne is dúsrí haikal ko pahlí 
se ziyádatar jalál bakhshá ? 

J. Is ká jawáb dúsre báb kí sátwín áyat men 
miltá hai; “ Sárí qaumon ká matlab bar áegá, 
aur main (yane Masíh) is ghar ko jalál se bhar 
dúngá, Rabb-ul-afwáj farmátá hai,” 

8. 347, Kyá Masih is haikal men áyá ? 

J. Hán; balki us ne us men talím bhí 
dí, 

S. 347. Kyá Yahúdíon ko yih ummed thí 
ki hagígí Masíh is haikal men záhir hogá ? 

J. Hán; un ká yih khiyál gáim rahá, jab tak 
ki Vespeshían sháh i Rúm ne use bilkull nest 
na kar dálá. 

S. 818. Hajjí nabí kis zamáne men paidá 
húá ? 

J. Aiyám i asírí men, aur Zarúbábul ke 
hamráh Aurshalím ko áyá. 

S. 349. Us ne kis ke zamáne men peshíngoí 
kí? 

J. Sháh i Trán Dárá Gustasp ke aiyám men, 

S. 350. Kitne arse. men usne peshíngoí 
kí? 

J. Chár mahíne men. 

S. 351. Hajjí nabí ká hamasar kaun nabí 
thá ? 

J. Zakariyáh nabí. 

S. 352. Zarúbábul, jis ke hamráh Hajjí 
nabí Aurshalím ko áyá, kaun thá? 

J. Azrá nabí kí kitáb ke 1: 8 áyat men us 
ká zikr banám “ Sheshbázár, sháh i Yahúdáh?? 
húá hai. Wuh Dáúd ke bádsháhí khándán se 
thá, aur Yahúdíon kí pahlí guroh ká, jo asírí 
se Bábul ko laut áe, sardár thá. 

S. 858. Kyá Zarúbábul ká hamáre Munjí 
ke ajdád men mazkúr húá hai? 

J. Hán ; dekho Matí 1: 12. 

S. 354. Haikal ke pák zurúf Aurshalím men 
láne ke liye kis ne us ko supurd kiyá ? 

J. Khusro bádsháh ne. 

S. 855. Us ne Aurshalím men kyá kiyá ? 

J. Us ne haikal kí bunyád dál, aur is hí 
kí sa se Yahúdíon ke rasúmát i díní phir 
bahál kiye gae. 

S. 356. Kutubi Rabbání kí athtíswín kitáb 
kyá hai? 

J. Zakariyáh nabí kí peshkhabarí. 

S. 357. Is kí peshkhabarí kí kháss manshá 
kyá thí? 

J. Is peshkhabarí kí garz yih thí ki Yahú- 
díon kí qawánín ke phir bahál karne men un 
ko targíb mile. 

S. 358. Is kitáb men Masih kí nisbat kyá 
kyá isháre milte hain ? 

J. Masih kí ulúhiyat ká ishára, 2 : 10, 11; 
hamáre Khudáwand ká Aurshalím men sawár 
jáná, báb 9:9 áyat. Us naqd ká jis ke 
liye Masíh pakarwáyá gayá, báb 11; 12, 13, 
áyaten ; hamáre Munjí ke pahlú ká chhedá 
jáná, báb 12: 10 áyat; mujassamíyat ke wa- 
síle kafára, báb 13: 7 áyat; shágirdon ká 
Masíh ko chhor bhágná ; aur Masíh ke tamám 
jahán par hukmrání karne ke jalál ká is- 


hára, 

S. 369. Kyá Zakariyáh nabí ká Puráne Ahd- 
náme men kahín tazkira húá hai? 

J. Hán ; us kí nabúwat aur us kí súdmandi 
ká tazkira Azra ne, báb 5: 1 aur 2 áyat; aur 
báb 6: 14 áyat men kiyá hai. 

S. 360. Zakariyáh nabí kis zamáne men 
maujúd thá ? 

J. Wuh Hajjí nabí ká hamasar thá, aur us 
ke aur Zarúbábul ke hamráh Aurshalím ko 
laut áyá. ; 

S. 361. Kyá us ne Hajjí nabí ke sáth sábh 
peshíngoí kí? 

J. Us ne do mahína bad un ko shurú kiyá, 
lekin bahut din tak peshkhabarí kartá rahá, 
aur ziyáda likhá, aur us kí peshkhabaríán 
khásskar Masih se ilága rakhtí hain. 

S, 362. Us ne kis ke ahd i saltanat men 
peshkhabarí kí? 

J. Dárá Gustasp sháh i Trán ke zamáne men. 

S. 363. Us ke báp aur us ke dádá ká kyá 
nám thá? 


J. Us ke báp ká nám Barákiyáh thá, aur us 
ke dádá ká nám Fdú thá, 

S. 364. Zakariyáh nabi kí maut ke taur ká 
tazkira kahín Injíl men bhí húá bai? 

J. Hán; hamáre Munjí ne Yahúdíon kí sa- 
záwárí, aur un ádálaton ke mazkúr men jo un 
par ánewálí thín yún kahá, “ Táki sab rástbáz- 
on ká khún, jo zamín par baháyá gayá, tum. 
par áe, Hábil rástbáz ke khún se Barakhiyáh 
ke bete Zakariyáh ke khún tak, jise tum ne 
haikal aur gurbángáh ke darmiyán qatl kiyá.” 
Matí 23: 85. 

S. 365. Zakariyáh nabí ne Masíh se kitne 
áge nabúwat kí? 

J. Pánch sau bís se, pánch san baras pesh- 
tar tak. 

S. 366. Kutub i Rabbání kí untálíswín ki- 
táb ká kyá nám hai? 

J. Malákí nabí kí peshkhabarí, yih sahífa 
Puráne Ahd-náme kí kitábon man akhír sahífa 
hai. 


S. 867. Is kitáb ká kyá mazmún hai? 

J. Is men Yahúdíon ke gunáhon aur un kí 
mádání, khásskar káhinon kí badí kí nisbat 
sakht malámat miltí hai; aur Masíh kí ámad 

ká niháyat dil-kash bayán, aur Masíh ke pesh- 
ran Yúhanná Baptismá denewále kí manádi 
kí peshkhabarí mundarj hai ? 

S. 368. Maláki nabí ne Yahúdíon kí malá- 
mat kis liye kí ? 

J. Hajjí aur Zakariyáh nabíon ne haikal kí 
tamír men takhír kí nisbat malámat kí, aur 
Maláki nabí ne un kí is liye malámat kí, ki 
haikal ke tamír hone ke bad log us se gáfil 
ho gae, aur unhon ne haikal kí ibádat ko najis 
kar dálá. 

S. 369. Us ne un logon ko kis bát kí 
nasihat dí? 

J. Músá kí Tauret ke parhne; aur Masíh 
ke peshrau Iliyás ke áne, aur kisi nabí kf intizárí 
na karne kí nisbat, (4 báb 4, 5 áyat ba-muqá- 
bila Matí 11: 14.) 

8. 370. Kyá Malákí ke bad aur Yúhanná 
Baptismá denewále se peshtar koí nabí 
húá ? 

J. Nahín. 

S. 571. Malákí nabí kis ká hamasar thá ? 

J. Nahamiyáh nabí ká. 

S. 372. Us ne Masih ke kitne baras peshtar 
peshíngoí kí ? 

J. Chár sau chhattís se, tín sau sattánwe 
baras peshtar tak. 

S. 378, Is nabí ká hál kahán tak malúm hai? 

J. Us ke nám ke siwá us ká aur kuchh hál 
malúm nahín hai. 

S, 374. Malákí nám ke kyá mane hain ? 

J. “ Merá firishta, yá merá qásid,” 


PURÁNE AHD-NÁME KE SAHÍFON KÁ 


KRÁTIMA, 


SUWAL O JUWAB 


DAR BÁB 


SAHIFAT KUTUB I RABBANT. 


NAE AHD-NAME KA TAZKIRA. 

S. 1. Nae Ahd-náme men kitní kitáben 
hain? 

J. Sattáís kitáben. 

S. 2. Pahlí kitáb ká kyá nám hai? 

J. Matí kí Injíl. 

S. 5. Lafz Tnjíl ke kyá mane hain ? 

J. Khushí kí khabar. 

S. 4, Kai Injílen hain? 
. Chár ; go filhagígat ek hí Injíl hai. Inhen 
chár shakhson ne likhá hai, is báis se chár hain. 


= 


S. 5. Injíl-nawís aur kis nám se mulaqqab 
kie gae hain ? 

J. Injil ke Mubashshir. 

S. 6. Mubashshir ke kyá mane hain ? 

J. Khushí kí bashárat denewále. 

S, 7. Kaun sí khushí kí bashárat unhon ne 
dí? 
J. Naját kí bashárat Masíh ke wasíle se. 
8, 8, Yih Injíl kab likhí gaí ? 
J. San Tswí bayálís ke qaríb qaríb. 
S. 9, Yih Injil khásskar kis ke liye likhí 
i ó 


gs 
Ð 


í? 
J. Agarchi wuh sáre ádmíon ke liye likhí 
gaí, par kháss taur par Yahúdíon ke liye raqm 
húí. 


S. 10. Matí kí Injíl aur aur Tnjíl-nawíson ` 
men kyá farq hai? 

J. Matí kí Injíl men Puráne Ahd-náme kí 
áyaten bahut páí játí hain. 

S, 11. Kyá Matí kí Injíl men kisi aise 
májare ká zikr húá hai, jis ká tazkira aur Injíl- 
nawíson ne nahin kiyá? 

J. Hán; Yúsuf ká khwáb; Majúsíon ká 
Yarúsalam men áná; Misr men bhág jáná; 
Másúmon ká Herodís se qatl karwáyá jáná; 


hamáre Khudáwand.kí we báten jo pánchwen 
báb kí terahwín áyat se chálíswín áyat tak 
men manqúl hain, aur chhathe báb ká kull 

mazmún; tamsílen karwe dánon kí, ganj i 
makhfí kí, motí i garán-máya kí, aur samun- 
dar men phenke gae jál kí; Masíh kí talím jo 
us ne apne bárah hawáríon ko dí, jis ká zikr 
daswen báb kí solahwín áyat se báb ke akhír 
tak men húá hai; wuh bayán jis ká tazkira 
athárahwen báb daswín se pachíswín áyat tak 
men húá hai; tákistán men ke mazdúron kí 
tamsíl, aur Bádsháh ke bete kí shádí kí tam- 
síl; teíswen báb ká mazmún terahwín áyal se 
báb ke khátime tak; aur bhí wuh bayán jo 
ikkíswen báb kí tetálíswín áyat se shurú ho- 
kar pachíswen báb tak men mundarj hai, jis 
men das kunwáríon, aur pánch toron kí tamsíl 
mushtamal hai, aur akhír adálat ká bayán; 
qabr par patthar ke úpar muhr kiyá jáná, 
pahre ká bitháyá jáná ; aur Masíh ke jí uthne 
ke bad pahrewálon ko rishwat dená. 

S. 18, Yih Injíl kis zubán men likhí 
gaí? 


J. Yúnání men; par bazon ká yih gumán 


hai, ki Matí ne us ká tarjuma Ibráni men 
kiyá. 

S. 13. Kyá Nae aur Puráne Ahd-náme kí 
kitáben ek dúsre ko sábit aur har ek kí sharh 
kartí hain? 

J. Hán; Nae Ahd-náme kí tawáríkh ká 
umdatarín mazmún, yane hamáre shafía aur 
us kí bádsháhat aur naját ká tazkira, Puráne 
Ahd-náme kí peshkhabarí aur wadon o alámat- 
on ká sahíh jawáb hai. 

S. 14. Jab Nae Ahd-náme ke muallifon ne 
puráne Ahd-name se áyaten mangúl kín, aur 
us ke hawále diye, to un ká us kí nisbat kyá 
gumán thá ? 

J. Un ká yih gumán thá ki wuh Tlhám i 
Tláhí se likhá gayá; aur wuh use “sakhun i 
Khudá,” aur aisá kalám samajhte the “jo 
hargiz bátil nahín ho saktá.” 

S. 15. Kyá Nae Ahd-náme ke wahí hone 
ká dawa sirf Puráne Ahd-náme kí gawáhí aur 
un daláil par jo us ke sabút ke liye pesh kie 


gae hain, mauqúf hai? 

J. Nahín; par harchand hamáre Munjí aur 
us ke hawáríon ne qadím Pák nawishtaját kí 
taraf rujú karke sábit kiyá, ki “ Yún hí likhá 

hai, aur yúnhí honá zarúr hai,” táham unhon 
ne apní talím kí subút men alániya barí barí 
jamáaton ke sámhne mújize kiye. 

S. 16, Kyá Nae Ahd-náme ke muallif apná 
aur aur hawáríon ká mulham honá bayán kar- 
te hain ? 

Hán; dekho Rúm. 10: 14, 17; 16: 25, 
26; 1 Kar. 1; 21: 2: 7, 10; 7: 40; Afs. 
8: 8, 6; 1 Thas. 8: 18; 8 Pat, 8: 15, 16; 
1 Yúh. 4: 6. 

S. 17, Agar unhen ilhám na hotá to kyá 
un kí tálífát hamáre ímán aur istimál ká qá- 
nún ho saktín ? 

J. Nahín. 

S. 18. Matí Rasúl kahán paidá húá ? 

J. Galíl men. 

S. 19. Jab hamáre Munjí ne use apní pai- 
rawí karne ke liye buláyá, us waqt wuh kyá 


pesha rakhtá thá ? 

J. Wuh Mahsúl-lenewálá thá. 

S, 20. Sardár Mahsúl-lenewálon kí kyá 
sifat thí ? 

J. Wuh sáhik i jatibár aur igtidár the. 

S. 21. Amm mahsúl-lenewálon kí kyá sifat 
thí ? 

J. Wuh apne zulm aur gazab ke liye nám- 
zad the. 

S. 22, Yahúdí un se kis tarah pesh áte the? 

J. Wuh na to unhen haikal aur na ibádat. 
gáhon men dákhil hone dete, na unhen amm 
duáon men sbarík karte, aur na adálat-gáhon 
men un kí gawáhí lete. 

S, 83, In donon men se, Matí kis qism ke 
mahsúl-lenewálon men thá ? 

J. Wuh amm darje ke mahsúl-lenewálon 
men se thá, 

S. 24. Jab wuh apne shafía se wágif húá 
to us ne kyá kiyá ? 

J. Us ne us ke liye ek ziyáfat kí, aur khi- 
rájgíron aur gunahgáron kí us kí mulágát 
karne ke liye dawat kí, is matlab se kí wuh 


bhí use pahchánen aur us se muhabbat rakhen. 
S. 25. Us ne bad is ke kyá kám ikhtiyár 
kiyá? 
J. Wuh bárali rasúlon ke shnmár men dá. 
khil ho gayá. 

8. 26. Matí ká aur bhí koí nám thá ? 

J. Hán; wuh Halfá ká betá Lewí bhí kah- 
látá thá, Aglab hai ki us ne Matí nám ns 
waqt páyá, jab ki us ne Rúmí hákim kí taraf 
se uhda páyá. 

S. 27. Matí kí wafát ke wagt, aur muqám, 
aur taur ká kuchh sahíh hál malúm hai? 

J. Nahín. 

S, 28. Nae Ahd-náme kí dúsrí kitáb kyá 
hai? 

J. Markas kí Injíl. 

S. 29. Yih Injíl kab likhí gaí? 

J, Ban Tswí arhtálís aur painsath ke dar- 
miyán, , 

S. 80. Kyá Markas kí Injíl Matí kí Injíl 
se mushábihat rakhtí hai ? 

J. Hár; yahán tak kí base use Matí kí 
Injíl ká ikhtisár samajhte hain, 


S. 31, Kin kin wajhon se gumán ho saktá 
hai, ki yih Injíl Matí kí Injíl ká ikhtisár na- 
hín hai? 

J. In wajhon se ki Markas ne na sirf Matí 


ke bayán ke mugábil men bahut sí báten nikál 
G 

dálí hain, balki bahut kuchh ziyáda bhí likhí 
hain, aur bas baz mujizon ká barí safáí se aur 
barí tafríq ke sáth bagán kiyá hai. 

S. 32. Kyá us ne koí aise májre likhe hain 
jin ká aur Injíl-nawíson ne tazkira nahín kiyá ? 

J. Hán; Dikápolis men ek gúnge, bahre 
shakhs ká sihat páná; un logon men se jo 
Súr aur Saidá se Masih ke pás áe the, bahuton 
ká shifá páná; bí kí tamsíl, jis ká tazkira 
Markus 4: 26—30 men húá hai; Baitsaidá 
ke andhe ká bíná honá ; aur donon Mariyamon 
ká Masíh ke jism par malne ke liye masálih 
kharídná. 

S. 33. Kyá Markas Rasúl thá? 

7. Nahín. 

S. 34. Kyá Injíl ke bági muallif sab Rasúl 
the ? 


J. Nahín; Lúká Rasúl na thá. 

S. 85. Kyá logon ká yih gumán thá, ki 
Markas sattar shágirdon men se thá ? 

J. Hán. 

S. 36. Kyá in sattar shágirdon ko Masíh 
ke hál se wáqif hone kí bakhúbí muhlat milí ? 

J. Hán; kyúpki wuh roz-marra Hawáríon 
ki sangat men rahe, jab ki Khudáwand Ysá 
un ke darmiyán ámad o raft rakhtá thá. 
(Aamál 1: 21.) 

8, 37. Kyá sattar shágird Rasúlon kí má- 
mind ikhtiyár rakhte the? 

J. Hán; dekho Lúká 10: 19; bamuqábile 
Markas 16: 18. 

S. 38. Kyá aglab hai ki Rasúlon ke shámil. 
hál un ko bhí Rúh i Quds atá húí ? 

J. Hán; dekho Aamál 1: 1ó;aur 2: 1 
áyat. 

S. 39. Kyá jis hál men ki Markas aur Lú- 
ká ko waisehí mauge dastyáb húe jaisá ki Matí 
aur Yúhanná ko hásil the, to kyá is amr se ki 
wuh Rasúl na the, un kí Injílon kí qadr kuchh 
kam ho játí hai ? 

J. Hargiz nahín. 

S. 40, Qadím Kalísyá ká is Tnjíl kí nisbat 
kyá khiyál thá? 

J. Wuh use sahíh aur ilhámí samajhtí thí. 

S. 41. Yih Injíl kis ke ihtimám men likhí 
gaí? 

J. Patras ke ihtimám men; Jústin ise 
“ Patras kí Injíl'? kahtá hai, 

S. 42, Kyá Patras ne Markas ká zikr kiyá 
hai? 

J. Hán; dekho 1 Pat. 5: 13. Wuh use 
apná betá kahtá hai. 

S. 43. Is se kis bát ká ishára miltá hai? 

J. Yih ki wuh usí kí koshish se muríd húá, 
aur us ke sáth Injil kí khidmat men sharík thá. 

8. 44. Kis.dalíl se yih bát sábit hai, ki Pat- 
ras ne is Injíl ko muláhiza kiyá ? 

J. Is dalíl se; ki Masíh kí zindagí ká 
koí májrá aisá is men nahín mazkúr húá hai 
jise Patras ne na dekhá; ki Patras kí bahut sí 
mutabar báten jin ká aur Injíl-nawíson ne 
zikr kiyá hai, Markas ne nahín likhá, par us 
kí kamzoríon ká bakhúbí bayán kiyá hai. 
Dekho Markas 8: 29 bamuqábile Matí 16: 
17; aur Markas 8:33; 14: 31—71. Qadím 
Masíhí musannif bil-ittifáq is amr par gawáhí 
dete hain. 

S. 45. Kyá Markas jis ká zikr Patras ne 
kiyá hai, aur Yúhanuá Markas jis ká mazkúr 

Aamál 12: 12 men húá hai, ek hí shakha 
hain? 

J. Hán; lekin ek muddat tak logon ká yihí 
gumán thá, ki yih do mutaíarrig ashkhás 
the. 

S. 46. Us ká hál kahán tak malúm hai ? 

J. Wuh Mariyam ká betá hai, jo Yúhanná 
Markas kahlátá thá, aur yih wuhí shakhs hai 

“jis ne Patras ke qaidķháne se nikal áne ke bad 
us kí tawáza kí, (dekho Aamál 18: 12;) aur 
Rasúl o pahle Masíhí is hí ke ghar men aksar 
jama húá karte the. Wuh Barnabás ká bha- 
tíja aur Púlús aur Barnabás ká ham-safar thá. 
(Dekho Kal. 4: 10.) 

S. 47. Púlús ká khiyál ok waqt us kí 
nisbat kaisá thá ? 

J. Wuh us se náráz thá, (dekho Aamál 15: 
37, 38;) par us ká khiyál píchhe se badal ga- 
yá. (Dekho Kal. 4: 10; 2 Tim. 4: 11; 
Filemán 24.) 

S. 48, Markas kí mant ká kyá hál malúm 
hai ? 


J. Qadím musannif likhte hain, ki wuh 

Misr ko gayá; aur ki Sikandariya men ek 
kalísyá ko qáim karke wahán mar gayá. 

S. 49. Us kí Injil kháss kin ke liye likhí 
gai? 

J. Rúmí murídon ke liye. 

S. 50. Aur Injílon ke mugábil men is Injíl 
kí kyá kháss sifat hai? 

J. Is men hamáre Khudáwand kí báton kí 
banisbat us ke kámon ká ziyádatar tazkira 
miltá hai, aur is ká bayán bahut hí wázih par 
mukhtasar aur Rúmion kí fahmíd ke liye 
mauzún hal. 

S. 51. Nae Ahd-náme kí tísrí kitáb ká kyá 
nám hai ? 

J. Lúká kí Injíl. 

S. b2. Yih Injíl kab likhí gaf? 

J. Qaríb san tirsath Yswí ke, lekin waqt 


' 


sahíh malúm nahín hai. 

S. 53. Is Injíl men kaun kaun báten hain, 
jo aur Injílon men nahín hain ? 

J. Yúhanná Baptismá denewále ká hál; 
Rúmíon kí mardum-shumárí, Yahúdiya men ; 


wuh májre jo Masíh kí paidáish ke waqt wugú 

men áe; garariyon kí rúyat ká bayán; Masíh 
ká khatna aur Shamaún aur Anná kí gawáhí ; 
Haikal men álimon ká Masíh ke sáth guftogú 
karná; us kí bátchít Násarah ke ibádatkháne 
men; us kí tamsílen nek Sámarí, gum-shuda 
bher, Musrif bete, daulatmand aur Lázar, 
sharír qází, khirájguzár aur Farísí, bephal 
anjir ke darakht, aur das asharfíon kí; Nain 
kí Bewa kí betí ká jiláyá jáná; Masíh ke 
páon ká masah karná; us ká dúsrá daura Ja- 
líl men; us ká Farísíon aur Tauretíon kí 
malámat karná; us ká shágirdon aur jamá- 
aton ko nasíhat karná, (báb 12;) sattar shá- 
girdon ká bhejá jáná; un ká laut áná ; aur das 
korhíon ká changá honá; Khudáwand kí duá 
ká duhráyá jáná ; aur us men mustaid rahne kí 
nisbat sharh; aksar báten jo pánchwen báb kí 


terahwín áyat se lekar athárahwín áyat tak ke 
mazmún men darj hain ; athárah baras kí kub- 
rí aurat ká sídhá honá ; Masíh ká Aurshalím 
par roná ; shágirdon ká buzurgí ke liye jhagar- 
ná; Masíh ká Herod ke áge házir honá; aur 
us ká apne taín Mariyam par, aur un donon 

shágirdon par jo Eimmáus ko játe the, bad 
apne jí uthne ke záhir karná. 

S. 54. Kyá Lúká Rasúl thá ? 

J. Nahín. 

S. 55. Us kí Injílon ke tarz kí kyá sifat hai ? 

J. Us ká tarz aur Injíl kí nisbat siyádatar 
álimána hai. 

S. 56, Kyá use aur Injíl-nawíson kí. banis- 
bat ziyáda mauqa milá ? 

J. Hán; wuh talím yáfta aur tibábat-pesha 
thá,— (Kal. 4: 14.) 

S. 57. Us ne apní Injil kahán likhí? 

J. Bazon ká gumán hai, ki yih Injíl us waqt 
likhí gaí, jab ki Púlús ke Rúm men muqaiyad 
hone ke waqt wuh us ke hamráh thá; aur 
bazon ká yih gumán hai, ki wuh Fillippí men 
likhí gaí.—(2 Tim. 4: 11; aur 2 Kar. 8: 18— 
21.) : 
S. 58. Lúká ne apní Injíl kis ke nám par 
likhí ? 


J. Theophilus ke nám par. 
S. 59. Theophilus kaun thá ? 
J. Log aksar gumán karte hain kí wuh kof 

álí mansab Rúmí yá Yúnání thá, lekin us ká 
sahíh hál mutlag malúm nahín hai. Theophilus 
ke mane hain “dost Khudá ká.” 

S. 60, Kyá Lúká Vahúdí thá ? 

J. Log aksar gumán karte hain, ki wuh 
Yúnání thá, aur aglab hai ki Yahúdí mazhab 
par ímán láyá, lekin is kí sahíh haqíqat malúm 
nahín. Us ke nám se yih ishára páyá játá hai, 
ki us kí asl butparast thí, aur khwáh gulám, 
khwáh ázád rahá ho. 

S. 61. Yih Injíl khásskar kis ke liye likhí 
gai? 

J. Gair-qaumon ke liye, jaisá ki Matí kí 
Injíl Yahúdíon ke wáste likhí gaí.— (Dekho 
báb 2:81 aur 32.) 

S. 62. Is Injíl kí tawáríkhí bayán kí nisbat 
kyá gumán hai? 

J. Yih ki jin májron ká is men mazkúr 
húá hai, so aur Tnjílon ke mugábil men ziyá- 


datar táríkh kí qaid ke sáth silsilawár likhe 
hain. 

S. 63. Nae Ahd-náme kí chauthí kitáb ká 
kyá nám hai? Ë 


106 


J. Yúhanná kí Injíl. 

S. 64. Is kitáb ke likhne men Yúhanná kí 
kháss mansha kyá thí, aur us ne is kí nisbat 
kyá kahá hai? 

J. Táki ham ímán láen, ki [sá Masih Khu- 
dá ká Betá hai, aur ímán láke, ham us ke nám 
se zindagí páen. i 

8. 65. Yih Injíl kab likhí gaí? 

J. Yih Injíl san sattánave ke qaríb, Afsus 
shahr men likhí gaí. 

S. 66. Yúhanná Rasúl ke wálidain kaun 
the? i 

J. Zabadí aur Salomí. Wuh Yagúb ká 
ehhotá bháí thá, aur yih donon bháí Rasúl 
húe. Zabadí machhúá thá, aur Daryá i Jalíl 
ke kanáre par Baitsaidá kí basti men rahtá 
thá. 

S. 67. Yúhanná, aur Yúhanná Baptismá 
denewále men kis tarah kí munásibat thí ? 

J. Wuh Yúhanná Baptismá denewále ká 
shágird thá, aur us kí talímát ká aisí safáí ke 
sáth bayán kiyá hai, ki utní safáí aur Injilon 
men nahín hai, 

S. 68. Yúhanná men aur Masíh men kyá 
muhásibat thí ? 

7. Wuh bahut hí jald Masíh par ímán láyá, 
(dekho báb 1: 37—41 áyaten;) aur Yagúb aur 
Patras ke hamráh us se aur Masih se ziyáda 
irtibát húá. Wuh azíz shágird thá, aur wuh 
intikhwáb kiyá gayá, táki Masih ke hálát ke 
niháyat mufíd májron ká sháhid ho, (dekho 
Markas 5:87; Matí 18: 1; 26:37 ;) aurusf 
ke ihtimám men Masíh ne apní má ko sompá. 

S. 69. Wuh kahán rahtá thá ? 

J. Wuh san athtálís [swf tak Aurshalím men 
rahá; aur Afsus men rahkar Kochak Eshiyá 
men ek arse tak Injíl sunátá rahá; aur Nero 
bádsháh kí saltanat ke khátime ke qaríb qaríb 
wuh Bahíra í Yúnán ke jazíra í Patmas men 
shahrbadar ktyá gayá. Jab Nerva gaddí na- 
shín húá to wuah phir Afsus ko laut áyá, aur 


wahín sau baras kí sinn men us ne wafát páí. 
S. 70. Yih Injíl bágí tínon Injílon se kaisí 
mushábihat rakhtí hai? 
J. Aksar log gumán karte hain, kí tínon 
Tnjílen Yúhanná ke sámhne thín, jab us ne apní 

Injíl likhí, is liház se ki us ne bahat sí báten 
jo agle tínon ne likhí hain, nikál dálí hain, aur 
je jo báten aur májre unhon ne chhor diye, 
unhen Yúhanná ne likhá hai. 

S. 71. Yúhanná kí Injíl ke bayán men kyá 
khusúsíyat hai ? 

J. Us ká bayán is andáz par kiyá gayá hai, 
ki Masih kí Ulúhíyat aur us kí risálat kí garz 
ko safáí ke sáth sábit kare, aur us kí rahm-dilí 
aur muhabbat kí kasrat ko áshkára kare. , 

S. 72. Is Injíl men kaun kaun báten hain 
jin ká mazkúr aur Injílon men nahín húá hai? 

J. Is Injíl ká mazmún do-tiháí ke qaríb 
nayá hai; pánch báb, yane, terah se sattarah 
tak kí báten bilkull naí haig. Is ká bayán 
bahut gadím wagt se shurú hotá hai; wuh 
Khudá ke Bete ke peshrafta wujúd ká zikr 
kartá hai; Yúhanná Baptismá denewále kí 
gawáhí ko pesh látá hai, (1 báb 1—51 áyat ;) 
wuh pahle mujise ká bayán kartá hai, (2: 
1—)2;) aur haikal ke andar se tujjáron ká 
hánká jáná, (2: 13—25 ;) Niqúdimús ke sáth 
Masih kí guftugú, (3; 1—21 ;) Yúhanná kí 

aláwa gawáhí, (3 : 22—36.) Sámarí aurat ka 
sáth bátchít karná, (+: 4—42;) amir ke bete ká 
changá honá, (4: 46—54 ;) Baithasda ke 
kund par ke ek nátawán ká changá honá, (5 : 
1—47 ;) Kafarnáhum men ibádatkháne men 
bahs karná, (6: 22—71;) Khaimon kí íd men 
Masíh ká házir honá, (7: 1—53;) us aurat 
ká tazkira jo ziná men pakrí gaí thí, (8: 2 
— 11;) Masíh ká Yahúdíon ke sáth kalám kar- 
ná aur un ke háth se bach nikalná, (8 : 12— 
59 ;) janam ke andhe ká bíná honá, aur us ke 
zimn men Masíh kí báten, (9: 1—41; 10: 
1—21 ;) Masih ká tajdid kí jd men házir honá, 
(10: 22—42 ;) Lazar ká jiláyá jáná, (11 : 1— 
46 ;) Kayáfá ká Masíh ke haqq men mashwa- 
ra karná, (11: 47—54;) un Yúnáníon ke 
sáth guftogú karná jo Masíh ko dekhá cháhte 
the, (12: 20—50;) wuh báten jo 13 báb se 
17 tak ke mazmún men margúm hain; Masíh 
ká Sardár Káhin ke áge honá, (18: 19—24 ;) 
Pilátús ká Masíh ko rihá karne kí koshish 
karná, (19: 4—16 ;) Masíh ká salíb par se 
utárá jáná, (19; 31—42 ;) Mariyam ke sáth 

qabr par kí mulágát ká púrá bayán ; (20 : 11 
—18;) Masih ká Daryá i Jalil par sát shágirdon 
ke úpar apne taín záhir karná ; (21: 1—24 ;) 
aur bahut se aur chhote chhote májron ká 
tazkira., Yúhanná hí ne is bát ká mazkúr 
kiyá hai, ki Patras ne Malkús ká kán urá diyá. 

S. 78. Dúsre hawáríon ne Patras kí is bát 
aur Lazar ke jíláe jáne ká hál kyún nahín 
likhá ? 

J. Aglab hai, ki unhon ne qasdan in báton 
ko Patras aur Lazar kí salámatí ke khiyál se 
poshída rakhá ; lekin Yúhanná ne itne arse bad 
apní Injíl likhí, ki wuh in báton ká tazkira 
bedharak kar saktá thá, is liye kí yaqin hai, 
ki Patras aur Lazar donon men se ek bhí zin- 
da na rahá ho. 

S. 74. Injílí tawáríkh ke kin mufid májron 
ká Yúhanná ne zikr nahín kiyá hai ? 

J. Masíh kí paidáish, us ká baptismá páná, 
aur ázmáyá jáná, aur us kí aksar tamsílen aur 
bahut se mujize, aur us kí pahárí waz. 

S. 75. Is Injíl men kaua kaun khitáb 
kháss hain ? 

J. Masíh kí nisbat “ Kalima” aur “ Eklau- 
te” ká khitáb istimál men áyá hai, aur Rúh- 
ul-Quds ke haqq men “ Tasallí-dihinda” ká 
khitáb miltá hai. 

S. 76, Masíh ne Yúhanná aur us ke bháí 
Yaqúb ko kaun se khitáb se mulaqqab kiyá ? 

J. Boanarjes yá Baní Rad, is jihat se ki wuh 
kalám sunáne men bare sargarm aur lassán the? 

S. 77. Yúhanná kí nisbat kyá kyá riwáyat 
mashhúr hai ? 

J. Kahte hain ki us ke mizáj men bará 
uns thá, aur wuh har dil aziz shakhs thá. 
Jerome likhtá hai, ki jab wuh aisá zaíf ho gayá, 
ki ímándáron kí jamaát men sharík na ho 
saktá thá, to use wahán uthá le játe the, aur 
wuh yih kabá kiyá kartá thá: “ Ai chhote 
bachcho, ek dúsre ko pyár karo.” Yihí akelá 
hawárí apní maut se mará, 

„ S. 78. Nae Ahd-náme kí pánchwín kitáb 
ká kyá nám hai? 

J. Rasúlon ke Aamál kí kitáb. 

S. 79. Is kitáb men kitne zamáne ká hál 
mundarj hai? 

J. Masíh ke urúj karne se Púlús ke dúsre 
martaba Rúm men mugaiyad hone tak, yane 
tentís baras ke arse ká, 

S. 80. Yih kitáb kab likhí gaí ? 

J. San tirsath Íswí ke qaríb qaríb. 

8. 81. Wuh kis mudám par likhí gaí ? 

J. Is ká hál sahíh malúm nahín hai, par 
gumán karte hain, ki wuh Rúm men likhí gaí, 
jab ki Púlús wahán mugaiyad thá, 

S. 82 Is kitáb ká rágim kaun thá ? 

J. Lúká; aur us kí Injíl ke mutábig wuh 
Theophilus ke nám par likhí gaí. 

S. 83. Is kitáb kí manshá kyá hai ? 

J. Is kí manshá yih hai, ki hawáríon kí 
gindagí aur un kí manádí kí nisbat men 
Masih kí talím ke istimál ke taur ko záhir 
kare, aur ki Injíl kí auwal aur ajib kámyábí 
ká hál áshkára kare. 

S. 84. Jitne arse kí tawáríkh is kitáb mey 
darj hai, utne arse men Injíl kahán tak 
phailí ? 

J. Masih kí maut se tís baras bad ke arse 
men Injil bahut sí tarbíyat-yáfta aur ná- 

tarbíyat-yáfta jagahon men bhí phail gaí thí. 
Kalísyáen Aurshalím, Antákiya, Karint, Afa- 
sus, Filippí aur Rúm men gáim ho gaí thín, aur 
Injíl Arab, aur Eshíái Kochak, Yúnán, Maka- 
dúníva, Itálíá aur Afríká men phail gaí thí, 

S. 85. Is kitáb ke ragm karne ke liye 
Lúká ko kyá kháss mauqa milá thá? 

J. Wuh Púlús rasúl ke hamráh jab wuh 
Injíl kí manádí ke liye dúr dúr nikal játá 
thá, aksar jáyá kartá thá. 

8. 86. Is tawáríkh kí barí bát kyá hai? 

J. Masih ke wade ká, Rúh-ul-Quds ke 


náril hone men púrá honá. 

S. 87. Masíhí mazhab kí pushtí karne ke 
liye yih kitáb kyúnkar kháss taur par fáida- 
bakhsh húí hai ? 

J. Usittihád ke báis se jo us men aur 
khatton men miltá hai, jin ká qasdan mazkúr 
honá muhál hai, is báis se ki wuh mutafarriq 
waqton aur jagahon men likhe gae. Dr. Paley 
sáhib ne in ittihádon ká barí taqwíyat ke 
sáth apní us kitáb men tazkira kiyá hai, jise 
sí Horæ Pauline kahte hain. 


H 

S. 88. Is kitáb kí ibárat men kaun sí bát 
aisí hai jis se yih sábit hotá hai, ki yih 
kitáb filhaqígat Lúká hí kí likhí húí hai ? 

J. Is men painsath aláhida aláhida aise 
muháware áe hain, jo kháss Lúká kí Injíl 
aur is hí kitáb men páe játe bain, Ek lafz 
jo aur sab Injílon men kull nau martaba istj- 
mál men áí hai, wuh Lúká kí Injíl men unchás 
martaba, aur Aamál men athtís martaba mus- 
tamil húí hai. 

S. 89 Is kitáb ko kai hisson men tagsím 
kar sakte hain? 

J. Do hisson men ; pahle bárah bábon men 
kháss Patras kí wisátat se Yahúdíon ke dar- 
miyán Tnjíl ke phailne há bayán húá hai; 
aur bági bábon men Gair-qaumon ke darmi- 


yáu Púlús kí mihnaton ká maskúr húá hai. 
S. 90. Masih kí nisbat jo gawáhíán is 
kitáb men dí gaín bain, un kí kyá sifat 
hai? 
J. Is men Masíh kí Ulúhíyat aur us ke 
uhde kí khássíyat ká barí safáí ke sáth zikr 
húá hai. Duáen us ke nám par maķhsús kí 

gaf hain (7: 59, 60; 2: 21; 9: 14), Lafz 
Khudáwand kí, Khudá Báp, aur Masíh, don- 
on ke haqq men bilá imtiyáz istimál men 
áí hai, (10: 36; 9: 84, 35, 42, wagaira.) 

S. 91. Rúb-ul-Quds kí nisbat is kitáb men 
kis tarah kí gawáhí miltí hai? 

J. Patras ne use Khudá ká khitáb diyá hai, 
(5: 3, 4.) Jise Yasaiyáh Yahowáh kahtá 
hai, use Púlús ne Rúh-ul-Quds qarár diyá hai, 
(Yas. 6: 8, 9, aur báb 28: 25.) Aur Rúh- 
ul-Quds kí ugnúmiyat gáim kí gaí hai, (8: 29; 
10: 19; 18: 2; 16: 7; 80: £8.) 

S. 92, Lúká kí kis mufíd sifat ká is kitáb 
men bayán húá hai? 

J. Us kí farotaní; agarchi wuh Púlús ke 
sáth un sáre manzaron men jis ká is men zikr 
húá hai, sharík thá, táham wuh apná mutlaq 
mazkúr hí nahín kartá, 

S. 93. Nae Ahd-náme ko kis tarah par 
tagsím kar sakte hain? 

J, Tín hisson men; yane tawáríkhí, khutútí, 
aur nabawí. 

5. 94, Khutút kitne hain ? 

J. Ekkís. 

S. 95. Kyá yih khutút apní tarqim kí qaid 
ke mutábiq silsilewár murattab kiye gae hain ? 

J. Nahín; Us kí tartíb kalísyáon kí yá un 
ádmíon kí shuhrat par, jin ke nám par wuh 
khutút makhsús kiye gae the, mauqúf rakhí 
gaí hal. 

S. 96. Khutút ke do kháss hisse kyá hain ? 

J. Púlús ke Khutút aur Khutút i Amm. 

S. 97. Khutút i Púlús shumár men kitne 
hain ? 

J. Tbráníon ke Khatt ko chhorke wuh shu- 
már men terah hain, 

S, 98. Báqí Khutúti Amm kyún kahláte 
hain ? 

J. Is kí kal wajhen bayán kí gaí hain; le- 
kin aglab hai, ki wuh Khutút i Amm is wajh 
se kahlate hain, ki Púlús ke Khatton ke mutá- 


big wuh kisi jamáat ke liye nahín likhe gae, 


par un ká mazmún aisá thá jo har kalísyá men 
kár &mad ho saktá thá, 

8. 99, In Khutút, ke mane samajhne ke liye 
Kaun sí bát par liház rakhná cháhiye? 

J. Yih ki wuh sab, Rúmíon ke Khatt ko 
chhorke, kháss kháss kalísyáon aur jamaáton 
kí hálát i makhsús ke báis se likhe gae, yá 
un shakhson kí hagígat kí nisbat jin ke nám 
par yih Khatt makhsús kie gae the; aur un 
hálaton aur májron ká bakhúbí samajhná 
bahut hí munásib o zarúr hai. 

S. 100. Nae Ahd-náme kí chhathwín kitáb 
ká kyá nám hai? 

J. Rúmíon ká Khatt. 

S. 101. Is Khatt ko kis ne likhá. 

J. Púlús rasúl ne. 


S. 102. Kyá Púlús ká yih nám hamesha se 
yihí thá ? 

J. Nahíu; us ká auwal nám Sáúl thá, par 
us ke Masíhí ho jáne par us ká nám Púlús 
pará. 

S. 103. Us kí paidáish kahán kí thí? 

J. Kilikiyá ke Tarsus shahr kí, Us ne 


apne bán se Rúmí raís ká haqq ikhtiyár kiyá. 


Wuh Binyamín ke firge men se thá. 
S. 104. Wuh Yahúdíon ke kis firge ká thá? 
J. Wuh misl apne báp ke Farísí thá. 

8, 105. Us ki já i wiládat shahr i Tarsús kí 
kyá kaifiyat thí? 

J. Ilm aur falásafí kí nisbat men wuh 
Athens aur Sikandaría se hamsarí kartá thá. 
Us ke aiyám i tiflí men wahán rahne ke báis 
se us kí chalan ke andáz par barí tásír húí 
hogí. 

8. 106. Us kí tarbíyat kahán húí ? 

J. Chaudah baras ke sinn men wuh Aur- 
shalím ko gayá, aur us ne Gamálíel se Yahúdíon 
ke ilm men tarbíyat páí. 

S. 107. Gamálíel kaun thá ? 

J. Gumán hai ki wuh un sát muallimon 
men se thá, jin ká mazkúr Tálmúd men húá hai, 
aur jin ko muallim ká khitáb diyá gayá thá. 

8. 108. Kyá Yahúdíon ká dastúr thá, ki 
apne larkon ko kisí na kisí tarah ká pesha 
sikhláen ? 

J. Hán; kyúnki agarchi Púlús rasúl Yahú- 


díon kí sharíat men máhir thá, par wuh khai- 
madozí ká kám bhí kartá thá. Yahúdíon men ek 
masal thí, ki jo sbakhs apne larke ko koí pesha 
nahín sikhlátá wuh use chorí karná síkhlátá hai, 


119 


S. 109. Masíhí hone se peshtar Pálús kí 
kyá haqíqat thí? 

J. Wuh Masílhíon ká bará sargarm satáne- 
wálá aur us mazhab kí nisbat kufr kahnewálá 
thá. 

S. 110. Nae Ahd-náme men Púlús ká kis 
nisbat men auwalan zikr húá hai ? 

J. Jis waqt Istifán márá játá thá wuh us 
ke qátilon men házir thá, aur us kí maut se 
khush thá. 

S. 111. Jab wuh bataur.i mujize Masih 
par ímán láyá us waqt wuh kyá kartá thá ? 

J. Wuh Dimishq ko játá thá, ki Masíhíon 
ko satáe. 

S. 112. Wuhiszulm ke kám men kis tarah 
roká gayá ? i 

J. Aisí tez roshní se, ki us kí bínáí játí rahí, 
aur ek áwáz se, jo yih kahtí thí, ki “ Ai Sáúl, 
Sáúl, tú mujhe kyún satátá hai,” 

S. 113 Yih áwáz kis kí thí? 


J. Yih áwáz Khudáwand Masíh kí thí, jis ne 
apní nisbat yih kahá, ki Tú mujh ko satátá 
hai, 

S. 114. Apní murídí ke shámil-bál, us ne 
Khudáwand Ysa Masih se kaun sí bát hásil kí? 

J. Gair-qaumon ke darmiyán hawárí hone 
kí risálat. 


8. 115. Is májre ke bad us ne kyá kiyá ? 


J. Wuh fauran Dimishq ko gayá, ki Haná- 
niyáh se baptismá le, aur apní áukhon kí bínáí 
páe. 

116. Wuh kis waqt muríd húá ? 


Sin 


San Tswí paintís ke qaríb qarib. 


117. Us ne kab wafát páí ? 
San Tswí arsath ke qaríb qaríb. 
118, Us ne kis tarah wafát páí ? 


psaN 


, Us kí nisbat yih riwáyat hai, ki us ká 
sir Níro bádsháh ke hukm se, Rúm shahr ke 
phátak ke báhar kátá gayá. 

S. 119. Rúm kí kalísyá ko yih Khatt, kab 
aur kahán likhá gayá? 

J. Karint shahr men, san attháwan Tswí 
ke qaríb. 

S. 120. Rúm ke shahr men Injíl ke phail- 
ne kí taiyárí kis tarah húí thí ? 


J. Is tarah par ki wahán par bahut se Ya- 

húdí áke base the, aur aksar Rúmíon ne Yahú- 
dí mazhab ko ikhtiyár kar liyá thá. 

S. 12]. Rúm kí kalísyá kí kyá hálat thí ? 

J. Unke ímán ká shuhra tamám dunyá 
men phailá thá.—(Dekho 1: 8.) 

S, 122, Rúm kí kalísyá ká is se peshtar 
kahán ishára húá hai? 

J. Aamál 2: 10, 

8. 128. Rúm kí kalísyá kí bunyád kí nis- 
bat Rúmíon men kyá riwáyat hai? 

J. We kahte the ki Patras ne is kalísyá kí 
bunyád dálí; lekin Aamál kí kitáb se sábit 
hai, ki wuh Aurshalím men us waqt thá jis 
waqt wuh us ká Rúm men honá gáim karte 
hain. Is Khatt men Patras ke wahán hone 
ká mutlaq zikr hí nahín hai, 

S. 124. Is Khatt ke likhne men Púlús ha- 
wárí kí kyá mansha thí. 

J. Yih ki Masíhí mazhab kí is as] talím ko 
sábit kare, ki sadágat sirf [sá Masíh par ímán 
láne se hásil ho saktí hai. 

S. 185. Tasdíq ke muqaddame men Yahú- 
díon men kyá galatfahmí thí ? 

J. Un ká yih gumán thá, ki wnh rasm aur 
rusúmát jo Lewíána qánún ke rú se jáiz the, 
wuh Khudá se maqbúliyat hásil karne kí bhí 
bunyád the, aur aksar Masíhíon ká yih khiyál 
thá ki is tasdíg kí talím se aksar bejá harkat- 
on kí targíb miltí hai. 

S. 126. Púlús hawárí ne is Khatt men 
kaun sí bát sábit kí hai? 

J. Yih ki Yahúdíon kí rasm o rasúmát In- 
jíl ke nizám ke báis se salaf ho gaí, aur ki 
naját kí ráh Yahúdíon aur Yúnáníon, donon 
ke liye eksán khul gaí, aur ki ímán se pákíza- 
gí paidá hotí hai. 

S. 127 Kyá yih Khatt Púlús rusúl ke aur 
khatton se pahle likhá gayá thá? 

J. Nahín ; is ke qabl us ne kaí Khatt likhe, 
yane Tassalúnígíon ke donon Khatt, aur Gala- 
tíon ká Khatt aur Karantíon ke do Khatt. 

S. 128, Yih Khatt pahle kyún rakhá gayá? 

J. Is sabab se ki yih Khatt sab Khatton se 
bará, aur niháyat amíq mazmún hai, aur un 
Masíhíon ko likhá gayá jo Rúm kí barí bád- 
sháhat ke dár-us-saltanat men rahte the. 

S. 129. Púlús rasúl kí ibárat men kyá 
khúbí hai? 

J. Us kí jbárat bahut mustahkam aur us kí 
dalílen bahut paiwasta hain; us ke bare bare 
darmíyání jumle bas baz maqám par sáf sa- 
majh men nahín áte. 

S. 130. Jis waqt Púlús ne is Khatt ko likhá 
us waqt Rúm kaisí jagah thí. 

J. Wuh Rúmí saltanat ká dár-ul-hukúmat 
aur kull dunyá ká takhtgáh thá. 

S. 13]. Masíh kí paidáish ke waqt Rúm 
kí kyá hálat thí ? 

J. Wuh az hadd táríkí aur bátil-parastí men 
mubtilá thá; us men buton ke chár sau bís man- 
dir the; lekin ilm o hunar ke mugaddame men 
wuh tamám dunyá par faugíyat rakhtá thá. 

S. 182. Kyá Yahúdiya us waqt ázád thá? 

J. Nahín; wuh Rúmíon ke mátaht thá. 

S. 133. Kin kin Rúmí bádsháhon ne Ma- 
síhíon ko ziyádatar satáyá ? 

J. Níro, Domíshian, aur Trájan. 


S. 184. Rúm kí saltanat ke logon ne kis 


zamáne men Masíhí mazhab ko ikhtiyár kiyá? 

J. San tín sau pachís Tswí ke qaríb, sháh í 
Qunstuntín ke ahd i saltanat men. 

S. 135. Nae Ahd-náme kí sátwín kitáb ká 
kyá nám hai? 

J. Púlús rasúl ká pahlá Khatt Karintíon 
ko. 

S. 136. Karint kahán thá ? 

J. Yih shahr Yúnán ke dakhan simt ko 
wági thá, aur Rúm ke ek súbe Akhaiyá ká 
dár-us-saltanat thá. Yih shahr us kháknáe 
par baná hai, jo bahíra i Ægean ko bahira 
Yúnán se mutawassit kartá hai. 

S. 137. Is shahr kí kyá sifat thí ? 

J. Yih barí tijárat-gáh thí. Is shahr kí 
daulat aur us kí shaukat mashhúr thí, aur fa- 
lásafa aur hunar ko barí taragaí thí. Isthmíán 
tamáshe yá mele jis ká zikr (9: 24—27) men 
húá hai, isí shabr ke garíb hote the, aur us 


men bahut se ádmí jama húá karte the. 

S. 188, Muarrikhon ne is jagah kí nisbat 
kyá likhá hai? 

J. Unhon ne use Yúnán kí roshní aur us kí 
zínat qarár diyá hai, 

S. 139. Jis zamáne men Púlús wahán gayá, 
us zamáne men us ká akhláq kaisá thá ? 

J. Us kí kharábí aur badkárí namúd thí, 
aur us ká shuhdapan un ke mazhab kí kháss 
sifat thí. Isshahr ke barábar Yúnán men 
koí shahr fásid na thá. 

S. 140, Púlús wahán kitne din tak rahá? 

J. Derh baras se ziyáda ziyáda —(Aamál 
18:11) 

S. 141. Wuh Karint men kis waqt gayá ? 

J. San tirpan Tswí ke qaríb. 

S. 142. Us ne Injíl kí manádí kin logon ke 
darmiyán pahle kí? 

J. Yahúdíon ke darmiyán, kyúnki us kí aisí 
hí ádat thí. 

S. 148. Wuh wahán kis ke sáth mugím 
thá? 


J. Aquilá aur us kí bíbí Prisqilla ke sáth, 
Yih log Yahúdí the, aur sháhansháh i Qlaudi- 
us ke hukm se Rúm se shahr badar kar diye 
gae the. 

S. 144. Wah in logon ke sáth kyún rahá ? 

J. Yih log khaimadoz the, aur Púlús ko 

apní parwarish ke liye is peshe ká kám karná 
pará,—(Aamál 18: 2, 3.) 

S. 145. Púlús ke ham-khidmat Karint men 
kaun kaun the? 

J. Sílás aur Timtáús.—(Aamál 18: 5). 

S. 140. Yahúdíon ne Púlús kí manádí ko 
kis tarah qabúl kiyá ? 

J. Unhon ne kufr ke sáth us ká muqábila 
kiyá, yahán tak ki wuh unhen chhorkar Gair- 
qaumon kí taraf rujú húá. 

S. 147. Púlús ne is Khatt ko kahán likhá ? 

J. Afasus men. 

S. 148. Aur kis waqt likhá ? 

J. San sattáwan Tswí men, jab ki wuh ek 
bár Karint se laut áyá, aur do hára wahán já- 
ne kí taiyárí kar rahá thá —(Dekho 2: l; 4: 
19; 16: 5.) 

S. 149. Is Khatt ke likhne ká báis kyá thá? 

J. Baz bas muallimon ne us kí tahqír kí, 
aur us ke hawárí hone par shakk karte the, aur 
us kí talím kí sádagí par tamaskhur karte the; 
kalísyá ne us ke pás ek Khatt likhá thá, aur 
us ká jawáb dená bhí us ko manzúr thá; un 

ke darmiyán judáíán ho rahí thín, (báb 1: 
10—16; 8: 4—6;) Masihí ázádi ke parde 
men wuh bahut sakht badchálí ko rawá rakh- 
te the, (báb 5:) wuh ápas ke mugaddamon 
ke faisle ke liye kachabríon men játe the, (6 
1—8;) us kalisyá kí auraten ámm jamaáton 
men aise kám kartí thín, jo auraton ke liye 
sháista na thá, (11 : 3—10 ;) unhon ne Ashá i 
Rabbání ko bigár rakhá thá, (11: 20—34 ;) 
mujize kí njmat kí un logon ne beissatí kar 
rakhí thí, (14:) aur qiyámat kí talím par log 
shakk karte the. 

S. 150. Yih Khatt kis ke háth se bhejá ga- 
yá thá ? 

J. Títus ke háth se, aur us ko yih bhí tá- 
kíd thí, ki us Khatt ke qabúl karne ke taur kí 
Púlús ko ittilá kare. 

8. 151, Nae Ahd-náme kí áthwín kitáb 
ká kyá nám hai? 

J. Púlús ká dúsrá Khatt Karintíon ko. 

S. 152. Yih Khatt kab likhá gayá? 

J. San sattáwan Tswí men, pable Khatt ke 
likhe jáne ke thore hí din bad, 

S. 153. Yih Khatt kis maqám par likhá 
gayá? 

J. Makadúníya men, jahán Púlús aur Títus 
se mulágát húí, aur us ko yib khabar milí ki 
un logon ne kis taur par pahle Khatt ko qabúl 
kiyá. 

S. 154. Us Khatt se un par kis tarah kí 
tásír paidá húí ? 

J. Us kí malámaton ne bazon ko un kí ba- 
dí par dáil karke un men taubá kí khwáhish 
paidá kí thí; lekin fitna-angez muallim us ke 
hawárí hone ko hagír samajhte the. Wuh us 
kí aur us ke kalám kí ihánat karte the. 

S. 155, Is Khatt men kyá khúbí hai ? 

J. Us men taríf aur muhabbat o malámat 
milí húí páí játí hain, aur us men ajíb farotaní 
ke sáth hawárí kí risálat kí pushtí kí gaí hai, 
jis ke shumúl men us kí nimaton, aur us kí 
mihnaton, aur taklífát ká mazkúr húá hai, aur 


royat aur wahí jo un par nágil húí. 
S. 156. Yih Khatt kis ke háth se bhejá gayá? 
J. Títus aur auron ke háth, aur Púlús khud 
hí un ke bad wahán gayá. 

S. 157. Kyá yih donon Khatt, agarchi ibti- 
dá men Karint kí kalísyá ko likhe gae, ab bhí 
kalísy& ke liye talím-dihinda ho sakte 
hain ? 

J. Hán; un ká Karintíon ke kháss fáide 
ke liye likhá jáná, is zamáne kí kalísyáon kí 
nisbat us kí manzúrí ko bátil nahín kartí. 
Púlús ke aur Khatton kí banisbat is men bahut 
se nae nae mazmún istimál men áe hain; un 
se ham yih talím.dihinda bát daryáft kar sak- 
te hain, ki Injíl kí taragaí men kyá kyá mushk- 
kilát darpesh thín, aur ki kalísyá kí auwal 
hálat kaisí thí; pahle Khatt ke gyárah aur 
pandrah báb khásskar mufíd aur talíme 
bakhsh hain; pandrahwen báb men qiyámat 
ká aisá muassir aur wázih bayán áyá hai, ki 
Pák Nawishte ke kisí dúsre magám men itní 
safáí ke sáth is ká bayán nahín miltá; donon 
Khatton men Masíhí aur khádimán i dín kí 
wafádárí ká bahut umda namúna pesh kiyá 
gayá hai, aur us men bahut sí nasíhaten aur 
talímát aisí bain jo har zamáne aur har hál ke 


liye mustamil ho saktí haig. 
I 

S. 158. Nae Ahd-náme kí nauwín kitáb ká 
kyá nám hai? 

J. Púlús ká Khatt Galatíon ko. 

8. 159. Galátíá kahán thá? 

J. Wuh shabr na thá, lekin Eshíá i Kuchak 
ke darmiyán ek bará súba thá. 

S. 160. Is ká yih nám kyúnkar pará ? 

J. Gál, yane Fráns se, jinhon ne Masíh se 
do sau chálís baras peshtar zabardastí se us par 
qabza kiyá. 

S. 161. Is ke báshindon kí kyá kaifíyat 
thí ? 

J. Wuh bakhúbí tarbíyat-yáfta na the, aur 
barí sakht butparastí men mubtilá the. 

S. 162. Yahán par kalísyáon kí pahle pahl 
kis waqt biná parí ? 

J. San ekkáwan Tswí men Púlús aur Sílás 
is súbe men se hoke guzre, aur kalísyáon kí 


bunyád dálí, aur Karint se laut jáne ke tín 
baras bad Púlús phir ynhán áyá. 

S. 163. Yih Khatt kab aur kahán likhá 
gayá? 

J. Is ká hál eahíh malúm nahin ; par aglab 

hai, ki yih us waqt likhá gayá jab Púlús do- 
bára yahán áyá, yá to san tirpan yá sattáwan 
Tswí men, aur yá to Afasus yá Karint men. 

S. 164. Is.Khatt men kyá khusúsíyat hai ? 

J. Yih Khatt Púlús ne apne háth se likhá, 
aur yih bát us kí ádat ke khiláf thí, is liye ki 
wuh áp ibárat batláyá kartá thá, par aur log 
likhte the. 

S. 165. Is Khatt ke likbe jáne kí kyá 
hájat thí ? 

J. Aksar muallimon ne unhen yih talím 
dí thí, ki rasam i Músawí ká mánná naját ke 
liye zarúr thá; ek faríq Karint men aisá 
barpá húá thá, jo Púlús kí risálat par shakk 
kartá thá, aur us ká yih khiyál thá, ki wuh 
Patras aur Aurshalím ke aur hawáríon kí nisbat 
martabe men kamtar thá. 

S. 166. Yih Khatt aur kin Khatton se mu- 
shábih hai ? 

J. Karintíon aur Rúmíon ke Khatton se. Is 
men Púlús kí hawáríyat sábit kí gaí hai, aur 
yih ki tasdíq sirf ímán ke wasíle se hásil ho 


saktí hai, 

S. 167. Nae Ahd-náme kí daswín kitáb 
ká kyá nám hai ? 

J. Púlús ká Khatt Afaston ko. 

S. 168. Afasus kahán thá ? 

J. Wuh Eshíá ke Rúmí súbe ká dár-us-sál- 
tanat thá; yih shahr Smyrná ke dakhin tís 
míl ke fásile par wági thá. 

S. 169. Afasus kis bát ke liye mashhúr thá ? 

J. Us men Artamis debí ká ek bará mandir 
thá, aur aisá shándár aur ganí thá, ki use 
dunyá ke sát bare bare ajáib magámon men 
mutasawar karte the. 

S. 170. Is mandir ká miqdár kyá thá? 

J. Wuh chár sau pachís fut lambá, aur do 
sau bís fut chaurá tbá; us men ek sau sitún 
sáth fut ke lambe the. Yih mandir. do sau 
baras ke arse-men taiyár húá, 

S. 171. Afasíon kí kyá khássfyat thí? 

J. Wuh bare buz-dile aur aiyásh the; wuh 
afsúngarí ke ilm men mashhúr the. 

S. 172. Púlús Afasus men kab gayá ? 

J. Wuh wahán do martabe gayá.—(Dekho 
Aamál 18; 18—26; 19.) Pahlí bár san tir- 

pan Tswí men, wauh Aurshalím ko játe húe 
wahán gayá, aur dúsrí dafa ek sál bad, wuh 
wahán do baras se ziyáda rahá. 

S. 178. Yih Khatt kis hálat men likhá 
gayá ? 

J. Gumán karte hain, ki yih pahlá Khatt 
thá, jo Púlús ne us waqt likhá jab wuh Rúm 
shahr men qaid thá. 

S. 174. Is Khatt ke likhe jáne kí ek kháss 
wajh kyá thí ? 

J. Púlús ko is bát ká khauf thá, ki kahín 
mere qaid ho jáne ke báis se Afasí muríd past- 
himmat na ho jáen, is liye us ne Tikhíkus ko 
is Khatt ke hamráh un ke pás bhejá, táki un 
ko himmat diláe. 

S. 175 Is Khatt ko kyúnkar taqsím kar 
sakte hain ? . ` 

J. Do hisson men, yane talími, pahle se tísre 
báb, aur tsfimálí chár se chha báb. 

S. 176. Is kitáb kí ámm manshá kyá hai? 

J. Is men Khudá kí bádsháhat ke álatarín 
jalál ká bayán hai; wuh bahut hí pur maz- 


mún aur talím-dihanda hai; is men Masíhon 

ke isbtiyáq aur ummaid ká mazkúr hai; aur 
Masíhí nizám kí wasaat aur kalísyá kí jalálí 
khush-nasíbí mundarj hai, aur un men apní 
súdmandi ke tayaqqun aur istjmálí nasíhaton 
ke sáth wuhis Khatt ko khatm kartá hai. 

S. 177. Is Khattkí ámm sifat kí nisbat 
kaun sí bát liház ke qábil hai ? 

J. Wuh aur Khatton kí banisbat iláhí dá- 
nigh aur muhabbat ke umaq ká ziyádatar maz- 
kúr kartá hai; táham yih us waqt likhá gayá 
jab ki Púlús ķhud qaid men thá. 

S. 178. Yih Khatt kab likhá gayá ? 

J. San básath Tswí ke qaríb. 

S. 179. Kyá jis tarah Karint aur Galátíá 
kí kalísyáon ko rasúl ne malámat kí, usí tarah 
Afasus kí kalísyá ko bhí malámat karne kí 
zarúrat thí? 

J. Nahín; us ne makhsús báten tasadduq 
kar dí thín, (Aamál 19 : 19,) aur us ká ímán 


aur us kí sargarmí masbhúr thí. Lekin bad- 


az-án us ne tádíb ke láiq kám kiyá, aur us 
ko tádíb dí gaí—Dekho Mukásh. 2-1— 
7.) 

S. 180. Afasus shahr ke pate kí ab kyá 
alámat bági hai ? 

J. Sirf qadre wírána; koí Masíhí wahán 
nahín rahtá. 

S. 181. Nae Ahd-náme kí gyárahwín kitáb 
ká kyá nám hai ? 

J. Púlús ká Khatt Filippíon ko. 

S. 182. Yih Khatt kab likhá gayá ? 

J. Rúm shahr men, (1: 12—141; 4: 22.) 
Púlús rasúl kí pahlí asíri ke aiyám, san tirsath 
Iswí men. 

S. 188. Filippí kahán thá ? 

J. Wuh Maqadúniya ká ek shahr thá, jise 
Július Qaisar ne sar í nau ábád kiyá thá, aur 
us ne wahán ke báshindon ko Rúmí raíson 
ká haqq atá kiyá thá. Wuh bahírai Ægean 
ke sire par wáqi thá. 

S. 184, Filippí kí shuhrat ká kyá bais 
hai? 

J. Is báis se ki wahán Július Qaisar aur 


Pompey ke darmiyán, aur Augustus aur 


Antony ke jo ek jánib the, aur Cassius aur 
Brutus ke darmiyán jo dúsrí jánib men the, 

Jaráíán húín; aur is wajh se bhí ki Europe 
men isi shahr ne pahle Injil ko qabúl kiyá. 

S. 185. Us ká pahlá nám kyá thá ? 

J. Us ká pahlá nám Dathos thá, aur jab 
Maqadúniya ke bádsháh Filip ne is shahr ko 
túl diyá, to us ke nám paris shahr ká nám 
Filippí pará. 

S. 186. Púlús is shahr men pahlí martaba 
kab payá? 

J. San ekkáwan Yswi men.. Us ká apná 
iráda yih na thá ki wahán jáe, par baraks is 
ke Rúh-ul-Quds ne use jáne kí targíb dí.— 
(Aamál 16: 6—12.) 

S. 187. Púlús ne pahle kis se khitáb kiyá ? 

J. Apne dastúr ke mutábiq Yahúdíon se. 
Us kí mihnaton ká ahwál Aamál ke solahwen 
báb men miltá hai. 

S. 188. Kyá wah Filippí men phir gayá ? 

J. Dekho Aamál 20: 1, 3, 6. 

S. 189. Jab Púlús aur Sílás Filippí men 
the, un par wahán kyá hádisa wáqi húá ? 

J. Un kí zadkobí húí aur wuh qaid men 
dále gae, par unhon ne mujize ke taur par riháí 

páí. Qaid-kháne ká dárogah mai apne gha- 
ráne ke ímán láyá, aur un sab ne baptismá 
páyá. 

S. 190. Filippí Masíhíon ne apní mahab- 
bat Púlús kí nisbat kyúnkar záhir kí ? 

J. Wuh us kí ihtiyájon men us ke kám áe, 
aur jab kí wuh Rúm shahr men qaid thá, us 
ke pás barábar kharch bhejá kiye. 

S. 191. Un logon ne apní bakhshishen kis 
ke háth se us pás bhejín ? 

J. Epaphrodítus ke háth se; jab wuh wa- 
hán se lautne lagá, to Púlús ne usí ke háth 
yih náma bhejá, jis men us ne bare mahabbat 
ámez kalime aur shukrguzárí ke sáth un kí 
mihrbáníon ká iqrár kiyá hai. 

S. 192. Filippí kí kalísyá kí kyá sifat 
thí? 


J. Yih ug zamáne kí kalísyáon men sab se 
bihtar thí. Us ke shuraka Púlús se bahut gahrí 
mahabbat rakhte the. Jab ki wuh Thassalúní- 
ká men thá to unhon ne us pás dobára chande 
bheje, aur ek martaba jab ki wuh Karint men 
thá, (4: 16, 16; 2 Kar. 11: 9.) Unhon ne 

Tnjíl kí khátir bahut sí taklíf utháí. (1: 28-30.) 
Púlús ko koí aisí wajh na milí ki aur kalísyáon 
kí mánind is par bhí ilzám lagáe. 

S. 193. Nae Ahd-náme kí bárahwín kitáb 
ká kyá nám hai ? 

J. Púlús ká Khatt Kalasíon ko. 

S. 194. Kalase ká shahr kahán thá ? 

J. Wuh Eshíá i Kuchak ke ek súbe Phrygíá 
ká ek kháss shahr thá. Yih ghahr ab maujúd 
nahín hai. Púlús ke is Khatt ke likhne ke ek 
sál bad wuh ek zalzale se ulat gayá. 

8. 195. Púlús ne yih Khatt kab likhá ? 

J. San básath Yswí men jab ki shahr i Rúm 
men mugaiyad thá, aur garíb garíb usí waqt 
ke jab ki us ne Afasíon ká Khatt likhá. (Dekho 
1: 24; 4: 18) 

S. 196. Jab Afasíon ne Púlús ke qaid ho 
jáne kí khabar suní to unhon ne kyá kiyá ? 

J. Un logon ne Epapbras apne khádim i dín 
ko us pás bhejá, táki use tasallí de, aur kalísyá 
kí hálat kí us se ittila kare, aur ki un galat 
talímon kí nisbat jis kí manádí un ke darmi- 


yán ho rahí thí us se mashwara kare. 

S. 197. Shahr i Rúm men Epaphras par 
kyá wáqi húá ? 

J. Wuh apne wahán pahunchne kc thore 
hí din bad mugaiyad ho gayá.—Fileman 14.) 

8. 198. Yih Khatt kis Khatt se mushábahat 
rakhtá hai? 

J. Us Khatt se jo Afasíon ko likhá gayá, in 
donon ko ek sáth parhná cháhiye, ig. liye ki 
wuh báham ek dúsre kí sharh karte hain ; log- 
on ne ek Khatt ko dúsre Khatt kí tafsir garác 
diyá hai. 

S. 199. Is Khatt kí ámm manshá kyá 
hai ? 

J. Is Khatt men talím aur istimál donon 
sifaten páí játí hain; is men Púlús kí us shukr- 
guzárí ká bayán hai, jo un kí istigámat ke 
báis se sádir húí, aur un kí nisbat us ke ishti- 
yáq ká us men tazkira hai; wuh unhen gala- 
tíon, aur insáni tasauwarát o hadíson aur far- 


máishon se khabardár kartá hai; aur ímán ke 
tásírát ká mazkúr kartá hai, 

S. 200. Yih Khatt kis ke, háth se bhejá 
gayá thá ? 

J. Tikhikus aur Onesímus, us gulám ke háth 
jo apne ágá Filemon ke pás Kalasse ko lautá 
játá thá. Yihí log Afasíon aur Filemán ke 
Khatt ko bhí un ke pás le gae the. 

S. 201. Kyá Púlús kabní Kalasse men gayá 
thá ? 

J. Wuh Phrygiá men to dobára gayá thá, 
lekin yih sahíh malúm nahín ki wuh Kalasse 
gayá yá na gayá. (Aamál 16: 8; 18: 21.) 
Dúsre báb kí pahlí áyát se yih gumán hotá 
hai, ki wuh wahán kabhí nahín gayá. 

S. 202. Púlús ne kin kin magámát ká Ka- 
lasse ke nazdík honá bayán kiyá hai? 

J. Láodikiyá aur Hierapolis. Us ne Kalasí- 
on se yih darkhwást kí, ki apná Khatt Láodi- 
kiyá kí kalísyáwálon ko parhne den. 

S. 203. Kyá us ne Láodikiyá kí kalísyá ko 
Khatt likhá thá ? 


J. Dekho báb 4:16. Aksaron ká yih gumán 
hai, ki jis Khatt ká zikr is maqám par húá hai, 
wuhí Khatt hai jo Afasíon ko likhá gayá thá. 

S. 204. Nae Ahd-náme kí terahwín kitáb 
ká kyá nám hai? 

J. Púlús ká pahlá Khatt Thassalúníkíon ko. 

S. 205. Thassalúníká kahán hai? 

J. Wuh Magadúniyá ke chár zillaon men 
se ek ká dár-us-saltanat thá. Yih shahrtijá- 
ratgáh hai, aur us men. bahut umda bandar 
hai. 

S. 206. Is shahr ká wírána ab tak kuchh 
bágí hai ? 

J. Us kí díwár angaríb samúchí kharí hai, 
aur pánch yá chha míl ke dáire men hai. 

S. 207. Kyá is maqám par Injíl kí manádí 
se is bát kí ummed thí, ki wuh bahut dúr tak 
phail jáegí ? 

J. Yih shahr aisá mashhúr thá, aur Yúnán 
ke aur hisson se us ko is qadr sarokár thá, ki 
us kí tásír bahut dúr tak thí—(Dekho báb 
1: 8.) 

S. 208, Thassalúníká ke báshinde kaise 
the? 

J. Us men Yúnání, Rúmí aur Yahúdí rah- 
te the. 

S. 209. Is magám par Injíl kí manádí kis 
ne pahle kí ? 

J. Púlús aur Sílás ne, bad us ke ki un log- 
on ne Filippí ke gaidkháne se khalásí páí. 
(Aamál 17: 1—10.) 

8. 810, Kalísyá men kis kis qism ke log 
the? 

J. Aksar log to butparaston men se ímán 
láe the, lekin us men Yahúdí aur Yahúdí mu- 
ríd bhí the, aur in men bahut sí zí qadr aurat- 
en bhí thín—(Aamál 17: 4.) 

8. 211. Ís Khatt ke likhe jáne kí kyá wajh 
thí? 

J. Púlús ko beímán Yahúdíon ke zulm ke 
báis se jabran Thassalúníká se bhágkar Berea 
ko jáná pará; aur us ne kalísyá ko aisí hálat 
men chhorá thá, ki wuh us kí nisbat bahut 
mutafakkir húá, chunánchi us ne un ko tasallí 
dene ke liye Timtáús ko un ke pás bhejá. (8: 
1, 2.) Timtáús ne lautkar Púlús ko un ke 
hál kí aisí khabar sunáí, (8: 6—9,) ki Púlús 
ne is liye ki un kí mulágat na kar saktá thá 
un ke pás yih Khatt likh bhejá. (2: 17, 18.) 

8. 212, Yih Khatt kab aur kahán  likhá 
gayá? 

J. Karint men san báwan Yswí men. Yih 
Púlús ke Khatton men pahlá Khatt thá. 

S. 213. Púlús ne Thassalúníkíon ká kis 
taur par tazkira kiyá hai? 

J. Banisbat aur kalísyáon ke jin ko us ne 
Khatt likhe, is kalísyá kí ziyádatar taríf húí 
hai. 

S. 214, Is Khatt kí ámm manshá kyá 
hai? 

J. Pahle tín bábon men us kí istiqámat ke 
báis se hawárí kí khushí ká tazkira húá hai; 
báqí do bábon men un ke istjmál ke liye nasí- 
haten hain; chauthe báb men qiyámat ká 
mufíd bayán miltá hai; aur pánchwen ` báb 
men Masíhíon kí guzrán ke liye mukhtasar 
men qáide mundarj hain. 

S. 215. Nae Ahd-náme kí chaudahwín ki- 
táb ká kyá nám hai? 

J. Púlús ká dúsrá Khatt Thassalúníkíon ko, 

S. 216. Yih Khatt kab aur kahán likbá 
gayá? 

J. Karint men san tirpan Tswí ke shurú 


shurú men, 

S. 217. Us kí kyá garz thí? 

J. Yih, ki is galat khiyál ko durust kare jo 
Thassalúníká kí kalísyá men phail rahá thá, 
ki Masih kí ámad aur dunyá kí intihá ke din 
gatíb hain, (2: 1—12,) aur ki bas bas be- 
adab shakhson ko tádíb de. (1; 2: 13-17; 13.) 

S. 218. Us ne sab chízon ke ákhir hone ke 
peshtar kis bát ko wáqi hone kí khabar dí hai ? 

J. Ek zabardast inhiráf ki; hawárí ke 
is bayán men aur Dáníel nabí kí peshkhabarí 
men jo chha sau baras áge dí gaí, ajíb tarah 
kí muwáfaqat hai, 

S. 219. Nae Ahd-náme kí pandrahwín ki- 
táb ká kyá nám hai? 

J. Púlús ká pahlá Khatt Timtáús ko, 

S. 220. Timtáús ke donon Khatt aur Títus 
ke Khatt ko kyá nám dete hain ? 

J. Khutút i Pásbání, is báis se ki un men 
khádimán i dín kí jawábdihí, yane un faráiz 
ká .mazkúr hai, jo kalísyá kí nigahbání kí 
nisbat men un par áid hote the. 

S. 221. Timtáús kaun thá? 

J. Wuh Lycaonia zillah ke Derbe núme 

basti ká yá to mutawattin thá, yá wahín sukú- 
nat pizír thá. (Aamál 20: 4.) Us ká báp 
Yúnání thá, aur us kí má, Yúnice, Yahúdin thí. 
(Aamál 16: 1.) Us ne apne bachpan hí se 
mazhabí talím páí thí. (2 Tim. 1: 5; 8: 15.) 
Us kí khúbí aisí musnad thí, ki us ke báis se 
Púlús ko ragbat húí ki use apná hamráhí 
rafíg banáye. (Aamál 16: 2, 3; 1 Tim 4: 
12.) ` Wuh apní jawání hí men murid húá, 
aur aglab hai ki us waqt jab Púlús pahlí mar- 
taba Lystra ko gayá. (Aamál 14: 6; 1 Tim. 
1: 2; Fil. 2: 20). 

S. 222. Púlús us se kahán tak multafit thá? 

J. Wuh us se ajíb mahabbat rakhtá thá, 
aur us ne chha Khatton men us ká mazkúr ki- 
yá hai. Wuh use “ farzand Timtáús,” (1 Tim. 
1: 18,) “ímán men apná farzand,” apná 
“aziz farzand,” (1 Kar. 4: 17,) aur apná 
“ hamkhidmat,” (Rúm. 16: 21,) kahtá hai. 

S. 223. Timtáús kí tawáríķh ká hál aur 
kyá malúm hai ? 

J. Jab Púlús Makadúniya ko gayá, to wuh 


Timtáús ko Afasus kí kalísyá ká nigahbán 
3 

mugarrar kar gayá, (L Tim. 1: 8,) aur gumán 
karte hain ki jab Púlús dúsrí bár Rúm men 
gaid ho gayá tab bhí wuh wuhín thá. (1 Tim, 
8:14.) Riwáyat karte hain ki Timtáús Afa- 

“ sus kí kalísyá kí nigahbání men gáim rahá 
tá waqte ki wuh shahíd na húá. 

S. 224 Yih Khatt kab likhá gayá? 

J. Is ká hál sahíh malúm nahín hai. Wuh 
Afasus men Timtáús ke nám par hkhá gayá 
jis wágt ki Púlús yá to Maqadúniya men thá, 
yá wahán játá thá. (1: 3.) Mutabar sanad- 
on kí rú se malúm hotá hai, ki yih Khatt san 
chaunsath swi ke qaríb qaríb líkhá gayá. 

S. 225. Is Khatt kí manshá kyá hai ? 

J. Us kí garz yih thí, ki Yahúdiyat ke tą- 
lím karnewálon kí lago talím ko bátil kare, 
aur ki Timtáús ko us ke uhde kí jawábdihí kí 
nisbat talím aur targíb de. Is men Masíhí 
auraton o uhdadárán i kalísyá kí munásib chál 
aur taqsírwáron kí tambíh, bewáon ke sáth aur 
buzurgon ke sáth, gulámon aur daulatmand log- 
on ke sáth sulúk karne kí nisbat talímát mun- 
darj hain, (Dekho 1; 3, 4; 3; 16; 0 ;80—-21,) 

S. 226. Nae Ahd-náme kí solahwín kitáb 
ká kyá nám hai ? 

J. Púlús ká dúsrá Khatt Timtáús ko. 

S. 227. Yih Khatt kab likhá gayá? 

J. San painsath Yswí ke qaríb jis waqt ki 
Púlús dúsrí bár Rúm men qaid ho gayá thá, 

8. 228. Wuh kaun sí bát hai jis ke báis se 
yih kitáb kháss taur par qábil i liház hotí hai ? 

J. Yib pichhlá Khatt hai jo Púlús ne apní 
shahádat se thore hí peshtar likhá thá, aur is 
men us saláh ki báten miltí hain, jo Púlús ne 
marte waqt Khudáwand men apne farzand 
ko kahí thín. 

S..229. Is Khatt ke likhe jáne kí kyá wajh 
thí? 

J. Púlús, Timtáús aur Markas ko dekhne ká 
ishtiyáq rakhtá thá (4 ; 9) táki wuh us kí musí- 
bat men use tasallí den. (4:11.) Aur doston 
ne use chhor diyá thá. (4: 10—-12,) 

S. 230, Is Khatt kí manshá kyá hai ? 

J. Is men Timtáús ko us ke kám kí nisbat 
barí sargarmí ke sáth nasíhaten, aur bedáríán 


o tasallíán dí gaí hain. 

S. 281. Nae Ahd-náme kí sattrahwín ki- 
táb ká kyá nám hai? 

J. Púlús ká Khatt Títus ko. 

S. 282. Títus káun thá ? 

J. Wuh Yúnání thá, (Gal. 2: 3,) aur Pú- 
lús kí manádí se ímán láyá thá. (Gal. 1: 4.) 
'Wuh Púlús aur Barnabás ke sáth Aurshalím 
ko gayá, (Gal. 2: 1,) aur Púlús ke aur safarun 
men aksar us ke hamráh jáyá kartá thá. — 
(2 Karint. 2: 1, 2, 18; 7: 5,7; 8: 16—24; 
12: 17—21.) Is ke siwá us ká aur kuchh hál 
malúm nahín hai. Us ká tazkira Aamál kí 
kitáb men nahín húá hai. Riwáyat karte hain, 
ki us ne chauránwe baras kí umr men jaaíra i 
Crete men wafát páí. 

S. 233. Púlús ne Títus ke khatne ke báb 
men kyún itirás kiyá ? 

J. Dekho Gal. 2: 3—5. 

S. 234. Jis waqt ki yih Khatt Títus ko li- 
khá gayá wuh kahán thá ? 

J. Jaríra i Crete men, jahán wuh kalísyá 


ke qáim karne aur us kí khabargírí ke wáste 
chhorá gayá thá, 

S. 235. Yih Kbatt kab likhá gayá? 

J. Is ká hál sahíh malúm nahín hai; base 
kahte hain, ki san sattáwan Tswí men, aur ba- 
ze san chaunsath Yswí men. 

S. 236. Injíl ke Crete men járí hone ká 
hál kyá malúm hai? 

J. Pantikost ke din is jazíre ke bahut se 
Yahúdíon ne Patras kí. waz suní, (Aamál 2: 
11,) aur aglab hai ki unhín logon ne wahán kí 
khabar sunáí, 

S. 237. Crete ke jazíre ká nám filhál kyá 
hai ? 

J. Candia; is jaríre kí ábádí do lákh pachás 
hazár hai, yih jazíra bahut zarkhez hai aur áb 
o hawá bahut khush gawár. 

8. 238. Jis wagt yih Khatt likhá gavá, us 
zamáne men is jazíre ke báshindon kí kyá 
hálat thí ? 


J. Wuh chanchal, aur makkár o jhagrálú 
aur badkár o maikhor the. 

S. 239. Is Khatt kí kyá sifat hai ? 

J. Wuh Timtáús ke pahle Khatt se bahut 
hí munásibat rakhtí hai, aur aksar gumán 

karte hain ki yih donon ek hí sáth likhe gae 
the, 

S. 240. Is Khatt kí manshá kyá hai? 

J. Hawárí khádimán i dín kí sifát ká bayán 
kartá hai, aur us talím ká tazkira kartá hai jo 
búrhon aur jawánon ko dená wájib thá, aur 
Titus ko nasíhat hai, táki wuh jawán hone ke 
báis se sárí khúbí ká namúna ho. Wuh Títus 
ko uksátá hai, ki hákimon kí nisbat logon se 
farmánbardárí talab kare, aur ki un par pákí= 
zapí ke farz ko qáim kare. 

S, 241. Nae Ahd-náme kí athárahwín ki- 
táb ká kyá nám hai? 

J. Púlús ká Khatt Filemán ko. 

S. 242. Filemán kaun thá? 

J. Wuh Púlús ke un murídon men se thá, 
jo Kalasse men rahte the. (bamugábila 2, 
10, 19, aur Kal. 4: 9, 17.) Bazon ká yih 
gumán hai ki wuh us kalísyá ká ek uhdadár 
thá, aur us kí bíbí ká nám Apphiá thá. Is ke 
siwá us ká hál aur kuchh malúm nahín hai. 

S. 243. Filemán ke shámil-hál Arkhippus ko 
jo yih Khatt likhá gayá, wuh kaun shakhs thá ? 

J. Gumán kárte hain ki wuh Kalassa kí 
kalísyá ká pásbán thá. (Kal. 4: 17.) 

S. 244. Yih Khatt kab aur kis magám par 
likhá gayá ? 

7. Yih Khatt Kalassíon ke Khatt ke sáth hí 
likhá gayá, aur donon ek hí sáth rawána kiye 
gae. (Dekho Kal. 4: 8—14,) aur is Khatt 
kí pahlí, teís, aur chaubís áyaten. Is Khatt ko 
san básath Fswí men Púlús ne Rúm ke qaid- 
kháne men se likhá, aur use Onesimus ke háth 
se bhejá. 

S. 245. Onesimus kaun thá? 

J. Wuh ek gulám thá jo apne ágá Filemán 
ke pás se Rúm ko bhág gayá, aur wahín 
Púlús ke wasíle se muríd húá. Wuh apne 
áqá ke liye fáidamand na thá (áyat 11,) aur 
aglab hai ki us ne us kí chorí kí thí, (áyat 
18.) 

S. 216, Is Khatt kí kyá garz thí? 

J. Yih Khatt is manshá se likhá gayá, ki 
log Onesimus ko mihrbání ke sáth aur Masíhí 
ke taur par qabúl karen. 

S. 247. Kyá is Khatt se yih bát sábit hai, 

ki Púlús Onesimus kí marzí ke khiláf us ke 
laut jáne par bajidd húá? 

J. Nahín; is bát kí mutlag gawáhí nahín 
miltí; par kuchh ajab nahín ki us ne áphí ap- 
ne laut jáne kí khwáhish záhir kí ho. 

S. 248 Yih Khatt kis bát kí nisbat garán- 
qadr hai ? ; i 

J. Wuh aķhláq i Masíhí ká namúna hai, 
aur Masíhíon ke faráiz kí nisbat us se bahut 
sí dastgáhí hásil hoti hai. Us kí farotaní aur 
ulfat i birádarána ke kalmát barí khubsúrti ke 
sáth darj húe hain. 

S. 249. Púlús ne qaid-kháne men kyá kyá 
kám kiyá? 

J. Jo log ki qaid-kháne men us ke pás áe, 
un ko waz karne ke siwá us ne Afasíon, aur 
Filippíon, aur Kalassíon aur Filemán ko Khatt 
aur Timtáús ká dúsrá Khatt bhí likhá. 

S. 250. Nae Ahd-náme kí únníswín kitáb 
ká kyá nám hai? 

J, Ibráníon ká Khatt. 

S. 251. Is Khatt ká rágim kaun thá? 

J. Is kí nisbat logon men bará ikhtiláf hai. 

Bahutere use Púlús se nisbat dete hain, aur 
bahut se áli sanad nuktadán is bát ko itimád 
ke sáth radd karte hain, par us ke rágim ká 
tasfíya nahín kar sakte. 

8. 252. Kyá us ke musannif ká hál jánná 
amr i zarúrí hai? 

J. Agar yih bát zarúrí hotí, to Rúh.ul-Quds 
beshakk us ke rágim ko yih targíb detí, ki 
jaisá aur Khatton men húá hai, waisáhí wuh 
apná nám is men bhí darj kar detá. 

S. 253. Jin logon ká yih gumán hai ki 
Púlús ne is Khatt ko likhá wuh us ke nám ke 
darj na hone kí kyá wajh batláte hain ? 

J. Wuh us kí wajh yih bayán karte hain, ki 
is báis se, ki Púlús Gair-qaumon ke liye hawá- 
rí thá, Yahúdí us se badzan the, is wajh se is 
Khatt ko benám rakhne men logon kí nigáh 
men us kí ziyáda qadr hotí banisbat banám 
hone ke. 

S. 254. Kin dalílon se yih bát sábit ho sak- 
tí hai, ki Púlús is Khatt ká rágim thá? 

J. Mashríqi aur Sikandariyá kí kalísyáon 
ke buzurg jo dúsrí aur tísrí saddí men maujúd 

tho, likhte hain ki “ Qudama?? ne hamen is 
Khatt ko yih kah kar sompá, ki yih Púlús ká 
likhá húá hai, aur un men se aksar log is ga- 
wáhí ko gataí samajhte the. Jin logon ká 
khiyál is bát par qawí hai, wah yih bhí kahte 
hain, ki aise Khatt ke likhne ke gábil Púlús is 
kháss wajh se thá, ki Yahúdion ke nizám se 
wuh bakhúbí ágáh thá. 

S. 255, Jin logon ká khiyál is ráe se mukh- 
talif hai, wah apne ráe kí pushtí men kaun sí 
dalíl pesh karte hain ? 

J. Wuh yih kahte hain, ki is ká tarz Púlús 
ketarz kí mánind nahín hai, par aksar magá- 
mát men us ke tarz se ikhtiláf partá hai, Jo 
log ki Yúnání ká bakhúbí jlm rakhte hain, 
we kahte hain, ki is Khatt kí Yúnání Púlús kí 
Yánání se mushábih nahín hai, 

S. 256. Yih Khatt kis ke nám par likhá 
gayá? 

J. Tbrání Masíhíon ke. 

257. Yih Khatt kab likhá gayá ? 
San tirsath Tswí ke qaríb qaríb. 
, 258. Is Khatt kí kyá garz thí ? 


u 

J. Is ki garz yih thí, ki Yahúðíon ke ímán 
ko Masih kí ulúhíyat, aur us ke kafáre aur 
shafáat kí qadr kí nisbat istiglál bakhahe ; tá. 
ki Yahúdion ke nizám ke: mani bayán kare, 
aur us nizám par nizám i Masíhí kí faugíyat 
ko sábit karke Yahúdí murídon ko tasallí de, 
aur un ko ímán men tamír kare. 

8. 259, Is Khatt men kaun sí kháss khúbí 
hai ? z 

J. Siwá us kí umda talímát aur tasallíon ke, 
is Khatt se nizám í Músawí ká matlab barí 
safáí ke sáth darakhshán hotá hai. 

S. 260 Nae Ahd-náme kí bíswín kitáb ká 
kyá nám hai ? 

J. Yaqúb ká Khatt i mm. 

S. 261. Is Khatt ká rágim kaun sá Yagúbthá? 

J. Is nám ke do hawárí the; ek Yaqúb jo 
Zabadí ká betá aur Yúhanná ká bháí thá, aur 
dúsrá Yagúb i khurd, (Markas 15 : 40,)jo Hal- 
fá yá Kleopás ká betá, aur hamáre Khudáwand 
Masih ká bháí bhí kahlátáthá. (Gal. 1: 19; 
Yúh. 19: 25.) Is Khatt ká rágim Yaqúb i 
khurd thá. 

S. 262. Yagúb kahán rahtá thá ? 

J. Aurshalím men. Wuh tís baras tak Aur- 
shalím kí aur gurb o jawár kí kalísyáon ká 
muhtamim thá. 

8. 263. Us kí kyá sifat thí ? 

J. Wuh logon kí nigáh men bará mumtáz 
thá, balki beímán log bhí use Vagúð í ádil ká 
khitáb dete the. 

"8.264. Us kí maut kínisbat kyá riwáyat hai? 

J. Ki Yahúdíon ne use haikal ke kangúre 
se níche dál diyá, aur use dhobí ke sonte se 
már dálá, jis waqt ki wuh apne gátilon ke liye 
ghutne teke húe duá máng rahá thá. Yih máj- 
rá san básath Tswí men wáqi húá. 

S. 265. Yih Khatt “ Amm” kyún kahlátá 
hai ? 


J. Is liye ki wuh kisi kháss kalísyá ko na. 
hín likhá gayá thá, lekin un bárah firgon ko 
jo paráganda ho rahe the. 

S. 266, Is Khatt se kyá garz thí? 

J. Yih ki Yahúdí muríd jo sadágat i ímání 
kí talím kí nisbat galatí men par rahe the, us 
galat-fahmí ko tark karen, 

S. 267. Injíl kíibtidáan taraqqí ke zamáne 
men, is talím kí nisbat kaun sí galatí ká 
mugábila Púlús rusúl ko karná pará ? 

J. Logon ke is mailán ká, ki we apne nek 
kámon ko tasdíg kí bunyád samajhte the. 

S. 268. Yaqúb ne kis galatí ke zidd men 
likhá ? 

J. Us talím ke jo Púlús kí koshish o talím 
ke baraks thí, yane ki ek nira aqlí ímán bagair 
amal ke, jise amal se kuchh ilága nahín tas- 
díg kí bunyád hai. Púlús kí yih talím thí, ki 
amal apní sát men is sabab se ki nákámil hai, 
mutlaq tasdíq kí bunyád ho nahín saktá; aur 
Yaqúb kí talím yih hai, ki harchand ímán hí 
tasdíg kí wajh hai, táham Aamál ímán i haqíqí 
kí kasautí aur sanad 1 lábudí hai, —ki amal hí 
se (mán i haqíqí kí sadáqat áshkára hotí hai. 

S. 269, Kyá Púlús aur Yaqúb kí talímát 
men tasdíq ke mugaddame men kisi tarah ká 
ikhtiláf hai? 

J. Nahín; balki kámil ittifáq hai, Púlús 
kí garz yih thí ki sábit kare kí ádmí ko apne 
úpar bharosá rakhná na cháhiye, aur Yagúb 

ká yih maqsad thá, ki sábit kare, kí ádmí ko 
be-lagám hokar náfarmáni kí tabíat paidá na 
karná cháhiye is liye ki is se ádmí ke dil men 
is bát ki ragbat paidá ho saktí hai, ki wuh 
gunáh men qáim rahe, táki fazl ziyáda hotá 
jáe. Yih donon Khatt báhamdígar ek dúsre 
ká takmilá hain, aur in donon ko ek sáth 
parhná cháhiye. 

S. 270. Yih Khatt kab likhá gayá ? 

J. Qaríb san eksath Tswí ke, Rúmíon ke 
Khatt ke likhe jáne ke bad, aur Yagúb kí sha- 
hádat ke ek baras qabl. 

S. 271. Nae Ahd-náme kí ekkíswín kitáb 
ká kyá nám hai ? ' 

J. Patras ká pahlá Khatt i Amm, 

8. 272. Patras kaun thá? 

J. Us ká nám auwal men Shamaún yá 
Simon thá; wuh Baitsaida ká rahnewálá, 
Yúnas ká betá, (Matí 16: 17,) aur peshe ká 
machhúá thá. Jab ki Injíl men us ká pahlí 
bár tazkira húá us waqt wuh byáhá já chuká 


thá, aur Kafarnahúm men rahtá thá, (Markas 
1:29, 30.) Us ká bháí Andriyás use [sá pás 

láyá aur we donon Masíh kí pairawí karne ke 
liye talab kiye gae, (Mati 4: 18—20). 

S. 278. Injil men us ke aur kyá kyá nám 
milte hain ? 

J. Kefás, jis ke maní Patras se mushábih 
hain. Kefás Súriyání lafz hai, aur Patras 
Yúnání, aur donon ke mani chatán ke hain. 

S. 274, Patras men kyá kyá mashhúr sifat- 
en thín? 

J. Wuh ímán aur muhabbat aur apní ko- 
shishon men bará sargarm thá ; aur kisí gadr 
jaldbáz aur talauwan taba bhi thá, go apnî 
akhír umr men wuh ziyádatar mustaqil mizáj 
aur gáim ho gayá; wuh hamesha dilerí aur 
házir juwábí záhir kartá thá, aun us ke juwáb 
qataí hote the, 

S. 275. Us ko kyá kyá kháss jzzaten 
milin ? 

J. Wuh Masih ke hamráh thá, jab us ne 
Jairus kí betí ko jiláyá, aur jab us ká chihra 
mubaddal húá, wuh bági Gatsamaní men bhí 


Masíh ke sáth thá; wuhí pahle muqarrar 
kiyá gayá thá ki Pantikost ke din Yahúdíon 

aur Gair.qaumon ke liye Injil kí -bádsháhat 
ká darwáza khole chunánchi Kurnelius aur us 
ká gharáná pahle awámm men se Masíh par 
ímán láyá, 

8. 276. Kyá us ko aur rasúlon par ziyáda- 
tar fangíyat dí gai thí ? 

J. Yih bát páya i subút ko nahín pahunch 
saktí, balki is ke baraks dalílen maujúd hain, 
(Dekho Matí 23: 8; Gal. 2: 11.) 

S. 277. Patras kí akhir zindagí ká hál ka» 
hán tak malúm hai? 

J. Us ká sahíh hál mutlag malúm nahín ; 
par aksar gumán karte hain, ki Antákiyá ge 
rukhsat hone ke píchhe, (Gal 2: 11) wuh 
chand barason tak Aurshalím men rahá, aur 
bad az án us ne un Yahúdíon ko Injíl kí ba- 
shárat dí jo Pantus, Galátiá, Bithiniyá, Kappa- 
dokiyá aur Eshiá ke us hisse men rahte the jo 
Rúmíon ke mátaht thá. Bazon ká yih gumán 
hai, ki wuh bad us ke Rúm ko gayá, aur Masíh 

` kí peshkhabarí kí takmíl men wahán maslúb 
húá, (Yúh. 21: 18, 19;) lekin aksaron ká 
gumán hai, ki yih ķhiyál nádurust hai, go we 

is bát ko taslím kar lete hain, ki us ne Nero 
bádsháh ke ahd i saltanat men barí shadíd 
maut se wafát páí; yih májará san chaunsath 
yá painsath Yswí men wági húá. 

S. 278. Patras kí maut ke taur kí nisbat 
kyá riwáyat hai? 

J. Yih ki wah ultá maslúb húá, is wajh se 
ki us ne apne ágá i Tláhí kí taslíb ke taur 
par marne ko apne taín láiq na samjhá. 

S. 279. Yih Khatt kab aur kahán likhá 
gayá? 

J. Aglab hai, ki wuh san tirsath Fswí ke qa- 
ríb qaríb Bábul shahr men likhá gayá. (5 :18). 

S. 280. Is Khatt kí kyá sifat hai? 

J. Us ke khiyálát bahut amíq aur pur ma- 
ní hain, Yih Khatt istjmálí hai lekin us men 
bahut talím bhí margúm hai. Kahte hain, ki 
is Khatt men ímán, farmánbardárí aur sabr ká 

, khass tazkira húá hai; táki ímán men giyám, 
aur kám men hidáyat, o musíbat men tasallí 
hásil ho. 

S. 281. Nae Ahd-náme kí báíswín kitáb ká 
kyá nám hai? ` 


K 

J. Patras ká dúsrá Khatt i Amm. 

S. 282. Yih Khatt kab likhá gayá ? 

J. Pahle Khatt ke ek baras bad, san chann- 
sath [swí men, aur Patras kí shahádat se kuchh 
áge. 

S. 283. Is Khatt kí kyá garz thí ? 

J. Is men nasíhaten hain, táki ímándáron 
ko sachcháí men qáim kare aur bidatíon aur 
jhúthe muallimon se un ko khabardár kare, 
aur táki har galatí se bachne ke liye unhen 
Masíhí khúbíon kí tahsíl kí targíb de. 

S. 284. Us kí pichhlí nasíhat kyá thí ? 

J. Yih ki “ Hamáre Khudáwand aur bachá- 
newále [sá Masih ke fazl aur pahchán men 
Harhte jáo;” aur us kí akhír gawáhí jo Masíh - 
kí uláhíyat kí nisbat thí, wuh yih hai, “ Usí 
tá jalál ab hai, aur abad tak hogá.”— Amin, 
2 Patras 8 : 18. 

S. 285. Nae Ahd-náme kí teíswín kitáb ká 


kyá nám hai? 

J. Yúhanná ká pahlá Khatt í Æmm. 

S. 286. Kyá is Khatt ke muallif ká nám 
is kitáb men darj bai? 

J. Nahín ; táham Yúhanná kí Injíl:ke maz- 
mún aur tarz men, aur is Khatt men aisi ajíb 
mutábaqat hai, aur qadím zamáne ke Ma- 
síhíon kí gawáhí bhí aisí sáf hai, ki Yúhanná 
Rasúl ke us ke muallif hone men kisi tarah 
ká shakk bágí nahín rah játá. 

S. 287, Is Khatt kí kyá garz thí ? 

J. Táki un galatíon ko durust kare ja 
Masih kí ugnúmíyat aur us ke uhdon kí nis- 
bat járí ho rahe the, 

S, 288, Yih Khatt kab likhá gayá? 

J. Qaríb san arsath yá sattar [swi ke. 

S. 289. Nae Ahd-náme kí chanbíswín kitáb 
ká kyá nám hai? 

J. Yúhanná ká dúsrá Khatt, 

S. 290, Yih Khatt kis ke nám par likhá 
gayá ? : : 
J, Barguzída bíbí aur us ke farzandon, ko, 
táki un ko sacheháí men taqwíyat hásil ho, 


aur we dagábázon se bedár kíp jáen. 

S. 291, Kyá yih bát malúm hai, ki yih 
barguzída bíbí kaun thí? i 

J. Nahín; base gumán karte hain, ki yih 

Aurshalím kí kalísyá ká laqab thá; par- log 
bil-ittifáq is bát par qawí nahín hain. Par is 
kí nisbat ámm khiyál yih hai, ki wuh ek au- 
rat thí jo apní díndárí ke báis se mashhúr thí, 

S. 292. Is Khatt men auris ke pahle Khatt 
men kisí tarah kí mushábahat hai? 

J. In donon men aisá nazdíkí tanásub hai, 
ki donon kí nisbat gumán karte hain ki ek hí 
sáth likhe gae. 

8. 893, Nae Ahd-náme kí pachíswín kitáb 
ká kyá nám hai? 

J. Yúhanná ká tísrá Khatt. 

S. 294. Yih Khatt kis ke nám par likhá 
gayá? 

J. Gaius ke nám par; aglab hai, ki yih 
wuhí shakhs thá jis ká zikr Rúm. 16; 23, aur 
TKar, 1: 14 men húá hai, par yih bát yagíni 


mahín hai. Gaius apní díndárí aur Masíhí 


musáfir-parwarí ke liye mashhúr thá. 
S. 295. Yih Khatt kab likhá gayá ? 
San sattar Tswí ke qaríb qaríb. 
- 296. Is Khatt kí manshá kyá hai ? 
„ Hawárí Gaius kí chál o chalan par apní 


unu 

khushí ko záhir kartá hai, aur use Diotrephes 
se jo ki ek hausilawar aur fasádí shakhs thá 
khabardár kartá, aur Demetrius kí taríf kartá 
hai, táki wuh us kí tazím kare, aur aur báton 
ká likhná maugúf rakhtá hai, tá waqte ki 
báham muláqát na ho le. 

S. 297. Nae Ahd-náme kí chhabbíswín ki- 
táb ká kyá nám hai? 

J. Yahúdá ká Khatt í Amm. 

S. 298. Yahúdá kaun thá? 

J. Wuh bárah hawáríon men se ek aur yá 
to Masih ká bháí, yá us ká nazdíkí qarábat- 
dár thá, Wuh Labbí aur Thaddí bhí kahlátá 
thá (Matí 10: 8; Lúká'6: 15; Yúh. 14: 
22; Matí, 13: 55, aur Aamál 1: 18). 

S. 299. Yih Khatt kab likhá gayá? 

J. San chaunsath aur pachhattar Fswí ke 
darmiyán mey, 

8. 300. Is Khatt kí kyá manshá thí ? 

J. Yih ki Masíhíon ko jhúthe muallimon se 
bedár kare, jo is bát kí koshish men the, ki 
logon ko shara ke khiláf shahwat-parastí men 


mubtilá karen, aur yih kahte the, ki Khudá 

lazzát i nafsání kí pairawí ke liye sará na 
degá. 

S. 801. Yahúdá kis tarah un ko un ke 
khatre se ágáh kartá hai? 

J. Un Isráelíon kí taraf rujú karne se jo 
bayábán men halák húe, un firishton kí nazí 
se jo halák húe, aur maidán ke shabron kí 
halákat kí wujúhát se. 

S. 302. Nae Ahd-náme kí sattáíswín kitáb 
ká kyá nám hai? 

J. Yúhanná ká Mukáshifa, yane' Musháhi- 
dát kí. kitáb, 

S. 803. Yih kitáb kahán likhí gaí ? 

J. Jazíra í Patmue men, jo bahíra i Rúm 
ke magribí hisse men jise bahíra i Aegean 
kahte hain wági hai. Sháhansháhi Domi- 
ghian ne san tiránwe yá chauránwe Fswí men 


Yúhanná Rasúl ko is jazíre men zila-khárij 
kar diyá thá. 

S. 804. Yih kitáb kab likhí gaí ? 

J. Qaríb san chhiánwe Íswí ke, 

S. 305. Is kitáb kí ámm sifat kyá hai? 

J. Us kí khushbayání aur sanjídagí be- 

misál hai. is kitáb kí peshkhabaríán Hizqíel 
aur Dáníel nabí kí peshkhabaríon ke tarz aur 
matlab se bahut mushábih hain. Log use 
Dániel nabí kí kitáb ká titimma sumajhte hain, 

S. 306. Is kitáb ke matálib ke kai ámh 
hisse ho sakte hain ? 

J. Do hisse: pahle hisse men pahle tín 
báb mushtamal hain, aur wuh un báton se 
jo hain, yá ho chukí hain ilága rakhtí hain. 
Is men dibája, aur hawárí ká Masih ko rúvat 
men dekhná, aur Eshíá kí sát kalísyáon ke 
khutút mushtamal hain. Dúsre hisse, *yane 
báqí bábon men áyanda zamáne ká hál mar- 
qúm hai; yane yih is kitáb ká nabawí hissa hai, 

8. 307. Peshkhabarí ká kis tarah par ba- 
yán húá hai ? 

J. Shabíh yá alámaton men, jis kí sharh 
men barí hoshyárí darkár hai. 

S. 308. Is kitáb ke dúsre yane nabawí hisse 
ko kis tarah par taqsím kar sakte hain ? 

J. Páneh hisson men. Pahle hisse men, 
chár báb hain, aur yih rúyat i tamhídí hai, 


dúsre hisse men ó báb se 11; 1—18 áyaten 

mushtamal hai, aur us men haltará kí us nis- 
bat ká bayán hai jo wuh dunyá se rakhtí hai, 
yá yih, ki tawáríķh i muqaddas aur dunyawí 
tawáríkhon men kyá munásibat hai. Tísrá 
hissa 11: 19 áyat se lekar 20 báb tak hai, aur 
us men Masih ke mukhálif kí afzáish o zawál 
aur Masíh kí bádsháhat kí fathyábí, aur akhír 
adálat ke din ká bayán húá hai. Chauthá 
hissa 21, 22; 1—5 tak hai, aur is men sádigon 
kí akhír hálat ká tazkira húá hai. Pánchwen 
hisse men 22: 6—21 áyaten hain, aur yih is 
Khatt ká khátima hai. 

S. 309. Is kitáb ke khátime men kaun sí 
mufíd bát páí játí hai ? 

J. Is men bihisht ká bahut umda aur khush- 
numá bayán miltá hai, aur bad az án Injíl kí 
muft guzárish ká barí khúbsúrtí aur sargarmí 
ke sáth zikr húá hai. 

8, 310, Is kitáb ko Kulub i Rabbání kesil- 
sile men akhír kitáb hone kí nisbat logon ká 
kyá gumán hai ? 


J. Kahte hain, ki aisí wahí ke khátime ke 
iye yih Khatt ajíb taur par mauzún hai: wuh 

firdaus jise ham ne Paidáish kí kitáb men kho 
diyá, wuh yahán Masíh-ke wasíle se phir hásil 
húá hai; kalísyá kí áyanda hálat ká yane ni- 
zám 1 Masíhí ke mátaht ká barí safáí ke sáth 
bayán húá hai ; Matí kí Injíl ke pahle báb men 
Masíh charní men pará húá nazar áyá, aur ya- 
hán wuh takht nashín ho chuká hai; aur ba- 
muqábila Malákí nabí ke jo lanst ke sáth apní 
kitáb ko khatm kartá hai, yih kitáb barkat 
ke sáth khatm hotí hai. 


TAMÁM SHUD, 


